NÁRODNÁ RADA SLOVENSKEJ REPUBLIKY 
II. volebné obdobie 
_______________________________________________________________________________________
                                                                      
1 133
VLÁDNY  NÁVRH 
zákon
   z .................. 2001
        o cenných papieroch  a investičných  službách   

	Národná rada Slovenskej republiky sa uzniesla na tomto zákone:

PRVÁ ČASŤ
VŠEOBECNÉ  USTANOVENIA
§ 1
Predmet úpravy 

	Tento zákon upravuje cenné papiere, investičné služby, niektoré zmluvné vzťahy k cenným papierom, niektoré vzťahy súvisiace s činnosťou osôb poskytujúcich investičné služby a  s činnosťou centrálneho depozitára cenných papierov (ďalej len “centrálny depozitár”), niektoré vzťahy súvisiace s pôsobením  iných subjektov v oblasti finančného trhu a dohľad nad kapitálovým trhom (ďalej len „dohľad“) v rozsahu podľa tohto zákona. 

§ 2
       
    (1) Cenný papier je peniazmi oceniteľný zápis v zákonom ustanovenej podobe a forme, s ktorým sú spojené práva podľa tohto zákona a práva podľa osobitných zákonov,)  najmä oprávnenie požadovať určité majetkové plnenie alebo vykonávať určité práva voči  zákonom určeným osobám.     

(2) Sústavu cenných papierov  tvoria tieto druhy cenných papierov:
a)	akcie,) 
b)	dočasné listy,) 
c)	podielové listy,)   
d)	dlhopisy,) 
e)	vkladové  listy,) 
f)	pokladničné  poukážky (§ 2),    
g)	vkladné knižky)
h)	kupóny  (§ 3 ), 
i)	zmenky,) 
j)	šeky,8)  
k)	cestovné šeky,)  
l)	náložné  listy)
m)	skladištné listy,) 
n)	skladiskové záložné  listy,12)
o)	tovarové záložné listy,)  
p)	družstevné podielnické listy,) 
q)	iný druh cenného papiera, ktorý za cenný papier vyhlási osobitný zákon.

§ 3 
Pokladničné poukážky
(1) Pokladničná poukážka  je cenný papier so splatnosťou najviac jeden rok od jeho vydania, ktorý potvrdzuje právo majiteľa pokladničnej poukážky požadovať  pri jej splatnosti  výplatu peňažných prostriedkov vo výške menovitej hodnoty pokladničnej poukážky a vo výške dohodnutých úrokov  a ktorý môže bez uvedenia dôvodu záväzku aj na svoj vlastný rad vydať Národná banka Slovenska, Ministerstvo financií Slovenskej republiky (ďalej len “ministerstvo”) za Slovenskú republiku,)  banka, alebo zahraničná banka prostredníctvom pobočky umiestnenej na území Slovenskej republiky;) na pokladničnú poukážku sa vzťahujú ustanovenia osobitného zákona,) ak tento zákon alebo osobitný  zákon14) neustanovuje inak.     
	
(2) Pokladničná poukážka musí obsahovať 
a) označenie emitenta
    1. obchodné    meno,   sídlo a identifikačné    číslo, ak je právnickou osobou,  
    2. meno  a priezvisko, trvalý pobyt a rodné číslo, ak je fyzickou osobou,
b) názov pokladničnej poukážky a jej ISIN; to  neplatí pre pokladničné poukážky vydané ministerstvom alebo Národnou bankou Slovenska,
c)  menovitú hodnotu pokladničnej poukážky, a to
    1.v slovenskej mene najmenej jedentisíc Sk a vyššie hodnoty vždy v celých 
       tisícoch Sk alebo
    2. v cudzej mene, ak je pokladničná poukážka vydaná v cudzej mene,
 d) výšku dohodnutých úrokov a termín ich výplaty,
 e) vyhlásenie emitenta, že dlhuje  menovitú hodnotu pokladničnej poukážky jej majiteľovi,
 f) termín splatnosti menovitej hodnoty pokladničnej poukážky,
 g) záväzok emitenta  splatiť menovitú hodnotu  pokladničnej poukážky v určenom
    termíne alebo  termínoch a vyplácať dohodnuté úroky v určených
    termínoch, spôsob týchto výplat a určenie platobného miesta,
h) pri  pokladničných poukážkach  znejúcich  na  meno  aj  tieto  údaje o prvom  majiteľovi:
    1. obchodné    meno,   sídlo a identifikačné    číslo, ak je právnickou  osobou,   
    2. meno  a priezvisko, trvalý pobyt a rodné číslo, ak je fyzickou osobou; pri  zahraničnej fyzickej   osobe  sa namiesto rodného čísla môže uviesť dátum narodenia.
§ 4
Kupóny

(1) Na uplatnenie práva na  výnos z akcie,  dočasného listu, dlhopisu alebo podielového listu možno vydávať kupóny ako listinné cenné papiere na meno alebo na rad.
            (2)  Kupóny  sa  vydávajú  v  kupónovom hárku. Súčasťou kupónového hárku  môže byť talón, s ktorým je spojené  právo na vydanie nového kupónového hárku. Talón nie je cenný papier.
                (3) Kupón musí obsahovať údaje o
 a)  druhu,  emitentovi a číselnom  označení cenného papiera,  ku ktorému bol vydaný, 
     s výnimkou číselného označenia zaknihovaného cenného papiera,
 b) výnose alebo spôsobe jeho určenia a
 c) dátume a mieste uplatnenia práva na výnos.

§ 5
Investičné nástroje

  Investičnými nástrojmi sú
a)	akcie,
b)	dlhopisy,
c)	podielové listy,
d)	zastupiteľné cenné papiere, s ktorými je spojené právo nadobudnúť cenné papiere podľa písmen a) a b) alebo ktoré zakladajú právo na vyrovnanie v peňažných prostriedkoch okrem cenných papierov podľa § 2 ods. 2 písm. g), i) až k), 
e)	cenné papiere vydané mimo územia Slovenskej republiky, s ktorými sú spojené obdobné práva ako s cennými papiermi podľa  písmen a) až d),
f)	finančné termínové zmluvy vzťahujúce sa na cenné papiere podľa písmen a) až e), na úrokové miery alebo na peňažné prostriedky v slovenskej mene alebo v cudzej mene,
g)	termínové zmluvy  o úrokových mierach, 
h)	úrokové výmeny, výmeny devízových hodnôt a výmeny akcií,
i)	opcie na kúpu alebo predaj cenných papierov podľa písmen a) až e), menové opcie a opcie na úrokové miery. 

§ 6
Investičné služby

(1) Investičnými službami sú hlavné investičné služby a vedľajšie investičné služby;  poskytujú sa klientom pri nakladaní s investičnými nástrojmi za podmienok ustanovených týmto zákonom. 

(2) Hlavnou investičnou službou je 
a)	prijatie pokynu klienta na nadobudnutie, predaj alebo iné nakladanie s investičnými nástrojmi a následné postúpenie pokynu klienta za účelom jeho vykonania,
b)	prijatie pokynu  klienta na nadobudnutie alebo predaj investičného nástroja a jeho vykonanie na   účet klienta,
c)	prijatie pokynu klienta na nadobudnutie alebo predaj investičného nástroja a jeho vykonanie na vlastný   účet,
d)	riadenie portfólia tvoreného jedným alebo viacerými investičnými  nástrojmi v súlade s poverením klienta na základe zmluvy podľa § 43,
e)	zabezpečenie predaja investičných nástrojov pre emitenta pri ich vydaní (ďalej len “umiestňovanie”),
f)	nadobudnutie investičných nástrojov od ich emitenta pri ich vydaní za účelom ich predaja iným osobám, vrátane záväzku odkúpiť od emitenta neumiestnené investičné nástroje (ďalej len “upisovanie”). 

	(3) Vedľajšou investičnou službou je 
a)	úschova alebo správa jedného alebo niekoľkých investičných nástrojov na základe zmluvy podľa  § 39 alebo  41,
b)	prenájom bezpečnostných schránok,
c)	poskytovanie úverov alebo pôžičiek klientovi za účelom vykonania pokynu klienta na nadobudnutie alebo predaj investičného nástroja, ak poskytovateľ úveru alebo  pôžičky vykonáva pokyn na vlastný účet a ak sú splnené podmienky podľa osobitného zákona,15) 
d)	poskytovanie poradenstva o stratégii podnikania a poskytovanie poradenstva a služieb týkajúcich sa zlúčenia, splynutia, premeny alebo rozdelenia spoločnosti alebo kúpy podniku,
e)	obstarávanie vydávania cenných papierov pre emitentov a služby súvisiace s upisovaním a umiestňovaním investičných nástrojov,
f)	poradenská činnosť vo veciach týkajúcich sa investovania do investičných nástrojov,
g)	prijímanie peňažných prostriedkov od klienta a vykonávanie obchodov s devízovými hodnotami v súlade s osobitným zákonom,)  v rozsahu potrebnom na poskytovanie hlavných investičných služieb,  
h)	vykonávanie činností podľa odseku  2 s cennými papiermi a derivátmi, ktoré nie sú investičnými nástrojmi, 

     (4)  Vedľajšou investičnou službou je aj vykonávanie činností člena centrálneho depozitára (ďalej len ” člen”). 
	
Vymedzenie základných pojmov
§ 7 

(1) Emitentom je právnická osoba alebo fyzická osoba, ktorá vydala cenný papier podľa tohto zákona alebo osobitných predpisov.

(2) Zastupiteľnými cennými papiermi  sú cenné papiere rovnakého druhu ( § 2 ods. 2) a formy (§ 11) vydané  jedným emitentom, ak sú s nimi spojené rovnaké práva. 

(3)   Emisiou cenných papierov  je súbor zastupiteľných cenných papierov s rovnakým dátumom   vydania emisie (§ 13).

(4) ISIN je označenie cenného papiera podľa medzinárodného systému číslovania na       identifikáciu  cenných  papierov.

(5)   Menovitou hodnotou cenného papiera je peňažná suma, na ktorú cenný papier znie.

      (6)  Emisným  kurzom cenného papiera  je cena, za ktorú emitent predáva cenný papier pri jeho vydaní.

      (7)  Kurzom cenného papiera je cena cenného papiera určená a zverejnená burzou cenných papierov  postupom podľa burzových pravidiel.) 

(8) Majiteľom cenného papiera podľa § 10 ods. 1 písm. a) je právnická osoba alebo fyzická osoba, ktorá nadobudla cenný papier na základe zmluvy splnením záväzku podľa § 20  alebo nadobudla cenný papier na základe inej právnej skutočnosti ustanovenej zákonom.

   (9) Majiteľom cenného papiera podľa § 10 ods.1 písm. b) je právnická osoba alebo fyzická osoba, ktorá nadobudla cenný papier na základe zmluvy alebo na základe inej právnej skutočnosti ustanovenej zákonom a je zapísaná ako majiteľ cenného papiera v evidencii ustanovenej podľa tohto zákona.

      (10) Anonymnými obchodmi sú obchody uzatvorené na burze cenných papierov na základe   prijímania návrhov určených vopred neurčenému okruhu právnických osôb alebo fyzických osôb. 

§ 8

     Na účely tohto zákona sa rozumie 
a)	portfóliom majetok tvorený investičnými nástrojmi, inými cennými papiermi alebo peňažnými prostriedkami určenými na kúpu investičných nástrojov alebo iných cenných papierov,   
b)	dôveryhodnou osobou fyzická osoba, ktorá v posledných desiatich rokoch
1.	nebola právoplatne odsúdená za trestný čin spáchaný v súvislosti  s výkonom riadiacej funkcie alebo za úmyselný trestný čin; tieto skutočnosti sa preukazujú výpisom z registra trestov) nie starším ako tri mesiace alebo ak ide o cudzinca obdobným potvrdením o bezúhonnosti vydaným príslušným orgánom štátu jeho trvalého pobytu alebo orgánom štátu, kde sa obvykle zdržiava,
2.	nepôsobila vo funkcii uvedenej v § 55 ods. 2 písm. d) u obchodníka s cennými papiermi alebo vo finančnej inštitúcii podľa písmena c), ktorej  bolo odňaté povolenie  alebo vo funkcii uvedenej v § 56 ods. 2 písm. c) v pobočke zahraničného obchodníka s cennými papiermi, ktorému bolo odňaté povolenie na výkon činnosti zahraničného obchodníka s cennými papiermi na území Slovenskej republiky, a to kedykoľvek v období jedného roka pred odňatím povolenia; to neplatí, ak z povahy veci vyplýva, že z hľadiska pôsobenia vo funkcii uvedenej v § 55 ods. 2 písm. d) alebo § 56 ods. 2 písm. c)  nemohla táto osoba ovplyvniť činnosť obchodníka s cennými papiermi, finančnej inštitúcie podľa písmena c) alebo zahraničného obchodníka s cennými papiermi a spôsobiť následky uvedené v týchto ustanoveniach a Úrad pre finančný trh) (ďalej len “úrad”) v konaní o udelení povolenia podľa tohto zákona túto osobu uznal za dôveryhodnú, 
3.	nepôsobila vo funkcii uvedenej v § 55 ods. 2 písm. d) u obchodníka s cennými papiermi alebo vo finančnej inštitúcii podľa písmena c), nad ktorou bola zavedená nútená správa, a to kedykoľvek v období jedného roka pred zavedením nútenej správy, to neplatí, ak z povahy veci vyplýva, že z hľadiska pôsobenia vo funkcii uvedenej v § 55 ods.2 písm. d)  nemohla táto osoba  ovplyvniť činnosť obchodníka s cennými papiermi alebo finančnej inštitúcie podľa písmena c) a spôsobiť následky uvedené v týchto ustanoveniach a úrad v konaní o udelení povolenia podľa tohto zákona túto osobu uznal za dôveryhodnú, 
4.	nepôsobila vo funkcii uvedenej v § 55 ods. 2 písm. d) u obchodníka s cennými papiermi alebo vo finančnej inštitúcii podľa písmena c), na ktorú bol vyhlásený konkurz,) alebo ktorá vstúpila do likvidácie, a to kedykoľvek v období jedného roka pred vyhlásením konkurzu alebo pred vstupom do likvidácie; to neplatí, ak z povahy veci vyplýva, že z hľadiska pôsobenia vo funkcii uvedenej v § 55 ods. 2 písm. d) nemohla táto osoba ovplyvniť činnosť obchodníka s cennými papiermi alebo finančnej inštitúcie podľa písmena c) a spôsobiť následky uvedené v týchto ustanoveniach a úrad v konaní o udelení povolenia podľa tohto zákona túto osobu uznal za dôveryhodnú, 
c)	finančnou inštitúciou banka, pobočka zahraničnej banky15) správcovská spoločnosť,) poisťovňa,) doplnková dôchodková poisťovňa,) centrálny depozitár a subjekty so sídlom  mimo územia Slovenskej republiky  s obdobným predmetom činnosti,
d)	derivátom peniazmi oceniteľné právo alebo záväzok vzťahujúci sa k cenným papierom alebo odvodený od  cenných papierov, komodít, úrokových mier, kurzových indexov peňažných prostriedkov v slovenskej mene alebo cudzej mene alebo iných majetkových hodnôt využívaných na tento účel v obchodnom styku; derivátom je aj peniazmi oceniteľné právo alebo záväzok vzťahujúci sa  k zmluvám o cenných papieroch alebo je od takýchto zmlúv odvodený; derivátmi sú najmä investičné nástroje uvedené v § 5 písm. f) až i), 
e)	skupinou s úzkymi väzbami dve alebo viac fyzických osôb alebo právnických osôb, kde má jedna z právnických osôb alebo fyzických osôb na druhej právnickej osobe priamy alebo nepriamy podiel na základnom imaní  alebo na hlasovacích právach najmenej 20 % alebo túto právnickú osobu priamo či nepriamo kontroluje alebo akýkoľvek vzťah dvoch alebo viacerých právnických osôb kontrolovaných tou istou právnickou osobou alebo fyzickou osobou,
f)	kvalifikovanou účasťou priamy alebo nepriamy podiel alebo ich súčet, ktorý predstavuje aspoň 10 % na základnom imaní právnickej osoby alebo na hlasovacích právach v právnickej osobe alebo možnosť uplatňovania vplyvu na riadení tejto právnickej osoby porovnateľného s vplyvom zodpovedajúcim tomuto podielu (ďalej len “významný vplyv”), 
g)	nepriamym podielom podiel držaný sprostredkovane, a to prostredníctvom právnickej osoby alebo právnických osôb, nad ktorou alebo nad ktorými právnická osoba vykonáva kontrolu, 

h)	kontrolou  
1.priamy alebo nepriamy podiel najmenej 50 % na základnom imaní právnickej osoby   alebo na hlasovacích právach v právnickej osobe; na účely dohľadu  na konsolidovanom základe sa kontrolou rozumie aj priamy alebo nepriamy podiel najmenej 20 % na základnom imaní právnickej osoby alebo na hlasovacích právach v právnickej osobe,
   2. právo vymenúvať alebo odvolávať štatutárny orgán, väčšinu členov štatutárneho orgánu,        dozornej rady alebo  riaditeľa právnickej osoby,
     3. možnosť vykonávať vplyv na riadení právnickej osoby porovnateľný s vplyvom     zodpovedajúcim podielu podľa bodu 1 (ďalej len “rozhodujúci vplyv”), ktorej je iná fyzická osoba spoločníkom, akcionárom alebo členom, a to na základe zmluvy s právnickou osobou, stanov právnickej osoby alebo dohody s ostatnými spoločníkmi, akcionármi alebo členmi právnickej osoby, alebo
4. možnosť vykonávať priamo alebo nepriamo rozhodujúci vplyv iným spôsobom,
i)	dcérskou spoločnosťou právnická osoba, nad ktorou je vykonávaná kontrola podľa písmena h), a tiež akákoľvek dcérska spoločnosť dcérskej spoločnosti, 
j)	materskou spoločnosťou právnická osoba, ktorá vykonáva kontrolu podľa písmena h). 

§ 9

(1) Ustanovenia tohto  zákona sa  vzťahujú na všetky cenné papiere, ak z  osobitného zákona  nevyplýva  niečo iné.

(2) Na cenné papiere sa vzťahujú ustanovenia Občianskeho zákonníka o hnuteľných veciach, ak tento zákon alebo osobitný zákon neustanovuje inak. 

(3) Právne vzťahy vzniknuté pri uplatňovaní práv spojených s cennými papiermi, ktoré sa môžu uplatňovať len voči emitentovi alebo voči inej zákonom určenej právnickej osobe alebo fyzickej osobe, sa spravujú ustanoveniami Obchodného zákonníka alebo Občianskeho zákonníka o záväzkových právnych vzťahoch, ak z tohto zákona alebo z osobitného zákona nevyplýva niečo iné. 

§ 10
Podoba cenného papiera

(1)  Cenný papier  môže mať  podobu 
a)	listiny, na ktorej je zápis podľa § 2 ods.1   (ďalej len "listinný cenný papier") alebo
b)	zápisu podľa § 2 ods.1 v evidencii ustanovenej podľa tohto zákona (ďalej  len "zaknihovaný cenný papier"). 

(2) O podobe cenných papierov a o zmene ich podoby rozhoduje ich emitent, ak tento zákon alebo osobitný zákon) neustanovuje,  že   cenný   papier  môže  mať  len  niektorú  z  podôb uvedených v  odseku 1. 

	(3) Akcie na doručiteľa, podielové listy uzavretých podielových fondov, podielové listy otvorených  podielových fondov na doručiteľa, dlhopisy, družstevné podielnické listy a  pokladničné poukážky môžu mať len podobu zaknihovaných cenných papierov. 

	(4)  Evidenciou podľa odseku 1 písm. b) je
a)	evidencia vedená centrálnym depozitárom podľa  § 99 ods. 3, alebo
b)	centrálny register krátkodobých cenných papierov vedený Národnou bankou Slovenska) pre pokladničné poukážky, vydané ministerstvom alebo Národnou  bankou Slovenska, používané  na  krytie   schodku  štátneho   rozpočtu  alebo  na usmernenie  peňažného  trhu; spôsob vedenia tohto registra upravuje prevádzkový poriadok vydaný Národnou bankou Slovenska.  

§ 11
Forma cenného papiera

(1) Cenný  papier   môže  mať  formu   cenného  papiera  na  meno, cenného papiera na rad alebo cenného papiera na doručiteľa.  

(2) O forme cenných papierov rozhoduje ich emitent, ak tento zákon alebo osobitný zákon)  neustanovuje, že   cenný   papier  môže  mať  len   niektorú  z  foriem   uvedených  v odseku 1.	

(3) Listinné vkladové listy a vkladné knižky môžu mať len formu cenných papierov na meno.   

§ 12
Náležitosti cenných papierov
	(1) Náležitosťou každého cenného papiera je označenie druhu cenného papiera ustanovené zákonom; pri vkladovom liste možno namiesto názvu vkladový list použiť označenie vkladový certifikát alebo označenie depozitný certifikát. Náležitosťou zaknihovaného cenného papiera a cenného papiera podľa § 2 ods. 2 písm. a) až d), aj keď nemá podobu zaknihovaného cenného papiera, je aj jeho ISIN; to neplatí pre  pokladničné poukážky vydané ministerstvom a pokladničné poukážky Národnej banky Slovenska.

(2) Pri zmene formy cenného papiera je emitent povinný požiadať o pridelenie nového ISIN, ak je ISIN náležitosťou cenného papiera.
(3) Náležitosťou zaknihovaného cenného papiera nie je  
a)	číselné označenie,) 
b)	podpisy alebo faximilie podpisu alebo podpisov osôb oprávnených konať v mene emitenta,
c)	údaj o povolení úradu na vydanie emisie cenných papierov, ktorej súčasťou je tento cenný papier, ak sa na vydanie týchto cenných papierov vyžaduje povolenie podľa osobitného zákona.)
(4) Na náležitosti vkladových listov sa vzťahuje § 3 ods. 2.  

(5) Osobitný zákon môže ustanoviť ďalšie náležitosti cenného papiera. 
      (6) Náležitosti jednotlivých druhov cenných papierov musia byť na nich uvedené už pri ich vydaní, ak osobitný zákon neustanovuje inak.

§ 13
Vydávanie cenného papiera
(1) Cenný  papier je vydaný okamihom, keď má všetky náležitosti  ustanovené týmto zákonom  alebo osobitným zákonom a keď sa zákonom ustanoveným spôsobom stane majetkom prvého majiteľa. 
(2) Dátum vydania emisie cenných papierov označuje deň, v ktorom sa prvý cenný papier z emisie cenných papierov môže najskôr stať zákonom ustanoveným spôsobom majetkom prvého majiteľa. Dátum vydania emisie cenných papierov určí emitent, ak z osobitného zákona) nevyplýva niečo iné. Pred dátumom vydania emisie cenných papierov nemôže emitent zastupiteľného cenného papiera vydať cenný papier z tejto emisie. 
 (3) Na postup emitenta pri vydávaní cenných papierov sa vzťahujú ustanovenia  tohto zákona, ak osobitný zákon neustanovuje inak. 
(4) Na žiadosť emitenta cenných papierov  centrálny depozitár  pridelí cennému papieru bez zbytočného odkladu ISIN. 
§ 14
Zánik cenného papiera 

(1)Cenný papier zaniká  
a)	zánikom emitenta cenných papierov s výnimkou, ak emitent zaniká s právnym nástupcom alebo ak záväzok spojený s cenným papierom neprešiel na inú právnickú osobu alebo fyzickú osobu, a to dňom jeho zániku,  
b)	na základe rozhodnutia emitenta, ak osobitný zákon neustanovuje inak, a to dňom určeným emitentom,
c)	 na základe právoplatného rozhodnutia súdu, a to dňom uvedeným v tomto rozhodnutí,
d)	splnením iných právnych skutočností, ktoré pre zánik cenného papiera ustanovuje tento zákon alebo osobitný zákon, a to dňom splnenia tej právnej skutočnosti, ktorej splnenie  nastane skôr. 

(2) Cenný papier, oprávňujúci na peňažné plnenie zaniká aj dňom jeho úplného splatenia alebo dňom jeho predčasného splatenia, ak možnosť predčasného splatenia vyplýva z emisných podmienok alebo z dohody emitenta a majiteľa cenného papiera. Ak osobitný zákon neustanovuje inak, cenný papier oprávňujúci na iné majetkové plnenie ako peňažné plnenie zaniká dňom splnenia všetkých záväzkov vyplývajúcich z cenného papiera. Za úplné splatenie cenného papiera sa považuje splatenie cenného papiera vrátane vyplatenia výnosov z týchto cenných papierov, ak je s cenným papierom nárok na vyplatenie výnosov spojený. Nadobudnutie cenného papiera jeho emitentom pred dňom splatnosti cenného papiera sa považuje za predčasné splatenie cenného papiera len vtedy, ak to ustanovuje osobitný zákon.)

(3) Na postup právnickej osoby alebo fyzickej osoby pri zániku cenného papiera sa vzťahujú ustanovenia tohto  zákona, ak osobitný zákon neustanovuje inak.

(4) Centrálny depozitár a člen je povinný pri zániku zaknihovaného cenného papiera vykonať výmaz cenného papiera z evidencie ustanovenej podľa tohto zákona. 

(5) Centrálny depozitár zruší ISIN na žiadosť emitenta alebo na základe rozhodnutia  osoby oprávnenej pri zániku  cenného papiera  podľa tohto zákona alebo osobitného zákona.  

Zmena podoby cenného papiera 

§ 15

(1) Zmena podoby cenného papiera je zmena listinného cenného papiera na zaknihovaný cenný papier toho istého druhu alebo zmena zaknihovaného cenného papiera na listinný cenný papier toho istého druhu.

(2) Rozhodnutie o zmene podoby cenného papiera  je emitent povinný  bez zbytočného odkladu uverejniť v Obchodnom vestníku  a v  dennej  tlači  s celoštátnou pôsobnosťou uverejňujúcou burzové správy aspoň raz týždenne.

	(3) Zmena podoby cenného papiera sa musí vzťahovať na celú emisiu cenných papierov.  

(4)   Emitent, ktorý  poruší tento zákon pri zmene podoby cenného papiera, zodpovedá  za  škodu,  ktorú tým spôsobil. 

§ 16

(1)  Ak emitent  rozhodne o zmene podoby listinného cenného papiera na zaknihovaný cenný papier, bez zbytočného odkladu po tomto rozhodnutí uverejní v Obchodnom   vestníku  a v periodickej tlači s celoštátnou  pôsobnosťou   uverejňujúcou  aspoň raz týždenne burzové  správy, v akej  lehote  sú  mu  majitelia  menených cenných  papierov povinní odovzdať listinné cenné papiere. Pri zmene podoby listinných akcií na meno je emitent povinný  o tomto rozhodnutí aj písomne informovať všetkých majiteľov akcií bez zbytočného odkladu po prijatí tohto rozhodnutia. 

(2) Lehota na vrátenie menených listinných cenných papierov  nesmie byť kratšia ako dva mesiace a dlhšia ako šesť mesiacov odo dňa uverejnenia rozhodnutia o zmene podoby listinného cenného papiera. 
(3) Po uplynutí lehoty na vrátenie menených listinných cenných papierov emitent zabezpečí zmenu podoby cenného papiera u centrálneho depozitára. Za tým účelom sa s centrálnym depozitárom uzatvára písomná zmluva o poskytovaní služieb pri  zmene podoby listinného cenného papiera na zaknihovaný cenný papier. Centrálny depozitár po uzavretí takejto zmluvy vykoná bez zbytočného odkladu registráciu, ktorej obsahom je zápis zaknihovaného cenného papiera do evidencie podľa § 10 ods. 4 písm. a). 
(4) Ak boli odovzdané všetky listinné cenné papiere z príslušnej emisie cenných papierov pred uplynutím lehoty podľa odseku 1, centrálny depozitár je na základe žiadosti emitenta oprávnený postupovať podľa odseku 3 aj pred uplynutím lehoty podľa odseku 1.
(5) Emitent vedie osobitnú evidenciu neodovzdaných listinných cenných papierov, ktorých podoba sa mení. 
(6) V dobe od  uplynutia lehoty na odovzdanie menených listinných cenných papierov až do vykonania zápisu centrálnym depozitárom v registri emitenta cenných papierov (ďalej len “register emitenta”) nemožno s neodovzdanými listinnými cennými papiermi obchodovať. Majiteľ takéhoto cenného papiera môže požadovať výnos z  cenného papiera, len keď odovzdá listinný cenný papier emitentovi. 
(7) Ak je majiteľ listinného cenného papiera na meno v omeškaní s jeho odovzdaním, vyzve ho emitent, aby tento cenný papier predložil v dodatočnej primeranej lehote, ktorú mu na to určí a ktorá nesmie  byť kratšia ako jeden mesiac, s upozornením, že inak bude cenný papier vyhlásený za neplatný. Ak je majiteľ listinného cenného papiera na doručiteľa v omeškaní s jeho odovzdaním, emitent uverejní v Obchodnom vestníku výzvu na predloženie tohto cenného papiera v  dodatočnej primeranej lehote, ktorú vo výzve určí a ktorá nesmie  byť kratšia ako jeden mesiac, s upozornením, že inak bude cenný papier vyhlásený za neplatný. Ak listinný cenný papier nie je predložený ani v dodatočne určenej lehote, postupuje emitent rovnako ako pri nevrátení listinných akcií podľa Obchodného zákonníka.

§ 17
(1) Centrálny depozitár je povinný do 30 dní odo dňa, keď uzavrie s emitentom písomnú zmluvu o poskytovaní služieb pri zmene podoby zaknihovaného cenného papiera na listinný cenný papier, odovzdať emitentovi  výpis z jeho registra emitenta najneskôr ku dňu, ktorý určí emitent v tejto zmluve ako deň zmeny podoby cenného papiera, a to  v rozsahu  evidovaných údajov týkajúcich sa  cenného papiera, ktorého podoba sa mení. Odo dňa odovzdania tohto výpisu nesmie centrálny depozitár ani  člen vykonávať  vo  svojej  evidencii  žiadne  zápisy týkajúce sa cenného papiera, ktorého podoba sa mení.
 (2) Centrálny depozitár zruší registráciu cenného  papiera podľa odseku  1 ku  dňu, ktorý  emitent  určí v zmluve podľa odseku 1 ako deň zmeny podoby tohto cenného papiera s výnimkou podľa odseku 6. Centrálny depozitár súčasne oznámi túto skutočnosť burze cenných papierov, ak  bol cenný papier prijatý k obchodovaniu na trhu, ktorý organizuje táto burza cenných papierov. 
(3) Emitent je povinný postupovať tak, aby odo dňa, keď dostane výpis  podľa odseku 1, do dňa zrušenia registrácie cenného papiera podľa odseku 2  neuplynulo viac ako 30  dní. Dňom zrušenia registrácie cenného papiera podľa odseku 2 vzniká majiteľovi tohto cenného papiera právo na to, aby mu ho emitent odovzdal v listinnej podobe. Túto skutočnosť a lehotu na vyzdvihnutie listinných cenných papierov je emitent povinný uverejniť spôsobom podľa § 16 ods.1.
(4) Pozastavenie výkonu práva majiteľa nakladať so zaknihovaným cenným papierom (ďalej len „pozastavenie práva nakladať“) podľa § 28 zaniká ku dňu zrušenia registrácie zaknihovaného cenného papiera. Ak je ku dňu odovzdania výpisu podľa odseku 1 na cennom papieri, ktorého podoba sa mení, zaregistrované pozastavenie práva nakladať, centrálny depozitár je povinný bez zbytočného odkladu oznámiť osobám, ktoré podali príkaz na zaregistrovanie pozastavenia práva nakladať, že podoba zaknihovaného cenného papiera sa mení na listinný cenný papier a pozastavenie práva nakladať zaniká.  
 (5) Ak je ku dňu odovzdania výpisu podľa odseku 1 na cennom papieri, ktorého podoba sa mení, zriadené záložné právo, centrálny depozitár je povinný bez zbytočného odkladu oznámiť túto skutočnosť záložnému veriteľovi. Ak je ku dňu zrušenia registrácie zaknihovaného cenného papiera, ktorého podoba sa mení, zaregistrované na cennom papieri záložné právo, zostávajú účinky založenia nedotknuté aj po tomto dni. Právo na odovzdanie listinného cenného papiera vzniká záložnému veriteľovi. Túto povinnosť emitent splní aj tak, že dá listinný cenný papier so súhlasom záložného veriteľa do úschovy (§ 39) alebo ho uloží (§ 42), ak bude uschovávateľovi alebo opatrovateľovi odovzdaný tiež prvopis alebo úradne overená kópia záložnej zmluvy.  Ak sa zmena podoby  týka listinného cenného papiera na rad, vyznačí záložný veriteľ za majiteľa na cennom papieri vyhlásenie o jeho založení podľa § 45 ods. 4. 
(6) Podobu zaknihovaného cenného papiera možno zmeniť až po uplynutí lehoty 30 dní od oznámenia podľa odsekov 4 a 5. 
 (7) Ak je majiteľ meneného zaknihovaného cenného papiera v omeškaní s prevzatím listinného cenného papiera, postupuje emitent rovnako ako pri nepredložení listinných akcií podľa Obchodného zákonníka.  
§ 18
Prechod cenného papiera

(1) Prechodom cenného papiera je zmena majiteľa cenného  papiera na základe právoplatného rozhodnutia o dedičstve, právoplatného rozhodnutia iného štátneho orgánu alebo na základe iných právnych skutočností ustanovených zákonom).

            (2) Zmenu majiteľa zaknihovaného cenného papiera, ku ktorej dochádza prechodom podľa odseku 1 v prospech alebo na ťarchu účtu majiteľa zaknihovaného cenného papiera (ďalej len „účet majiteľa“) podľa § 105 zaregistruje centrálny depozitár alebo člen vždy ku dňu tohto prechodu. 
(3) Ak sa prevádzajú cenné papiere na základe zmluvy o predaji podniku,) použijú sa ustanovenia o prechode cenného papiera. 

(4) Príkaz na registráciu podľa odseku 2 podáva nadobúdateľ cenného papiera alebo ním poverený obchodník s cennými papiermi alebo zahraničný obchodník s cennými papiermi.

             (5) K príkazu podľa odseku 4 je potrebné doložiť aj prvopis alebo úradne overenú kópiu dokladu osvedčujúceho právnu skutočnosť, na základe ktorej došlo k prechodu.

     Všeobecné ustanovenia o prevode cenných papierov
§ 19
(1) Prevodom cenného papiera je zmena majiteľa cenného papiera uskutočnená na základe zmluvy podľa tohto zákona. 

(2)  Prevoditeľnosť cenného  papiera  možno vylúčiť alebo obmedziť ak to osobitný zákon) pripúšťa. Emitent nemôže obmedziť alebo vylúčiť prevoditeľnosť cenných papierov na doručiteľa.

(3) Ak osobitný zákon neustanovuje inak,) stáva sa kupujúci majiteľom cenného papiera, aj keď predávajúci nemal právo tento cenný papier previesť, ibaže kupujúci  v čase  prevodu vedel alebo musel vedieť, že predávajúci  nemá právo cenný papier previesť.
(4)Práva spojené s cenným papierom sú samostatne prevoditeľné bez prevodu cenného papiera a môžu byť predmetom samostatného obchodu, len ak to ustanovuje osobitný zákon.)
§ 20
Záväzok  previesť  listinný  cenný  papier  je  splnený odovzdaním listinného cenného  papiera nadobúdateľovi, ak tento zákon alebo  osobitný zákon neustanovuje inak, alebo ak zo zmluvy nevyplýva niečo iné. Osobitný zákon môže ustanoviť  ďalšie podmienky prevodu.  

                                                            § 21
(1)  Na prevod  listinného  cenného  papiera na  rad sa vyžaduje  aj   rubopis.  Rubopisom prechádzajú všetky  práva spojené s listinným cenným papierom, ak osobitný zákon neustanovuje inak a nemožno ho viazať na splnenie podmienky.)

(2) Ak osobitný zákon35) neustanovuje inak, musí rubopis obsahovať podpis prevodcu, obchodné meno, sídlo a identifikačné číslo právnickej osoby alebo meno a priezvisko, miesto trvalého pobytu a rodné číslo fyzickej osoby, ktorá je nadobúdateľom cenného papiera. Ak nadobúda cenný papier zahraničná právnická osoba,) identifikačné číslo sa uvádza, ak bolo pridelené. Pri zahraničnej fyzickej osobe sa namiesto rodného čísla uvádza dátum jej narodenia.

Registrácia prevodu 
§ 22

(1)  Záväzok  previesť   zaknihovaný  cenný  papier  je splnený registráciou jeho prevodu vykonanou centrálnym depozitárom alebo členom na základe príkazu na registráciu prevodu zaknihovaného cenného papiera (ďalej  len "príkaz  na registráciu  prevodu"), ak prevádzaný cenný  papier  zodpovedá  zmluve.  

(2) Registráciou prevodu  zaknihovaného cenného papiera je  vykonanie zápisu  v zákonom  ustanovenej evidencii podľa § 10 ods. 4 písm. a),  a to na ťarchu účtu majiteľa prevodcu  a v prospech účtu majiteľa nadobúdateľa. Zápisy na ťarchu a v prospech účtov majiteľov je centrálny depozitár alebo člen povinný vykonať k tomu istému dňu.

§ 23

(1) Ak  tento zákon neustanovuje  inak, dávajú príkaz  na registráciu  prevodu   prevodca aj  nadobúdateľ členom, u ktorých majú prevodca alebo nadobúdateľ zriadené účty majiteľa alebo centrálnemu depozitárovi,  u ktorého majú prevodca alebo nadobúdateľ zriadené účty majiteľa, a to v dohodnutej lehote a ak nebola lehota  dohodnutá, v lehote siedmich dní od uzavretia zmluvy. Centrálny depozitár  alebo člen vykoná registráciu bez zbytočného odkladu po tom, čo obdrží obsahovo zhodné príkazy na registráciu  prevodu od prevodcu aj nadobúdateľa.

		(2) Ak príkazy na registráciu prevodu nie sú obsahovo zhodné, centrálny depozitár alebo člen registráciu prevodu nevykoná a bez zbytočného odkladu príkazy na  registráciu  prevodu s uvedením dôvodov vráti osobám, ktoré tieto príkazy dali. Ak k príkazu na registráciu prevodu nie je priložené právoplatné rozhodnutie o udelení predchádzajúceho súhlasu, ktorý sa vyžaduje podľa § 70 ods.1 písm.a), § 102 ods.1 písm. a) a b)  alebo podľa osobitného zákona,) centrálny depozitár alebo člen, ktorý dostal príkazy na registráciu prevodu, túto skutočnosť bez zbytočného odkladu po registrácii prevodu písomne oznámi tomu príslušnému orgánu, ktorého rozhodnutie malo byť priložené k príkazu nadobúdateľa.

(3)  Kto  dal nesprávny, neúplný alebo oneskorený príkaz  na registráciu  prevodu, zodpovedá  za škodu,  ktorú tým spôsobil.

§ 24

(1) Ak kúpu alebo predaj zaknihovaného cenného papiera obstaral obchodník s cennými papiermi alebo zahraničný obchodník s cennými papiermi, je povinný dať  bez zbytočného odkladu príkaz na registráciu  prevodu. Tento obchodník s cennými papiermi alebo zahraničný obchodník s cennými papiermi je povinný centrálnemu depozitárovi alebo členovi preukázať  svoje oprávnenie dať príkaz na registráciu prevodu. Centrálny depozitár  alebo člen vykoná registráciu prevodu bez zbytočného odkladu po tom, čo obdrží obsahovo zhodné príkazy na registráciu  prevodu. Ustanovenie § 23 ods. 2 týmto nie je dotknuté.

(2) Pre zodpovednosť obchodníka s cennými papiermi alebo zahraničného obchodníka s cennými papiermi platí § 23 ods. 3.

§ 25

(1)  Ak  sa  uskutočňuje  prevod  zaknihovaného cenného papiera  na základe obchodu uzavretého na burze cenných papierov,  dáva príkaz na registráciu prevodu burza cenných papierov, ktorá je povinná  centrálnemu depozitárovi alebo členovi na ich žiadosť preukázať  svoje oprávnenie dať príkazy na registráciu prevodu. Centrálny depozitár  alebo člen vykoná registráciu prevodu bez zbytočného odkladu po tom, čo obdrží takýto príkaz na registráciu  prevodu. Ustanovenie § 23 ods. 2 týmto nie je dotknuté.

(2) Pre zodpovednosť burzy cenných papierov  platí § 23 ods. 3.

§ 26

Centrálny depozitár  a člen vykonávajú registráciu prevodu v poradí, v akom im došli obsahovo zhodné príkazy na registráciu prevodu.

§ 27

(1) Príkaz na registráciu prevodu musí obsahovať
a)  tieto údaje o prevodcovi:
1.	obchodné  meno, sídlo a identifikačné číslo, ak je právnickou osobou,
2.	meno, priezvisko, trvalý pobyt a rodné číslo, ak je fyzickou osobou,
b) tieto údaje o nadobúdateľovi:
 1.  obchodné  meno, sídlo a identifikačné číslo ak je právnickou osobou,     
 2.  meno, priezvisko, trvalý pobyt a rodné číslo, ak je fyzickou osobou,
c) ISIN  a počet kusov cenného papiera,
d) údaj o tom, či ide o odplatný prevod alebo bezodplatný prevod, a v prípade   
    odplatného prevodu tiež cenu, za ktorú sa zaknihovaný cenný papier prevádza, ak    
    to nevylučuje povaha prevodu; v prípade, že povaha odplatného prevodu uvedenie   
    ceny vylučuje, musí príkaz na registráciu prevodu obsahovať údaj, z ktorého je jednoznačne zrejmé, že cenu nemožno uviesť,
e) právny dôvod prevodu,
f)  obchodné  meno a sídlo centrálneho depozitára alebo člena, u ktorého majú otvorený účet majiteľa prevodca a nadobúdateľ. 

(2) Ak kúpu alebo predaj zaknihovaného cenného papiera obstaral obchodník s cennými papiermi alebo zahraničný obchodník s cennými papiermi príkaz na registráciu prevodu musí obsahovať aj obchodné meno, sídlo a identifikačné číslo tohto obchodníka s cennými papiermi alebo obchodné meno a sídlo zahraničného obchodníka s cennými papiermi. 

(3)  Ak príkaz  na registráciu  prevodu dáva obchodník s cennými papiermi alebo zahraničný obchodník s cennými papiermi, ktorý obstaral len  kúpu zaknihovaného cenného  papiera namiesto údajov podľa odseku 1 písm. a) uvedie v príkaze  na registráciu údaje podľa odseku 2 týkajúce sa obchodníka s cennými papiermi alebo zahraničného obchodníka s cennými papiermi, od ktorého tento cenný papier obstaral.

(4) Ak  príkaz na registráciu prevodu dáva obchodník s cennými papiermi alebo zahraničný obchodník s cennými papiermi, ktorý obstaral len  predaj zaknihovaného cenného  papiera namiesto údajov podľa odseku 1 písm. b) uvedie v príkaze  na registráciu údaje podľa odseku 2 týkajúce sa obchodníka s cennými papiermi alebo zahraničného obchodníka s cennými papiermi, od ktorého tento cenný papier obstaral.

(5) Ak príkaz na registráciu prevodu dáva burza cenných papierov, musí príkaz  na registráciu prevodu obsahovať okrem údajov podľa odseku 2 aj obchodné meno, sídlo a identifikačné číslo tejto burzy cenných papierov. 

§ 28
Registrácia pozastavenia práva  nakladať 

(1) Centrálny depozitár alebo člen zaregistruje pozastavenie práva nakladať  na  základe  príkazu  na  registráciu pozastavenia práva  nakladať.

(2)  Registráciou  pozastavenia  práva nakladať sa  rozumie vykonanie  príslušného zápisu v evidencii centrálneho depozitára alebo u člena na účte majiteľa.

(3) Príkaz na registráciu pozastavenia práva nakladať môže dať
a) majiteľ zaknihovaného cenného papiera,
b) obchodník s cennými papiermi alebo zahraničný obchodník s cennými papiermi,  ak  mu       dal majiteľ zaknihovaného cenného papiera pokyn na obstaranie predaja tohto cenného papiera, alebo ak to vyplýva zo  zmluvy uzavretej medzi obchodníkom s cennými papiermi alebo zahraničným obchodníkom s cennými papiermi a majiteľom  zaknihovaného cenného papiera,
c) burza cenných papierov, ak  má byť zaknihovaný cenný papier predaný  na tejto burze cenných papierov alebo centrálny depozitár pri vykonávaní zúčtovania a vyrovnania obchodov so zaknihovanými  cennými papiermi,  
d) záložný veriteľ, ak to vyplýva zo záložnej zmluvy,
e) emitent, najviac na desať  dní pred dňom registrácie zmeny alebo zániku cenného 
    papiera,
f) emitent akcií a dočasných listov,  najviac  na  päť dní pred  dňom konania valného zhromaždenia akciovej spoločnosti,
g) centrálny depozitár alebo člen, ak bude vykonávať  opravu alebo doplnenie  vo svojej evidencii podľa  §  108 ods. 1 až 3,
h) príslušný  štátny orgán,)
i) orgán vykonávajúci dohľad podľa tohto zákona alebo osobitných zákonov,)
   ak pri výkone dohľadu zistil, že došlo k porušeniu právnych predpisov a pri ďalšom nakladaní s cenným papierom hrozí nebezpečenstvo vzniku  škody,
j) exekútor, ak sa má exekúcia vykonať predajom cenného papiera.) 

(4)  Príkaz  na  registráciu  pozastavenia  práva nakladať a príkaz na registráciu zrušenia pozastavenia práva nakladať musí obsahovať  náležitosti  týkajúce  sa  zaknihovaného  cenného papiera a  jeho majiteľa uvedené  v § 27 ods. 1 a  dobu, na ktorú  sa  pozastavuje  právo   nakladať, ak sa nežiada o registráciu tohto práva na neurčitú dobu.  

(5) Ak sa príkaz na registráciu  pozastavenia práva nakladať alebo príkaz na registráciu zrušenia tohto práva  vzťahuje na celú emisiu cenných papierov, osoba oprávnená podľa odseku 3 dáva príkaz na registráciu  pozastavenia práva nakladať alebo príkaz na registráciu zrušenia tohto práva  centrálnemu depozitárovi. 

(6) Pozastavenie  práva  nakladať podľa odseku 3 písm. a) až c) je možné zaregistrovať len vtedy, ak na cenný papier  nie je   zaregistrované iné pozastavenie  práva  nakladať podľa odseku 3 písm. a) až c).   

(7)  Ak  bolo  pozastavenie  práva  nakladať zaregistrované,  nie je po dobu tohto pozastavenia  majiteľ zaknihovaného cenného  papiera oprávnený uzavrieť  zmluvu  o  prevode  cenného  papiera,  zmluvu o pôžičke cenného papiera, zmluvu o obstaraní  jeho predaja,  ani  dať  pokyn na  predaj tohto cenného papiera.

 	(8) Po dobu zaregistrovania pozastavenia práva nakladať nevykoná centrálny depozitár alebo člen registráciu prevodu zaknihovaného  cenného papiera; ak centrálny depozitár alebo člen vykoná registráciu prechodu cenného papiera podľa § 2 ods. 2 písm. d),  bez zbytočného odkladu to písomne oznámi tomu, kto dal príkaz na registráciu pozastavenia práva nakladať. 

(9) Pozastavenie práva nakladať zaniká zápisom jeho zániku v príslušnej evidencii centrálneho depozitára alebo člena. Centrálny depozitár alebo člen vykoná zápis po uplynutí doby, na ktorú bolo pozastavenie práva nakladať zaregistrované, alebo na základe príkazu obchodníka s cennými papiermi, ak predáva cenné papiere podľa § 51, na ktoré bolo zriadené záložné právo a ruší pozastavenie práva nakladať zaregistrované podľa odseku 3 písm. a) až d), alebo na základe príkazu právnickej osoby alebo fyzickej osoby, ktorá centrálnemu depozitárovi alebo členovi preukáže svoje oprávnenie zrušiť príkaz na registráciu pozastavenia práva nakladať. 

(10) Ak centrálny depozitár alebo člen vykoná príkaz na zrušenie registrácie  pozastavenia práva nakladať, bez zbytočného odkladu to písomne oznámi tomu, kto dal príkaz na  registráciu pozastavenia práva nakladať.

 (11) Kto neoprávnene vydá príkaz na registráciu pozastavenia práva nakladať alebo príkaz podľa odseku 8, zodpovedá za škodu, ktorú tým spôsobil.

(12) Centrálny depozitár je povinný  oznámiť  burze cenných papierov registráciu pozastavenia práva nakladať pre celú emisiu zaknihovaných cenných papierov.

§ 29
	
Na prevody pokladničných poukážok evidovaných v centrálnom registri krátkodobých cenných papierov vedenom Národnou bankou Slovenska a na  pozastavenie  práva  nakladať s týmito pokladničnými poukážkami sa primerane vzťahujú ustanovenia § 22 až 28.    

D R U H Á  Č A S Ť
ZMLUVY O CENNÝCH PAPIEROCH

§ 30
Zmluva o kúpe cenných papierov a zmluva o darovaní cenných papierov 
(1) Zmluva  o  kúpe cenných papierov sa spravuje ustanoveniami Obchodného zákonníka o kúpnej zmluve, ak tento zákon neustanovuje  inak. Na  platnosť zmluvy o kúpe cenných papierov sa  vyžaduje, aby v nej  bol určený druh prevádzaného cenného papiera, počet prevádzaných cenných papierov, ich kúpna cena a ich ISIN, ak je pridelený.
            (2) Bez  určenia kúpnej ceny  je zmluva o  kúpe cenných papierov platná,  len keď strany v tejto zmluve prejavili  vôľu uzavrieť ju bez  určenia kúpnej  ceny. V  týchto prípadoch  je kupujúci povinný  zaplatiť  kúpnu  cenu,  ktorá zodpovedá najnižšiemu kurzu, za ktorý sa zastupiteľný  cenný papier predával v deň uzavretia zmluvy na burze cenných papierov. Ak zastupiteľný cenný papier nebol v tento deň predmetom obchodovania na burze cenných papierov, je  kupujúci povinný zaplatiť kúpnu cenu, ktorá zodpovedá najnižšiemu kurzu, za ktorý sa zastupiteľný cenný papier naposledy predával na burze cenných papierov. Ak nemožno kúpnu cenu  takto určiť, je kupujúci povinný zaplatiť cenu, ktorú bolo možné dosiahnuť pri vynaložení odbornej starostlivosti (§ 73). 

(3) Zmluvy o kúpe listinného cenného papiera na meno musia mať písomnú formu, a ak tak ustanovuje osobitný zákon aj zmluva o kúpe listinného cenného papiera na rad.
(4)  Zmluva o darovaní cenných papierov sa spravuje ustanoveniami Občianskeho zákonníka o darovacej  zmluve, ak tento zákon neustanovuje  inak. Zmluva  o darovaní cenných papierov musí mať písomnú formu.

       Komisionárska zmluva o  obstaraní  kúpy  alebo predaja cenného  papiera
§ 31 

(1)  Komisionárskou  zmluvou  o  obstaraní  kúpy  alebo predaja cenného  papiera sa zaväzuje komisionár, že zariadi vo vlastnom  mene pre komitenta a na jeho účet kúpu  alebo predaj cenného papiera alebo že uskutoční činnosť na dosiahnutie tohto výsledku a komitent sa zaväzuje zaplatiť mu odplatu.

(2)  Komisionárska  zmluva  o  obstaraní  kúpy  alebo predaja cenného  papiera sa spravuje ustanoveniami Obchodného zákonníka o komisionárskej zmluve, ak  tento zákon neustanovuje  inak.  Komisionárska zmluva o  obstaraní  kúpy  alebo predaja cenného  papiera musí mať písomnú formu.

(3) Ak z komisionárskej zmluvy o  obstaraní  kúpy  alebo predaja cenného  papiera nevyplýva niečo iné, musí mať komitentov  pokyn, podľa ktorého komisionár obstaráva kúpu alebo predaj cenného papiera,  písomnú formu. Ak pokyn komitenta nemá písomnú formu,  je komisionár povinný vydať  komitentovi  na  jeho  žiadosť  potvrdenie o udelenom pokyne.

§ 32
(1) Ak komitent udelí komisionárovi pokyn na obstaranie kúpy cenného papiera, môže komisionár žiadať preddavok.
            (2) Ak komitent udelí komisionárovi pokyn na obstaranie predaja cenného  papiera, môže komisionár  požadovať, aby mu v prípade  listinného cenného  papiera komitent  tento cenný papier  odovzdal alebo aby v prípade zaknihovaného cenného papiera bolo v evidencii centrálneho depozitára zaregistrované pozastavenie práva nakladať s týmto cenným papierom.
(3)  Po dobu, po ktorú je komisionár viazaný pokynom komitenta  na obstaranie  predaja cenného  papiera, nie  je komitent  oprávnený s  týmto cenným papierom nakladať.

§ 33
(1) Komisionár môže svoj  záväzok  splniť  tak, že komitentovi predá  cenný papier zo svojho majetku alebo od komitenta cenný papier kúpi, len ak to komisionárska zmluva o  obstaraní  kúpy  alebo predaja cenného  papiera pripúšťa.
(2) Ak z komisionárskej  zmluvy o  obstaraní  kúpy  alebo predaja cenného  papiera nevyplýva niečo iné a ak komisionár má takú možnosť, je komisionár povinný  aj bez súhlasu komitenta predať cenný  papier za vyššiu cenu než bola uvedená v pokyne alebo kúpiť cenný  papier za nižšiu  cenu, než bola uvedená v pokyne, inak zodpovedá za škodu, ktorú tým komitentovi spôsobil. 

(3) Ak nie je určená kúpna alebo predajná cena v pokyne komitenta, je komisionár povinný kúpiť cenný papier  alebo  predať cenný papier za najvýhodnejšiu cenu pre komitenta, ktorú bolo možné dosiahnuť pri vynaložení  odbornej starostlivosti.

§ 34
 Cenné  papiere  zverené  komisionárovi  na  predaj sú majetkom komitenta, dokiaľ ich nenadobudne tretia osoba.
§ 35
 Cenné papiere, ktoré pre komitenta obstará komisionár,  prechádzajú  do majetku  komitenta  dňom  ich odovzdania  komisionárovi v prípade listinných cenných papierov alebo zapísaním na účet majiteľa v prípade zaknihovaných cenných papierov.  Komisionár je povinný bez zbytočného odkladu odovzdať listinné cenné papiere komitentovi alebo v prípade zaknihovaných cenných papierov zabezpečiť bez zbytočného odkladu prevedenie cenných papierov na účet majiteľa komitenta po tom,  čo komitent  zaplatil cenu  kúpených cenných  papierov a odplatu podľa § 31 ods. 1. Túto povinnosť komisionár nemá, ak je  podľa zmluvy povinný pre  komitenta cenné papiere uschovať alebo uložiť (§ 39 a 41).

§ 36
Mandátna zmluva o obstaraní  kúpy alebo predaja cenných papierov

(1)  Mandátnou zmluvou o obstaraní  kúpy alebo predaja cenných papierov sa zaväzuje mandatár,  že v mene mandanta a na  jeho účet kúpi alebo  predá cenný  papier podľa pokynov mandanta  alebo, že  uskutoční činnosť  na dosiahnutie tohto výsledku, a mandant sa zaväzuje zaplatiť mu odplatu. Pre povinnosti a práva mandatára platia ustanovenia § 33 o povinnostiach a právach komisionára.

 (2) Mandátna zmluva o obstaraní  kúpy alebo predaja cenných papierov sa spravuje ustanoveniami Obchodného zákonníka o mandátnej zmluve,  ak tento zákon neustanovuje inak. Mandátna zmluva o obstaraní  kúpy alebo predaja cenných papierov musí mať písomnú formu.

§ 37
Zmluva o sprostredkovaní kúpy alebo predaja cenných papierov

(1)  Zmluvou o sprostredkovaní kúpy alebo predaja cenných papierov sa  zaväzuje  sprostredkovateľ,  že  bude vyvíjať činnosť  smerujúcu   k  tomu,   aby  záujemca  mal príležitosť predať  alebo kúpiť cenný  papier a záujemca  sa zaväzuje zaplatiť mu odplatu.

	 (2) Zmluva o sprostredkovaní kúpy alebo predaja cenných papierov sa spravuje ustanoveniami Obchodného zákonníka o mandátnej zmluve, ak tento zákon neustanovuje inak.  Zmluva o sprostredkovaní kúpy alebo predaja cenných papierov musí mať písomnú formu.

§ 38
Zmluva o pôžičke cenného papiera

(1) Zmluvou o pôžičke cenného papiera sa zaväzuje veriteľ, že prevedie na dlžníka určitý počet zastupiteľných cenných papierov, a  dlžník  sa  zaväzuje previesť na veriteľa po uplynutí dohodnutej lehoty rovnaký počet zastupiteľných cenných papierov. Zároveň sa dlžník zaväzuje zaplatiť odplatu, ak bola dojednaná. Namiesto odplaty v peniazoch možno dojednať odplatu prevedením väčšieho počtu zastupiteľných cenných papierov, než koľko ich veriteľ požičal dlžníkovi.
(2) Zmluva o pôžičke cenného papiera musí mať písomnú formu. Na  platnosť zmluvy o pôžičke cenného papiera sa  vyžaduje, aby v nej  bol určený druh prevádzaného cenného papiera, počet prevádzaných cenných papierov a ich ISIN, ak je pridelený.

(3) Záväzkové vzťahy z odplatnej   zmluvy o pôžičke cenného papiera sa spravujú  všeobecnými ustanoveniami Obchodného zákonníka o obchodných záväzkových vzťahoch.)  Záväzkové vzťahy z bezodplatnej   zmluvy o pôžičke cenného papiera sa spravujú  všeobecnými ustanoveniami Občianskeho zákonníka o pôžičke.  

Zmluva o úschove listinných cenných papierov
§ 39
        (1)  Zmluvou  o  úschove listinných cenných  papierov sa zaväzuje uschovávateľ prevziať  listinný cenný papier  na uloženie do samostatnej alebo  hromadnej úschovy a  zložiteľ sa zaväzuje zaplatiť mu odplatu.  Zmluva musí obsahovať určenie osôb, ktoré sú oprávnené s  listinným cenným papierom ukladaným do úschovy  nakladať. Ak  v zmluve  nie je  odplata určená,  má uschovávateľ  právo  na  obvyklú  odplatu  v  čase uzavretia zmluvy. Ak ide o úschovu zastupiteľného cenného papiera, môže byť uschovávateľom iba obchodník s cennými papiermi, zahraničný obchodník s cennými papiermi alebo centrálny depozitár. Ak zmluva neustanovuje inak, platí, že zastupiteľný listinný  cenný  papier  sa   ukladá do  hromadnej  úschovy a nezastupiteľný listinný cenný papier do samostatnej úschovy. Zmluva o úschove listinných cenných papierov musí mať písomnú formu.
(2) Samostatnou úschovou je uloženie listinného cenného papiera  jedného  zložiteľa  oddelene  od listinných cenných papierov  ostatných  zložiteľov.   Uschovávateľ  je  povinný vrátiť zložiteľovi ten istý  listinný cenný papier, ktorý mu zložiteľ zveril do úschovy.  Uschovávateľ zodpovedá za škodu na  uloženom  listinnom  cennom  papieri,  ibaže  ju nemohol odvrátiť pri vynaložení odbornej starostlivosti.
(3) Hromadnou   úschovou   je   spoločné   uloženie zastupiteľného  listinného  cenného papiera zložiteľa so zastupiteľnými listinnými cennými papiermi iných zložiteľov. Uschovávateľ  je povinný  odovzdať zložiteľovi  zastupiteľný listinný cenný  papier, ale zložiteľ nemá  právo na vrátenie toho istého listinného cenného  papiera, ktorý zveril uschovávateľovi do  úschovy.  Uschovávateľ zodpovedá za škodu na  uloženom  listinnom  cennom  papieri,  ibaže  ju nemohol odvrátiť pri vynaložení odbornej starostlivosti.  Zastupiteľné listinné cenné papiere v hromadnej úschove sú spoločným majetkom zložiteľov. Podiel zložiteľa na spoločnom majetku je daný pomerom súčtu menovitých hodnôt zastupiteľných listinných cenných papierov, ktoré uložil do hromadnej úschovy k súčtu menovitých hodnôt všetkých zastupiteľných cenných papierov v hromadnej úschove. Ak listinné cenné papiere nemajú menovitú hodnotu, použije sa namiesto menovitej hodnoty počet kusov listinných cenných papierov. Na zastupiteľné listinné cenné papiere v hromadnej úschove sa nevzťahujú ustanovenia Občianskeho zákonníka o spoluvlastníctve. Každý zložiteľ je oprávnený si svoje práva oproti uschovávateľovi uplatňovať samostatne.
(4) Uschovávateľ je povinný viesť evidenciu o listinnom cennom  papieri  uloženom  do  úschovy.  Evidencia  obsahuje obchodné meno alebo názov, sídlo a identifikačné číslo alebo meno, priezvisko, bydlisko a  rodné číslo zložiteľa a emitenta, druh listinného cenného papiera a jeho menovitú hodnotu, ak má menovitú hodnotu. Pri samostatnej úschove listinného cenného papiera obsahuje evidencia aj jeho číslo a miesto uloženia.
(5)   Ak  sa   listinný  cenný   papier  nenachádza   u uschovávateľa  v  čase  uzavretia  zmluvy,  je  uschovávateľ povinný ho prevziať a uložiť.
(6)  Uschovávateľ  je  povinný  s  vynaložením odbornej starostlivosti chrániť  listinný cenný papier  pred stratou, zničením, poškodením alebo znehodnotením.
(7) Zložiteľ je oprávnený  kedykoľvek požadovať, aby mu uschovávateľ listinný  cenný  papier odovzdal, a odovzdať ho späť uschovávateľovi, ak zmluva  o  uložení  listinných cenných  papierov nezanikla.
(8)  Zmluvu  o  úschove  cenných  papierov  môže uschovávateľ alebo zložiteľ vypovedať. Ak  nie  je  dohodnutá  výpovedná  lehota,  môže uschovávateľ vypovedať zmluvu ku koncu kalendárneho mesiaca nasledujúceho po doručení výpovede a zložiteľ s okamžitou účinnosťou.
  (9)  Ak zo zmluvy o úschove cenných papierov alebo z prejavu vôle zložiteľa    nevyplýva v súvislosti s vyzdvihnutím uloženého listinného cenného papiera inak,  považuje sa zmluva  tiež  za  vypovedanú,  ak  zložiteľ vyzdvihol všetky uložené listinné cenné papiere.
 (10)   Uschovávateľ má  na zabezpečenie  svojich práv zo zmluvy o úschove cenných papierov záložné právo k listinnému cennému  papieru  uloženému  do  úschovy,  ak sa u neho nachádza.

(11)   Ak je na majetok uschovávateľa vyhlásený konkurz,21) je správca konkurznej podstaty povinný vykonať všetky potrebné kroky k  odovzdaniu listinných cenných papierov uložených do samostatnej alebo hromadnej úschovy a odovzdať ich jednotlivým zložiteľom v súlade s ich podielmi podľa odsekov 2 a 3. Ak nie je možné odovzdať listinné cenné papiere všetkým zložiteľom je správca konkurznej podstaty povinný uložiť neodovzdané cenné papiere u iného uschovávateľa za podobných podmienok ako boli uložené s prihliadnutím na ochranu záujmov zložiteľov. Správca konkurznej podstaty má právo na náhradu nákladov, spojených s odovzdaním listinných cenných papierov, voči úpadcovi. Zložitelia sú povinní  uhradiť takto vzniknuté náklady podľa pomerov svojich podielov.  

§ 40
(1) Uschovávateľ je oprávnený listinný cenný papier  prevzatý na základe zmluvy o úschove  cenných  papierov  odovzdať  do úschovy   inému   aj bez súhlasu zložiteľa, ak z tejto  zmluvy nevyplýva niečo iné.
 
(2) Odovzdaním listinného  cenného papiera inému uschovávateľovi nie sú  dotknuté  práva  zložiteľa  voči uschovávateľovi, s ktorým uzavrel zmluvu o úschove listinných cenných papierov.
§ 41
Zmluva o správe cenných papierov
(1)  Zmluvou  o  správe  cenných  papierov  sa zaväzuje správca, že bude robiť po  dobu trvania zmluvy všetky právne úkony, ktoré sú potrebné  na  výkon  a  zachovanie  práv spojených s  určitým  cenným  papierom,  a  majiteľ cenného papiera sa  zaväzuje zaplatiť mu  odplatu. Ak odplata nie je  v zmluve  určená, má  správca právo  na odplatu  obvyklú v čase  uzavretia zmluvy.  Zmluva o  správe cenných papierov musí mať písomnú formu.
(2) Správcom podľa odseku 1 môže byť len osoba, ktorá je oprávnená túto činnosť vykonávať na základe povolenia podľa § 54 alebo 100.
(3) Správca je povinný  aj bez pokynov majiteľa cenného papiera  urobiť  s  odbornou  starostlivosťou  všetky úkony, ktoré  sú  potrebné  na  výkon  a  zachovanie práv spojených s cenným   papierom,  najmä   požadovať  splnenie   záväzkov spojených s cenným papierom,  ako aj vykonávať výmenné alebo predkupné  práva s  cenným papierom  spojené, ak zmluva o správe cenných papierov neustanovuje inak.
(4)  Správca je  povinný plniť  pokyny majiteľa cenného papiera;  tieto pokyny  musia byť dané písomne, ak zmluva o správe cenných papierov nepripúšťa inú formu. Na nesprávne pokyny  je  správca  povinný  majiteľa  cenného papiera včas upozorniť.
(5)  Ak to vyžaduje povaha úkonu, ktorý má správca uskutočniť, je majiteľ  cenného  papiera  povinný odovzdať správcovi  listinný  cenný  papier  alebo  potrebné  písomné plnomocenstvo, a to bez zbytočného odkladu po tom, čo ho na to správca vyzval. Ak  sa  úkon  týka  zaknihovaného  cenného  papiera, je jeho majiteľ povinný  po vyzvaní správcom  včas urobiť opatrenia, aby bol správca oprávnený  v potrebnom rozsahu dávať príkazy na nakladanie so zaknihovaným cenným papierom.
(6)  Ak správca má vykonávať  hlasovacie právo spojené s cenným papierom, je oprávnený od majiteľa  tohto cenného papiera požadovať potrebné písomné plnomocenstvo. Ak dá majiteľ  cenného   papiera  správcovi  pokyny,   ako  sa  má hlasovacie  právo  využiť,  je  správca  povinný hlasovať za majiteľa cenného papiera takto určeným spôsobom.
(7) Správca odovzdá prevzatý listinný cenný papier jeho majiteľovi bez  zbytočného odkladu po  uskutočnení úkonu, na ktorý bol  listinný cenný papier  potrebný, ak z  povahy tohto  úkonu nevyplýva  niečo iné.  Po dobu,  keď má správca listinný  cenný papier u seba,  zodpovedá za  škodu na ňom podľa § 39 ods. 2.
(8) Ak  sa nedohodlo inak, platí,  že odplata za správu cenného papiera  zahŕňa aj náklady,  ktoré správca vynaložil pri plnení svojho záväzku.
(9)  Ak  zo  zmluvy  nevyplýva  inak,  vykonáva správca právne  úkony  spojené  so  správou  cenného  papiera v mene majiteľa cenného  papiera a na  jeho účet majiteľa; pre  určenie práv a povinností   strán   sa   použijú   primerane  ustanovenia tohto zákona a Obchodného zákonníka o mandátnej zmluve. Ak má správca podľa zmluvy  uskutočniť  právny  úkon  vo  svojom  mene a na účet majiteľa  cenného  papiera,   platia  primerane  ustanovenia tohto zákona a Obchodného zákonníka o komisionárskej zmluve.
(10)  Na výpoveď  zmluvy o  správe cenných  papierov sa použije  obdobne ustanovenie  § 39  ods. 8,  ak táto  zmluva neustanovuje inak.
§ 42
Zmluva o uložení  cenných papierov
(1)  Zmluvou  o  uložení  cenných  papierov sa zaväzuje opatrovateľ prevziať listinný cenný  papier, aby ho uložil a spravoval, a uložiteľ sa zaväzuje zaplatiť za to odplatu. Ak odplata  nie je  v zmluve  určená, má  opatrovateľ právo  na odplatu obvyklú  v čase uzavretia  zmluvy. Zmluva o  uložení cenných papierov musí mať písomnú formu.
(2) Opatrovateľom podľa odseku 1 môže byť len osoba, ktorá je oprávnená túto činnosť vykonávať na základe povolenia podľa § 54 alebo 100.
 (3)  Pre  zmluvu  o  uložení  cenných  papierov  platia primerane  ustanovenia upravujúce  zmluvu o  úschove cenných papierov a zmluvu o  správe cenných papierov. 
(4) Opatrovateľ je povinný uložiteľovi podať každoročne správu o stave uložených listinných cenných papierov.
(5) Ak sa listinný cenný papier odovzdá uložiteľovi na jeho žiadosť, nemá  opatrovateľ  po  dobu,  keď  sa u neho listinný cenný papier nenachádza, povinnosť ho spravovať.
(6)  Uložiteľ  môže  obmedziť  záväzok  opatrovateľa na povinnosti,  ktoré  vyplývajú zo zmluvy o úschove cenných papierov, alebo na povinnosti, ktoré vyplývajú  zo zmluvy o správe cenných papierov.  Odplata, ktorú má uložiteľ platiť, sa v tomto prípade primerane zníži.
(7) Opatrovateľ môže odovzdať  listinný cenný papier do druhotnej  úschovy  alebo druhotnej úschovy a správy len s písomným súhlasom  uložiteľa. Osoba,  ktorá prevzala listinný cenný papier do druhotnej úschovy a správy, nemôže byť  splnomocnená  na  výkon  hlasovacieho  práva  spojeného s týmto cenným papierom.

§ 43
Zmluva o riadení portfólia cenných  papierov  

(1) Zmluvou o riadení portfólia cenných papierov sa obhospodarovateľ zaväzuje hospodáriť s portfóliom klienta na základe rozhodovania obhospodarovateľa v rámci a v rozsahu zmluvy a klient sa zaväzuje zaplatiť za to odplatu. Táto zmluva musí mať písomnú formu.
    (2) Obhospodarovateľom podľa odseku 1 môže byť len osoba, ktorá je oprávnená túto činnosť vykonávať na základe povolenia podľa § 54.

    (3) Obhospodarovateľ je povinný, aj bez pokynov klienta, obstarávať kúpu a predaj, ako aj prvé nadobudnutie cenných papierov, a ak zo zmluvy nevyplýva  niečo iné, vykonávať činnosti podľa § 39 a 41, a to s cieľom zabezpečiť dlhodobú odbornú starostlivosť o portfólio klienta. Klient môže záväzok obhospodarovateľa obmedziť len na povinnosti, ktoré sa týkajú obstarávania kúpy, predaja alebo nadobudnutia cenných papierov pri ich vydaní.  Odplata, ktorú má klient zaplatiť, sa v tomto prípade primerane zníži.
	(4) Zmluvu o riadení portfólia cenných papierov možno vypovedať. Ak nie je dohodnutá výpovedná  lehota,  možno túto zmluvu vypovedať ku koncu druhého kalendárneho mesiaca nasledujúceho po doručení výpovede.
(5) Ak z povahy veci nevyplýva niečo iné, ustanovenie § 39 ods. 7 sa použije primerane. 
	(6) Pre zmluvu o riadení portfólia cenných papierov sa primerane použijú ustanovenia o zmluvách podľa § 31 až 36 a  § 39 až 41. 

§ 44
Imobilizácia cenných papierov
(1) Zmluvu o  hromadnej úschove podľa § 39  ods. 3 môže ako zložiteľ uzavrieť aj emitent týchto cenných papierov.  Na takto   emitentom   uložené   cenné   papiere   (ďalej   len "imobilizované   cenné   papiere") u centrálneho depozitára sa primerane  použijú ustanovenia tohto zákona  o zaknihovaných cenných papieroch. Ak sú cenné papiere v hromadnej úschove u obchodníka s cennými papiermi, použijú sa ustanovenia tohto zákona o listinných cenných papieroch. 
(2) Na postup  podľa odseku 1 sa v prípade už vydaného listinného cenného  papiera primerane použije  ustanovenie § 16.
(3)  Majiteľ imobilizovaného  cenného papiera  má právo požadovať od  emitenta, aby mu bez  zbytočného odkladu listinný cenný papier odovzdal.

TRETIA ČASŤ
ZABEZPEČOVANIE  ZÁVÄZKOV    CENNÝMI  PAPIERMI 

Zmluvné záložné právo 
§ 45
	(1) Zmluvné záložné právo k  cenným papierom vzniká,  ak  tento zákon  neustanovuje inak,  registráciou tohto záložného práva v osobitnej evidencii založených cenných papierov (ďalej len “register záložných práv”).

	(2) Register záložných práv u listinných cenných papierov vedie centrálny depozitár. Register záložných práv u zaknihovaných cenných papierov vedie centrálny depozitár pre cenné papiere, ktoré eviduje v registri emitenta.

	(3) Pri listinných cenných papieroch centrálny depozitár pri registrácii vzniku zmluvného záložného práva vyznačí na listinnom cennom papieri doložku „na založenie“.  
(4)  Na vznik  zmluvného záložného  práva k  listinným cenným  papierom,   ktoré sú  prevoditeľné   rubopisom,  je potrebné  aj  písomné  vyhlásenie  majiteľa  cenného papiera urobené  na   tomto  cennom  papieri   (ďalej  len  "záložný rubopis").  V záložnom rubopise sa uvedie aj osoba  záložného veriteľa.  Inak musí  záložný rubopis obsahovať primerane náležitosti uvedené v § 21 ods. 2.  Záložný veriteľ nesmie listinné cenné papiere, ktoré obsahujú  záložný rubopis ďalej prevádzať.  
(5) Ustanovením odseku 4 nie sú dotknuté  ustanovenia  osobitného zákona.)
           
	(6) Zmluvné záložné právo k zaknihovanému cennému papieru vzniká i poskytnutím úveru podľa osobitného  zákona)  na dobu poskytnutia úveru. Centrálny depozitár je povinný toto zmluvné záložné právo zaregistrovať v registri záložných práv na základe príkazu  Národnej banky Slovenska. Národná banka Slovenska súčasne podá príkaz na  registráciu pozastavenia výkonu práva nakladať so založeným cenným papierom podľa § 28 na  dobu trvania úverového vzťahu.  

§ 46
(1) Zmluvné záložné právo k cenným papierom sa mení alebo zaniká registráciou zmeny alebo zániku zmluvného záložného práva k cenným papierom v registri záložných práv. 

	(2) Pri registrácii zmeny alebo zániku zmluvného záložného práva k listinným cenným papierom centrálny depozitár vyznačí túto skutočnosť na listinnom cennom papieri.  
§ 47 
	
	(1) Register záložných  práv obsahuje tieto údaje: 
a)   obchodné meno alebo názov a sídlo záložcu, ak je právnickou osobou  alebo meno a priezvisko a adresu záložcu, ak je fyzickou osobou,  
b)   identifikačné číslo alebo rodné číslo záložcu,
c)  označenie založeného cenného papiera  obsahujúce  druh  cenného  
   papiera, jeho ISIN, obchodné meno alebo názov  a sídlo emitenta, ak je právnickou osobou  alebo meno a  priezvisko a trvalý pobyt emitenta, ak je fyzickou osobou, 
d)  obchodné  meno  alebo  názov a  sídlo záložného  veriteľa, ak je právnickou osobou  alebo meno a priezvisko a trvalý pobyt záložného  veriteľa, ak je právnickou osobou,
  e)  počet cenných papierov, 
  f)  výšku pohľadávky, pre ktorú sa  zmluvné   záložné právo zriadilo a dobu jej splatnosti,
g)  dátum registrácie zmluvného záložného práva v registri záložných práv.

(2) Právnickej osobe alebo fyzickej osobe, ktorá osvedčila právny záujem centrálny depozitár poskytne údaje z registra záložných práv, ktorý vedie, v rozsahu podľa odseku 1 písm. a), c), e) a g).  Na žiadosť právnickej osoby alebo fyzickej osoby, ktorá osvedčí právny záujem centrálny depozitár vydá výpis z registra záložných práv v rozsahu podľa odseku 1 písm. a), c),e) a g).  
§ 48 
(1) Zmluva o založení cenných papierov sa spravuje ustanoveniami Obchodného zákonníka a Občianskeho zákonníka o záložnom  práve, ak  tento zákon neustanovuje inak. 

	(2) Zmluva o založení cenných papierov musí mať písomnú formu.
(3) Predmetom zmluvy o založení cenných papierov nemôžu byť cenné papiere, ktoré sú založené.

§ 49

	(1) Ak vzniklo zmluvné záložné právo k listinnému cennému papieru, ktorý  bol  uschovaný  alebo  uložený, je zložiteľ alebo uložiteľ  povinný oznámiť túto skutočnosť uschovávateľovi alebo  opatrovateľovi. K oznámeniu  je zložiteľ alebo uložiteľ  povinný priložiť prvopis alebo úradne overenú kópiu  zmluvy o založení cenných papierov.
(2)  Založený listinný  cenný  papier, ktorý je  v samostatnej  úschove, sa  musí uložiť oddelene od ostatných cenných papierov zložiteľa. Založený listinný cenný papier uložený v úschove sa nesmie vydať zložiteľovi bez súhlasu záložného veriteľa  alebo bez  preukázania zániku zmluvného záložného práva. To isté platí aj o  založenom listinnom cennom papieri uloženom podľa zmluvy o uložení cenných papierov.

§ 50
Registrácia zmluvného záložného práva
(1)  Príkaz  na  registráciu  zmluvného záložného práva k  cennému papieru môže dať záložný veriteľ, záložca alebo Národná banka Slovenska, ak ide o registráciu záložného práva podľa § 45 ods. 6. K príkazu na  registráciu  zmluvného  záložného práva je povinný záložný veriteľ alebo záložca priložiť prvopis alebo úradne overenú kópiu zmluvy o založení cenných papierov. To neplatí,  ak príkaz  na  registráciu  zmluvného záložného práva k  cennému papieru dáva Národná banka Slovenska.

(2)  Príkaz  na  registráciu  zmluvného záložného práva k  cennému papieru sa podáva centrálnemu depozitárovi alebo členovi, u ktorého je cenný papier evidovaný na účte. Člen je povinný po obdržaní príkazu na  registráciu  zmluvného záložného práva k  cennému papieru bez zbytočného odkladu postúpiť tento príkaz centrálnemu depozitárovi.
(3) Centrálny depozitár bez zbytočného odkladu po vykonaní registrácie zmluvného záložného práva v registri záložných práv zaeviduje túto skutočnosť aj na účte majiteľa založeného cenného  papiera, ak je účet majiteľa vedený v jeho  evidencii alebo bez zbytočného odkladu oznámi túto skutočnosť členovi, u ktorého je vedený účet majiteľa založeného cenného  papiera. Člen je povinný po oznámení centrálneho depozitára o vykonaní registrácie zmluvného záložného práva v registri záložných práv bez zbytočného odkladu zaevidovať túto skutočnosť  na príslušnom účte majiteľa založeného cenného  papiera.  

 (4)  Príkaz na registráciu zmluvného záložného práva k cennému papieru a príkaz  na  registráciu  zmeny  alebo  zániku zmluvného záložného práva k  cennému papieru obsahuje údaje podľa § 47 ods.1.

           (5) Príkaz  na  registráciu  zmeny  alebo  zániku zmluvného záložného práva k  cennému papieru môže podať záložný veriteľ, záložca alebo   Národná banka Slovenska. Ak príkaz na registráciu zmeny alebo zániku zmluvného záložného práva k  cennému papieru podáva záložca, musí priložiť doklad preukazujúci, že zabezpečená pohľadávka sa zmenila alebo zanikla, prípadne doklad preukazujúci iný dôvod zmeny alebo zániku zmluvného záložného práva k  cennému papieru. Pri registrácii zmeny alebo zániku zmluvného záložného práva k  cennému papieru sa postupuje podľa odsekov 2 a 3.  

§ 51
(1) Pri nakladaní so založeným cenným papierom pôsobí záložné právo aj voči nadobúdateľovi.
 	
	(2) Pri zmluvnom záložnom  práve k cennému papieru  môže byť záložcom len majiteľ cenného papiera.
(3) Po dobu trvania zmluvného záložného práva  k cennému papieru sa zmluvné záložné právo vzťahuje aj na výnosy zo založeného cenného papiera.
(4) So založenými cennými papiermi nemožno uzatvárať anonymné obchody. 
(5) Ak  pohľadávka  zabezpečená  zmluvným záložným  právom k cennému papieru  nie je  riadne a  včas splnená,  je záložný veriteľ oprávnený  založený  cenný   papier  predať  prostredníctvom obchodníka s cennými  papiermi.  O  zamýšľanom  predaji je záložný veriteľ povinný vopred informovať záložcu, ak sa v zmluve o založení cenných papierov  nedohodne inak.

(6) Predaj cenných papierov podľa odseku 5, ktoré boli prijaté na trh kótovaných cenných papierov burzy cenných papierov je možné vykonať len ich predajom na burze cenných papierov  formou anonymného obchodu prostredníctvom obchodníka s cennými papiermi. V prípade, ak cenný papier prijatý na trh kótovaných cenných papierov burzy cenných papierov nebol za posledné tri mesiace, predmetom obchodu, možno ho ponúknuť na predaj prostredníctvom obchodníka s cennými papiermi za najvyššiu cenu, akú možno dosiahnuť s vynaložením odbornej starostlivosti.    

(7) Predaj cenných papierov podľa odseku 5, ktoré nie sú prijaté na trh kótovaných cenných papierov burzy cenných papierov, možno vykonať len predajom prostredníctvom obchodníka s cennými papiermi , a to za najvyššiu cenu, akú možno dosiahnuť s vynaložením odbornej starostlivosti. 

§ 52
Zákonné záložné právo

	(1) Zákonné záložné právo k cenným papierom sa riadi ustanoveniami osobitného zákona,) ak tento zákon neustanovuje inak. Zákonné záložné právo k cennému papieru, jeho zmena alebo zánik sa registruje v registri záložných práv ku dňu vzniku, zmeny alebo zániku zákonného záložného práva k cennému papieru. 
	(2) Príkaz centrálnemu depozitárovi na registráciu zákonného záložného práva, jeho zmeny alebo  zániku podáva príslušný štátny orgán.) K tomuto príkazu priloží právoplatné rozhodnutie o vzniku, zmene alebo zániku zákonného záložného práva. 

	(3) Príkaz na registráciu zákonného záložného práva, jeho zmeny alebo  zániku musí obsahovať údaje podľa § 47 ods. 1.
(4) Ustanovenia § 51 ods. 1,3 a 4 sa vzťahujú aj na zákonné záložné právo k cenným papierom. 
§ 53
Zabezpečovacie prevody cenných papierov
(1) Zmluva o zabezpečovacom prevode cenných papierov sa spravuje ustanoveniami Občianskeho zákonníka o zabezpečení záväzkov prevodom práva. Zmluva o zabezpečovacom prevode cenných papierov musí mať písomnú formu a musí v obdobnom rozsahu ako ustanovuje § 47 ods.1 obsahovať údaje o dlžníkovi, o veriteľovi, o prevádzaných cenných papieroch a o záväzkoch zabezpečených prevodom cenných papierov primerane podľa § 47 ods.1.  

(2) Zabezpečovacie prevody cenných papierov eviduje centrálny depozitár v osobitnej evidencii zabezpečovacích prevodov cenných papierov.
    (3)  Na vykonávanie, vznik, zmenu a zánik zabezpečovacích prevodov cenných papierov sa primerane vzťahujú ustanovenia § 45 ods.1, 2 a 6, § 46, 47 a 50.   

                                                  
ŠTVRTÁ ČASŤ
OBCHODNÍK S CENNÝMI PAPIERMI 

Povolenie na poskytovanie investičných služieb.

§ 54

(1) Obchodníkom s cennými papiermi je akciová spoločnosť so sídlom na území Slovenskej republiky, ktorá poskytuje investičné služby na základe povolenia na poskytovanie investičných služieb udeleného úradom. 

(2) Povolením na poskytovanie investičných služieb sa povoľuje vznik obchodníka s cennými papiermi alebo zriadenie pobočky zahraničného obchodníka s cennými papiermi na území Slovenskej republiky a výkon činnosti tohto obchodníka s cennými papiermi alebo pobočky zahraničného obchodníka s cennými papiermi v rozsahu vymedzenom v tomto povolení a za podmienok uložených týmto povolením. 

(3) Iná osoba ako obchodník s cennými papiermi nesmie bez povolenia úradu podľa odseku 1 poskytovať hlavné investičné služby a vedľajšie investičné služby podľa § 6 ods.3 písm. a) e) a § 6 ods.4,  ak tento zákon alebo osobitný zákon) neustanovuje inak. Povolenie úradu podľa odseku 1 sa nevyžaduje na  činnosť Národnej banky Slovenska podľa osobitného zákona.)

 (4)  Zahraničným obchodníkom s cennými papiermi je právnická osoba alebo fyzická osoba so sídlom mimo územia Slovenskej republiky, ktorá vykonáva investičné služby a ktorá má oprávnenie na výkon týchto činností udelené v štáte, v ktorom má sídlo. 

(5) Pobočkou zahraničného obchodníka s cennými papiermi je organizačná zložka zahraničného obchodníka s cennými papiermi umiestnená na území Slovenskej republiky), ktorá vykonáva všetky alebo niektoré investičné služby; všetky pobočky zahraničného obchodníka s cennými papiermi zriadené v Slovenskej republike zahraničným obchodníkom s cennými papiermi so sídlom v členskom štáte Európskych spoločenstiev alebo v štáte, ktorý je súčasťou Európskeho hospodárskeho priestoru (ďalej len „členský štát“)  sa považujú z hľadiska oprávnenia vykonávať investičné služby za jednu pobočku zahraničného obchodníka s cennými papiermi.

(6) Zahraničný obchodník s cennými papiermi môže poskytovať investičné služby na území Slovenskej republiky len prostredníctvom svojej pobočky a ak mu bolo udelené povolenie úradu na poskytovanie investičných služieb podľa § 56. Takéto povolenie je potrebné aj pre zahraničného obchodníka s cennými papiermi, ktorý je zahraničnou bankou,15) ktorá už na území Slovenskej republiky vykonáva činnosť prostredníctvom svojej pobočky.

(7) Obchodník s cennými papiermi alebo pobočka zahraničného obchodníka s cennými papiermi nesmie vykonávať pre iné osoby iné činnosti ako investičné služby; tým nie je dotknuté vykonávanie činností podľa osobitného zákona obchodníkom s cennými papiermi, ktorý je bankou, alebo pobočkou zahraničného obchodníka s cennými papiermi, ktorá je pobočkou zahraničnej banky. 

	(8) Obchodné meno obchodníka s cennými papiermi  s výnimkou banky musí obsahovať označenie "obchodník s cennými papiermi" alebo skratku "o.c.p.". Iné osoby nemôžu vo svojom obchodnom mene toto označenie používať.

(9) Na obchodníka s cennými papiermi a na pobočku zahraničného obchodníka s cennými papiermi sa vzťahujú ustanovenia Obchodného zákonníka ak tento zákon alebo osobitný zákon15) neustanovuje inak. 

(10) Obchodník s cennými papiermi môže vydať akcie len ako zaknihované cenné papiere na meno;  zmena ich podoby alebo formy sa zakazuje.
               
(11) Základné imanie obchodníka s cennými papiermi je najmenej  35 000 000 Sk, ak tento zákon neustanovuje inak.

	(12) Základné imanie obchodníka s cennými papiermi, ktorý poskytuje  hlavné  investičné  služby podľa § 6  ods. 2  písm. a), b) alebo  d) je najmenej 6 000 000 Sk.  

(13) Základné imanie obchodníka s cennými papiermi, ktorý poskytuje hlavné investičné  služby podľa § 6  ods. 2 písm. a), b) alebo  d) a nie  je pri poskytovaní investičných služieb oprávnený nakladať s peňažnými prostriedkami alebo investičnými nástrojmi klienta, je najmenej  2 500 000 Sk.

(14) Obchodník s cennými papiermi podľa odseku 12 alebo 13 nemôže poskytovať  vedľajšie investičné služby podľa § 6 ods. 3 písm. a) a § 6 ods.4. 

                                                                     § 55

	(1) O udelení povolenia na poskytovanie investičných služieb rozhoduje úrad. Žiadosť o udelenie povolenia na poskytovanie investičných služieb predkladajú zakladatelia obchodníka s cennými papiermi úradu, ak tento zákon neustanovuje inak. Ak o povolenie na vznik a činnosť obchodníka s cennými papiermi žiada banka, predkladá žiadosť predstavenstvo banky.  
	       
(2) Na udelenie povolenia podľa odseku 1 musí byť preukázané splnenie týchto podmienok:
a)  splatené základné  imanie  obchodníka s cennými  papiermi  podľa § 54,
b) prehľadný a dôveryhodný pôvod základného imania a ďalších finančných zdrojov  obchodníka    s cennými papiermi,
c) vhodnosť osôb s kvalifikovanou účasťou na obchodníkovi s cennými papiermi a prehľadnosť vzťahov týchto osôb s inými osobami, najmä prehľadnosť podielov na základnom imaní a na hlasovacích právach,
d) odborná spôsobilosť a dôveryhodnosť osôb, ktoré sú navrhované  za členov predstavenstva, za vedúcich zamestnancov, )  a osôb zodpovedných za výkon vnútornej kontroly,           
e) prehľadnosť skupiny s úzkymi väzbami, ku ktorej patrí aj akcionár s kvalifikovanou účasťou na obchodníkovi s cennými papiermi,
f)  výkonu dohľadu neprekážajú úzke väzby v rámci skupiny podľa písmena e),
g) výkonu dohľadu neprekážajú právny poriadok a spôsob jeho uplatnenia v štáte, na ktorého území má skupina podľa písmena e) úzke väzby, 
h)  sídlo obchodníka s cennými papiermi a vykonávanie jeho činnosti musí byť na  území Slovenskej republiky; časť svojej činnosti môže obchodník s cennými papiermi vykonávať aj mimo územia Slovenskej republiky prostredníctvom svojej pobočky alebo bez založenia pobočky za podmienok ustanovených týmto zákonom,
i) technická a organizačná pripravenosť na výkon povolených činností obchodníka            s cennými papiermi.

 (3) V žiadosti o povolenie podľa odseku 1 sa uvedie
a) obchodné meno a sídlo budúceho obchodníka s cennými papiermi, 
b) identifikačné číslo budúceho obchodníka s cennými papiermi, ak už mu bolo pridelené,
c) výšku základného imania budúceho obchodníka s cennými papiermi,
d) zoznam akcionárov s kvalifikovanou účasťou na budúcom obchodníkovi s cennými papiermi; v zozname sa uvedie meno, priezvisko, trvalý pobyt a rodné číslo fyzických  osôb alebo obchodné meno, sídlo a identifikačné sídlo právnických osôb a výška kvalifikovanej účasti, 
e) návrh v akom rozsahu bude obchodník s cennými papiermi poskytovať investičné služby a  vo vzťahu, ku ktorým investičným nástrojom; žiadateľ je pritom povinný uviesť najmenej jednu z hlavných investičných služieb,
f) vecné, personálne a organizačné predpoklady pre výkon  činností obchodníka s cennými
    papiermi,
g) meno a priezvisko, trvalý pobyt a rodné číslo osôb  navrhovaných za členov   predstavenstva, za členov dozornej rady, za prokuristov, za vedúcich zamestnancov51) obchodníka s cennými papiermi v priamej riadiacej  pôsobnosti predstavenstva a osôb zodpovedných za výkon vnútornej kontroly a údaje o ich odbornej spôsobilosti a dôveryhodnosti,
 h) vyhlásenie žiadateľov, že predložené údaje sú úplné a pravdivé.
   
	 (4) Prílohou žiadosti podľa odseku 1 je 
a) zakladateľská listina alebo zakladateľská zmluva, 
b) návrh stanov obchodníka s cennými papiermi,
c) návrh organizačnej štruktúry obchodníka s cennými papiermi, pravidiel činnosti obchodníka s cennými papiermi (§ 71) a návrh obchodnej stratégie obchodníka s cennými papiermi,
d) stručný odborný životopis, doklad o dosiahnutom vzdelaní a odbornej praxi osôb   navrhovaných za  členov predstavenstva a za vedúcich zamestnancov51) obchodníka s   cennými papiermi v priamej riadiacej  pôsobnosti predstavenstva,
e) výpis z registra trestov nie starší ako tri mesiace osôb podľa odseku 3 písm. g) a ich čestné vyhlásenia o tom, že spĺňajú požiadavky ustanovené týmto zákonom,
f) písomné vyhlásenie zakladateľov, že na ich majetok nebol vyhlásený konkurz ani povolené
nútené vyrovnanie),
g) doklad o splatení základného imania.
h) vyjadrenie Národnej banky Slovenska k tejto žiadosti, ak je žiadateľom banka. 

  (5)  O žiadosti podľa odseku 1 rozhodne úrad v lehote podľa osobitného zákona)  na základe posúdenia  žiadosti a jej príloh a na základe posúdenia vecných, personálnych a organizačných predpokladov vo vzťahu k navrhovanému rozsahu hlavných investičných a vedľajších investičných služieb.

(6) Úrad žiadosť podľa odseku 1 zamietne, ak žiadateľ nesplní niektorú podmienku uvedenú v odseku 2. Dôvodom  na zamietnutie žiadosti podľa odseku 1 nemôžu byť ekonomické potreby trhu.

     (7) Podmienky podľa odseku 2  musia byť splnené  nepretržite počas celej doby platnosti povolenia na poskytovanie investičných služieb.

 (8) Spôsob preukazovania splnenia podmienok podľa odseku 2 ustanoví  všeobecne záväzný právny predpis, ktorý vydá ministerstvo.

 (9) Odbornou spôsobilosťou sa pri osobách navrhnutých za členov predstavenstva obchodníka s cennými papiermi, za  vedúcich zamestnancov51) obchodníka s cennými papiermi v priamej riadiacej  pôsobnosti predstavenstva a  osôb zodpovedných za výkon vnútornej kontroly rozumie ukončené vysokoškolské vzdelanie ekonomického, právneho, prírodovedného alebo technického zamerania a najmenej trojročná prax  v oblasti finančného trhu. Žiadateľ je povinný  preukázať aspoň u jednej osoby navrhovanej za vedúceho zamestnanca v priamej riadiacej  pôsobnosti predstavenstva aj päťročnú prax v oblasti kapitálového trhu

	(10) Za vhodnú osobu pri posudzovaní  podmienok podľa odseku 2 písm. c) sa považuje osoba,  ktorá hodnoverne preukáže splnenie podmienok podľa  odseku 2 písm. b) a za všetkých okolností je zrejmé, že zabezpečí riadne vykonávanie investičných služieb v záujme stability finančného trhu. 

§ 56 

(1) O udelení povolenia na poskytovanie investičných služieb zahraničnému obchodníkovi s cennými papiermi prostredníctvom jeho pobočky na území Slovenskej republiky rozhoduje úrad. Žiadosť o udelenie povolenia na poskytovanie investičných služieb zahraničnému obchodníkovi s cennými papiermi predkladá úradu zahraničný obchodník s cennými papiermi.

(2) Na udelenie povolenia podľa odseku 1 musia byť splnené tieto podmienky:
a) dostatočný objem a prehľadnosť pôvodu finančných zdrojov poskytnutých zahraničným obchodníkom s cennými papiermi jeho pobočke s ohľadom na rozsah a rizikovosť podnikania pobočky,
b) dôveryhodnosť zahraničného obchodníka s cennými papiermi a jeho finančná schopnosť primeraná rozsahu podnikania jeho  pobočky,
c) odborná spôsobilosť a dôveryhodnosť osôb navrhovaných zahraničným obchodníkom s cennými papiermi na riadenie jeho pobočky,
d) prehľadnosť skupiny s úzkymi väzbami, ku ktorej patrí zahraničný obchodník s cennými papiermi,
e) úzke väzby v rámci skupiny podľa písmena d) nebránia výkonu dohľadu,
f) právny poriadok a spôsob jeho uplatňovania v štáte, na ktorého území má skupina podľa
     písmena d) úzke väzby, nebránia výkonu dohľadu,
g) zahraničný obchodník s cennými papiermi, ktorý chce pôsobiť prostredníctvom pobočky na území Slovenskej republiky, vykonáva podstatnú časť svojej činnosti v štáte, v ktorom má sídlo. 

	(3) V žiadosti o  udelenie povolenia podľa odseku 1 uvedie zahraničný obchodník s cennými papiermi  údaje podľa § 55 ods. 3 písm. d) a e) a ďalej   
a)	obchodné meno a sídlo zahraničného obchodníka s cennými papiermi a umiestnenie jeho pobočky na území Slovenskej republiky,
b) vecné, personálne a  organizačné predpoklady na vykonávanie činnosti podľa odseku 1 na území  Slovenskej republiky,
c) meno, priezvisko a trvalý pobyt vedúceho pobočky zahraničného obchodníka s cennými papiermi  a jeho zástupcu, údaje  o ich odbornej  spôsobilosti a miesto ich pobytu.

	(4) Prílohou žiadosti podľa odseku 1 je 
a) povolenie na poskytovanie služieb v  oblasti cenných papierov v poslednom úplnom znení         vydané v  súlade s právnym poriadkom štátu, v  ktorom má zahraničný obchodník s cennými  papiermi sídlo,
b) účtovné závierky overené audítorom za posledné tri roky; ak zahraničný obchodník s              cennými papiermi je súčasťou konsolidovaného celku, tiež konsolidované účtovné závierky za posledné tri roky,  
c) výpis z registra trestov osôb podľa odseku 2 písm. c) nie starší ako tri mesiace; zahraničná       fyzická osoba predloží tiež dokument obdobného charakteru vydaný príslušným orgánom         štátu jej trvalého pobytu, štátu, ktorého je občanom a štátov, v ktorých sa táto osoba v posledných piatich rokoch nepretržite zdržovala viac než šesť mesiacov; ak nie sú tieto                    dokumenty príslušnými štátmi vydávané, nahradí ich fyzická osoba čestným prehlásením,
d) stručný odborný životopis, doklad o dosiahnutom vzdelaní a odbornej praxi osôb    navrhovaných za vedúceho pobočky zahraničného  obchodníka s cennými papiermi a za jeho zástupcu, 
e) súhlas príslušného orgánu v štáte, kde má zahraničný obchodník s cennými papiermi sídlo, so založením pobočky zahraničného obchodníka s cennými papiermi v Slovenskej republike, ak sa takýto súhlas vydáva podľa právneho poriadku  štátu, kde má sídlo,
f) vyjadrenie orgánu dohľadu štátu, v ktorom má zahraničný obchodník s cennými papiermi sídlo, k zriadeniu pobočky na území Slovenskej republiky, ako aj písomný prísľub tohto dozorného orgánu o včasnom písomnom informovaní úradu o zmenách primeranosti vlastných zdrojov zahraničného obchodníka s cennými papiermi a o iných skutočnostiach, ktoré by mohli mať negatívny vplyv na schopnosť zahraničného obchodníka s cennými papiermi a jeho pobočky plniť svoje záväzky,
g)  ak je žiadateľom zahraničná banka, ktorá má na území Slovenskej republiky umiestnenú pobočku, aj výpis z obchodného registra a  vyjadrenie Národnej banky Slovenska k tejto žiadosti. 

(5) Pri posudzovaní žiadosti zahraničného obchodníka s cennými papiermi, ktorý je zahraničnou bankou15), ktorá už na území Slovenskej republiky vykonáva činnosť prostredníctvom svojej pobočky môže úrad po dohode s Národnou bankou Slovenska upustiť od predloženia niektorých informácií a dokladov podľa odsekov 3 a 4. 

(6) O žiadosti podľa odseku 1 rozhodne úrad v lehote podľa osobitného zákona53) na základe posúdenia žiadosti a jej príloh. 
	
(7) Úrad žiadosť podľa odseku 1 zamietne, ak žiadateľ nesplní niektorú podmienku uvedenú v odseku 2 a od predloženia informácií a dokladov preukazujúcich splnenie tejto podmienky úrad podľa odseku 5 neupustil.  Dôvodom  na zamietnutie žiadosti podľa odseku 1 nemôžu byť ekonomické potreby trhu.

(8) Dôvodom na zamietnutie žiadosti o povolenie nemôže byť skutočnosť, že právna forma zahraničného obchodníka s cennými papiermi nezodpovedá právnej forme akciovej spoločnosti.
 
(9)	Podmienky podľa odseku 2  musia byť splnené  nepretržite počas celej doby platnosti povolenia na poskytovanie investičných služieb.

            (10) Spôsob preukazovania splnenia podmienok podľa odseku 2 ustanoví všeobecne záväzný právny predpis, ktorý vydá ministerstvo.

(11) Odbornou spôsobilosťou sa pri osobách navrhnutých za vedúceho pobočky zahraničného obchodníka s cennými papiermi a za jeho zástupcu rozumie ukončené vysokoškolské vzdelanie ekonomického, právneho, prírodovedného alebo technického zamerania a najmenej trojročná prax  v oblasti finančného trhu. 

§ 57 

Povolenie nemôže byť udelené, ak  by to bolo v rozpore s medzinárodnou zmluvou, ktorou je Slovenská republika viazaná.

§ 58

	 Úrad je povinný  konzultovať s príslušným orgánom dohľadu členského štátu udelenie povolenia  podľa § 55  právnickej osobe, ktorá je
a)  dcérskou spoločnosťou právnickej osoby alebo fyzickej osoby uvedenej v §  65 ods.1 alebo banky  so sídlom  na území členského štátu, 
b) dcérskou spoločnosťou materskej spoločnosti právnickej osoby uvedenej v §  65 ods.1 alebo        banky so sídlom  na území  členského štátu,
c) kontrolovaná tými istými fyzickými osobami  a právnickými osobami, ktoré kontrolujú zahraničného obchodníka s cennými papiermi so sídlom na území členského štátu alebo    zahraničnú banku so sídlom na území  členského štátu, ktorá nie je zahraničným obchodníkom s cennými papiermi.

§ 59 

	(1) Povolenie na poskytovanie investičných služieb sa udeľuje na dobu neurčitú a nemožno ho previesť na inú právnickú osobu alebo fyzickú osobu ani neprechádza na právneho nástupcu.

(2) Okrem všeobecných náležitostí rozhodnutia podľa osobitného predpisu) musí výrok rozhodnutia, ktorým sa udeľuje povolenie na poskytovanie investičných služieb, obsahovať 
a) obchodné meno a sídlo obchodníka s cennými papiermi alebo obchodné meno, sídlo a umiestnenie pobočky zahraničného obchodníka s cennými papiermi,
b)  ktoré investičné služby a vo vzťahu ku ktorým investičným nástrojom alebo derivátom je obchodník s cennými papiermi alebo zahraničný obchodník s cennými papiermi oprávnený poskytovať, 
c)  meno, priezvisko, trvalý pobyt a rodné číslo členov predstavenstva a členov dozornej rady alebo vedúceho pobočky zahraničného obchodníka s cennými papiermi.

(3) Povolenie na poskytovanie investičných služieb musí obsahovať najmenej jednu z hlavných investičných  služieb. Povolenie na poskytovanie investičných služieb  môže obsahovať aj podmienky, ktoré musí obchodník s cennými papiermi alebo zahraničný obchodník s cennými papiermi splniť pred začatím výkonu povolenej činnosti alebo podmienky,  ktoré je obchodník s cennými papiermi povinný dodržiavať pri výkone ktorejkoľvek povolenej činnosti. V povolení na poskytovanie investičných služieb možno výkon niektorých investičných služieb obmedziť.
  
(4) Na žiadosť obchodníka s cennými papiermi alebo zahraničného obchodníka s cennými papiermi možno rozhodnutím úradu povolenie na poskytovanie investičných služieb zmeniť. Úrad postupuje pri posudzovaní žiadosti o zmenu povolenia na poskytovanie investičných služieb podľa § 55 alebo 56 primerane. Zmeny povolenia na poskytovanie investičných služieb vyvolané len zmenou mena alebo priezviska, alebo miesta trvalého pobytu už schválených fyzických osôb podľa § 70 v orgánoch obchodníka s cennými papiermi alebo pobočky zahraničného obchodníka s cennými papiermi si nevyžadujú súhlas úradu. Obchodník s cennými papiermi alebo zahraničný obchodník s cennými papiermi je však povinní úradu túto zmenu písomne ohlásiť najneskôr do 30 dní odo dňa, keď k nej došlo.

(5) Obchodník s cennými papiermi alebo zahraničný  obchodník s cennými papiermi sú povinní podať príslušnému súdu návrh na  zápis povolených činností do obchodného registra na základe povolenia na poskytovanie investičných služieb alebo jeho zmeny do desiatich dní odo dňa, keď toto povolenie alebo jeho zmena nadobudla právoplatnosť a predložiť úradu výpis z obchodného registra do desiatich dní odo dňa právoplatnosti rozhodnutia súdu o vykonaní zápisu do obchodného registra alebo zmeny zápisu v obchodnom registri.
	
	(6) Obchodník s cennými papiermi je povinný oznámiť úradu bez zbytočného odkladu zmeny v skutočnostiach uvedených v § 55 ods. 3 písm. a) až  d).  Obchodník s cennými papiermi alebo  zahraničný obchodník s cennými papiermi sú povinní bez zbytočného odkladu oznámiť aj zmeny v skutočnostiach uvedených v § 55  ods.  3 písm. f) alebo v § 56 ods. 3 písm. b), ak tieto môžu ovplyvniť spôsobilosť obchodníka s cennými papiermi alebo zahraničného obchodníka s cennými papiermi vykonávať činnosť v povolenom rozsahu. 

§ 60 

(1) Povolenie na poskytovanie investičných služieb zaniká
a)	obchodníkovi s cennými papiermi dňom jeho zrušenia z iného dôvodu ako pre odňatie  povolenia na poskytovanie investičných služieb,
b)	obchodníkovi s cennými papiermi dňom vyhlásenia konkurzu na majetok obchodníka s cennými papiermi podľa osobitného predpisu,52)
c)	pobočke zahraničného obchodníka s cennými papiermi dňom vyhlásenia konkurzu na majetok  zahraničného obchodníka s cennými papiermi alebo dňom zrušenia zahraničného  obchodníka s cennými papiermi z iného dôvodu ako pre odňatie povolenia na poskytovanie investičných služieb,
d)	obchodníkovi  s cennými papiermi alebo pobočke zahraničného obchodníka s cennými papiermi dňom vrátenia povolenia; povolenie možno vrátiť len písomne a s predchádzajúcim súhlasom podľa §  70 ods. 1 písm. e),
e) ak obchodník s cennými papiermi alebo zahraničný obchodník s cennými papiermi nepodal návrh na zápis do obchodného registra podľa § 59 ods.5, 
f)  dňom predaja obchodníka s cennými papiermi alebo pobočky zahraničného obchodníka     s cennými papiermi, 33)  
g) pobočke zahraničného obchodníka s cennými papiermi dňom ukončenia jej činnosti  zahraničným  obchodníkom s cennými papiermi,
h) dňom právoplatnosti rozhodnutia o odobratí bankového povolenia alebo dňom zániku bankového povolenia obchodníkovi s cennými papiermi, ktorý je bankou, alebo pobočke zahraničného obchodníka s cennými papiermi, ktorý je zahraničnou bankou.
 
(2) Obchodník s cennými papiermi, zahraničný obchodník s cennými papiermi a pobočka zahraničného obchodníka s cennými papiermi sú povinné písomne  informovať  úrad  o skutočnostiach uvedených v odseku 1 písm. a), b), c),  d), e) a g) do 30 dní od ich vzniku.

§ 61 
Sprostredkovateľ investičných služieb
	
(1) Sprostredkovateľom investičných služieb je právnická osoba alebo fyzická osoba, ktorá   
a) nie je oprávnená poskytovať inú investičnú službu ako prijímanie a postupovanie pokynov   klienta týkajúcich sa zastupiteľných cenných papierov,
b) nie je oprávnená prijímať peňažné prostriedky alebo investičné nástroje klientov a nemôže sa tak za žiadnych okolností dostať voči svojim klientom do postavenia osoby dlhujúcej peňažné prostriedky alebo cenné papiere,  
c) v rámci poskytovania služby podľa písmena a) postupuje pokyny len  banke alebo pobočke zahraničnej banky, obchodníkovi s cennými  papiermi  alebo pobočke zahraničného obchodníka s cennými papiermi, správcovskej spoločnosti alebo zahraničnej správcovskej spoločnosti. 

(2) Právnická osoba alebo fyzická osoba môže činnosť podľa odseku 1 vykonávať len ak má na výkon tejto činnosti udelené úradom povolenie na výkon činnosti sprostredkovateľa investičných služieb. 
 
(3) V žiadosti o povolenie podľa odseku 2 je žiadateľ povinný uviesť
a) meno, rodné číslo a bydlisko ak ide o fyzickú osobu alebo  obchodné meno, sídlo a právnu formu, vrátane mena, rodného čísla a bydliska  osoby alebo osôb, ktoré sú štatutárnym orgánom, ak ide o právnickú osobu,
b) výšku základného imania, ak ide o právnickú osobu, 
c) výpis z obchodného registra , ak ide o osobu, ktorá sa zapisuje do obchodného registra alebo iný doklad preukazujúci jej vznik, ak sa osoba nezapisuje do obchodného registra,
d) doklady o splnení podmienok podľa odsekov 4 a 5.

	(4) Ak je žiadateľom fyzická osoba, na udelenie povolenia podľa odseku 2 musí spĺňať  tieto podmienky:
a) je dôveryhodnou osobou, 
b) dosiahla vek 18 rokov,  
c) je plne spôsobilá na právne úkony.
d) má ukončené stredoškolské vzdelanie a najmenej trojročnú prax v oblasti finančného trhu alebo zložila odbornú skúšku, ktorej obsahom je najmä preverenie znalostí právnych predpisov v oblasti kapitálového trhu.  
 
	(5) Ak je žiadateľom právnická osoba, na udelenie povolenia musia byť podľa odseku 2 musia byť splnené tieto podmienky:
a)   základné imanie najmenej 1 000  000 Sk,
b) fyzické osoby, prostredníctvom ktorých bude vykonávať povolenú činnosť spĺňajú podmienky podľa odseku 4 písm. a) až c). 

(6)  O žiadosti podľa odseku 2 rozhodne úrad v lehote 30 dní od podania alebo doplnenia žiadosti.

(7) Úrad žiadosť podľa odseku 2 zamietne, ak žiadateľ nesplní niektorú podmienku uvedenú v odsekoch  4 a 5. 

(8) Právnická osoba alebo fyzická osoba, ktorej úrad udelil povolenie podľa odseku 2 môže začať výkon povolenej činnosti až keď sa poistí pre prípad zodpovednosti za škodu spôsobenú pri vykonávaní činnosti podľa odseku 1, a to minimálne s limitom poistného plnenia 5 000 000 Sk. Kópiu poistnej zmluvy je táto právnická osoba alebo fyzická osoba povinná predložiť úradu do 15 dní odo dňa jej uzavretia.

 (9) Podmienky podľa odsekov 4 a 5 je právnická osoba alebo fyzická osoba, ktorej úrad udelil povolenie podľa odseku 1, povinná dodržiavať počas platnosti povolenia.
 
(10) Odbornú skúšku podľa odseku 4 písm. d)  zabezpečuje úrad alebo ním poverená právnická osoba. Za vykonanie odbornej skúšky je žiadateľ povinný zaplatiť úhradu, ktorá sa pri neúspešne vykonanej odbornej skúške  nevracia. Úhrada za vykonanie odbornej skúšky je príjmom štátneho rozpočtu. Ak odbornú skúšku zabezpečuje právnická osoba poverená úradom, je úhrada za vykonanie odbornej skúšky príjmom tejto osoby.

(11) Obsah odbornej skúšky,  spôsob jej vykonania a výšku úhrady za jej vykonanie ustanoví všeobecne záväzný právny predpis, ktorý vydá  ministerstvo.

(12) Právnická osoba alebo fyzická osoba, ktorej úrad udelil povolenie podľa odseku 2, je pri výkone činnosti podľa odseku 1 povinná dodržiavať ustanovenia  § 73, 75, 112 až 134. 

 (13)  Činnosť právnickej osoby alebo fyzickej osoby, ktorej úrad udelil povolenie podľa odseku 2 podlieha dohľadu podľa tohto zákona. Pre zánik povolenia primerane platí ustanovenie  § 60.

§ 62
Zakladanie pobočiek v zahraničí

	(1) Obchodník s cennými papiermi, ktorý chce založiť pobočku na území iného štátu je povinný úradu písomne oznámiť 
a) štát, na území  ktorého chce založiť pobočku, 
b) plán činnosti pobočky, ktorý obsahuje výpočet predpokladaných činností, 
c) predpokladanú adresu sídla pobočky, 
d) mená a priezviská osôb, ktoré budú zodpovedné za riadenie pobočky,
e) organizačnú štruktúru pobočky.
 	
(2) Obchodník s cennými papiermi je povinný bez zbytočného odkladu oznámiť úradu udelenie povolenia na zriadenie pobočky v inom štáte.

§ 63 

(1) Ak obchodník s cennými papiermi v oznámení podľa § 62 ods. 1 uviedol, že    chce založiť pobočku na území členského štátu a  úrad nemá dôvody pochybovať o organizačnej štruktúre a finančnej situácii obchodníka s cennými papiermi vo vzťahu k povoleným činnostiam obchodníka s cennými papiermi, odovzdá do troch mesiacov od doručenia informácií podľa odseku § 62 ods. 1 tieto informácie, údaje o výške vlastných zdrojov financovania obchodníka s cennými papiermi pre výpočet primeranosti vlastných zdrojov a informácie o podmienkach ochrany klientov (§ 80) podľa tohto zákona orgánu dohľadu príslušného členského  štátu, o čom informuje aj obchodníka s cennými papiermi. 
 	
	(2) Ak existujú dôvody pochybovať o údajoch uvedených v § 62 ods. 1, úrad v lehote uvedenej v odseku 1 informuje obchodníka s cennými papiermi o tom, že jeho oznámenie nebolo odovzdané orgánu dohľadu príslušného členského štátu a svoj postup odôvodní.   

(3) Obchodník s cennými papiermi je povinný oznámiť úradu a  orgánu dohľadu príslušného členského štátu  zmeny v údajoch  uvedených v § 62 ods.1 najmenej 30 dní pred ich uskutočnením.  
	
(4) Dohľad nad pobočkou obchodníka s cennými papiermi založenej na území členského štátu vykonáva úrad. Dohľad nad dodržiavaním pravidiel činnosti obchodníka s cennými papiermi vo vzťahu ku klientom vykonáva úrad v spolupráci s orgánom dohľadu príslušného členského štátu, ak sa nedohodnú inak.  Táto pobočka podlieha tiež opatreniam prijatým príslušným členským štátom v rámci jeho menovej politiky; v prípade štátov, ktoré zaviedli euro ako svoju menu, táto pobočka podlieha opatreniam prijatým Európskou centrálnou bankou.  

(5) Ak orgán dohľadu príslušného členského štátu upozorní úrad, že pobočka obchodníka s cennými papiermi pri poskytovaní investičných služieb na území tohto členského štátu porušuje právne predpisy, úrad prijme potrebné opatrenia na ukončenie protiprávneho stavu.

(6) Ak pobočka obchodníka s cennými papiermi pri poskytovaní investičných služieb  na území členského štátu poruší právne predpisy tohto členského štátu je povinná vykonať alebo strpieť opatrenia prijaté orgánom dohľadu príslušného členského štátu.

(7) Pri výkone dohľadu podľa odseku 4 nad dodržiavaním  pravidiel činnosti obchodníka s cennými papiermi vo vzťahu ku klientom na území príslušného členského štátu, môže orgán dohľadu príslušného členského štátu od pobočky  obchodníka s cennými papiermi požadovať rovnaké informácie ako od obchodníkov s cennými papiermi so sídlom na jeho území. Orgán dohľadu príslušného členského  štátu môže od obchodníka s cennými papiermi, ktorý má pobočku na jeho území požadovať pravidelné hlásenie o jej činnosti na svojom území na štatistické účely. Obchodník s cennými papiermi je povinný tejto žiadosti vyhovieť.

(8) Ak úrad odníme obchodníkovi s cennými papiermi povolenie na poskytovanie investičných služieb, je povinný bez zbytočného odkladu informovať o tejto skutočnosti príslušný orgán dohľadu v členskom štáte, kde má obchodník s cennými papiermi umiestnenú  pobočku. 
    
                                                                     § 64
                                                
	(1) Obchodník s cennými papiermi, ktorý chce prvýkrát poskytnúť investičnú službu v členskom štáte na základe práva slobodného poskytovania služieb bez zriadenia pobočky je povinný písomne oznámiť tento zámer úradu. 

	(2) Obchodník s cennými papiermi je povinný v oznámení podľa odseku 1 uviesť 
a)  členský štát,  na území ktorého chce vykonávať činnosť, 
b) plán činnosti obsahujúci najmä povahu a rozsah investičných služieb, ktoré obchodník s         cennými papiermi zamýšľa poskytovať v tomto členskom štáte. 

	(3) Údaje uvedené v oznámení podľa odseku 2 zašle úrad v lehote do 30 dní od ich získania príslušnému orgánu dohľadu členského štátu. 
	
	(4) Obchodník s cennými papiermi je povinný oznámiť úradu a príslušnému orgánu dohľadu členského štátu každú zmenu v údajoch poskytnutých podľa odseku 2  písm. b) najmenej 30 dní pred vykonaním príslušných zmien.

(5) Ak úrad odníme obchodníkovi s cennými papiermi povolenie na poskytovanie investičných služieb, je povinný bez zbytočného odkladu informovať o tejto skutočnosti príslušný orgán dohľadu v členskom štáte, v ktorom  obchodník s cennými papiermi vykonáva činnosť.

§ 65

	(1) Zahraničný obchodník s cennými papiermi  so sídlom na území členského štátu,  môže na území Slovenskej republiky poskytovať investičné služby  prostredníctvom svojej pobočky bez povolenia podľa § 56, ak oprávnenie na ich výkon bolo tomuto zahraničnému obchodníkovi s cennými papiermi udelené v členskom štáte, a to na základe súhlasného písomného vyjadrenia orgánu dohľadu príslušného členského štátu doručeného úradu.
.
(2) Zahraničný obchodník s cennými papiermi podľa odseku 1 je ďalej oprávnený na poskytovanie investičných služieb aj bez založenia pobočky, a to na základe písomného oznámenia orgánu dohľadu príslušného členského štátu doručeného úradu pred prvým poskytnutím investičnej služby.

	(3) Úrad  v lehote do 60 dní od doručenia oznámenia orgánu dohľadu príslušného členského štátu o tom, že nemá pochybnosti o organizačnej štruktúre a finančnej situácii zahraničného obchodníka s cennými papiermi podľa odseku 1 pripraví na dohľad nad pobočkou zahraničného obchodníka s cennými papiermi a ak je to potrebné  oznámi mu ustanovenia všeobecne záväzných právnych predpisov Slovenskej republiky, ktoré sa na jej činnosť  budú vzťahovať.  

      (4) Po doručení oznámenia úradu podľa odseku 1 alebo po márnom uplynutí lehoty podľa odseku 3 môže pobočka zahraničného obchodníka s cennými papiermi podľa odseku 1  začať vykonávať činnosť  na území Slovenskej republiky.
	
	(5) Pobočka zahraničného obchodníka s cennými papiermi podľa odseku 1  je povinná najneskôr 30 dní pred ich uskutočnením oznámiť úradu zmeny
a)   v rozsahu jej činností, 
c)   adresy sídla pobočky, 
d)   mena a priezviska osôb, ktoré zodpovedných za riadenie pobočky,
e)	organizačnej štruktúry pobočky.
                                               
	(6) Na  zahraničného obchodníka s cennými papiermi podľa odseku 1 sa nevzťahujú ustanovenia § 54 ods. 8, § 56,  § 60 ods. 2, § 70 ods.1 písm. f) a § 136 ods. 2 a 3.                                                                                                                                                       

                                                                  § 66 

	(1) Zahraničný obchodník s cennými papiermi podľa § 65 ods. 1, ktorý zamýšľa prvýkrát v Slovenskej republike poskytnúť investičnú službu na základe práva slobodného poskytovania služieb, môže výkon tejto činnosti začať po doručení oznámenia orgánu dohľadu príslušného členského štátu  v rozsahu podľa § 64 ods.2 písm. b) úradu.  

(2) O doručení oznámenia podľa odseku 1 úrad informuje zahraničného obchodníka s cennými papiermi a ak je to potrebné  oznámi mu ustanovenia všeobecne záväzných právnych predpisov Slovenskej republiky, ktoré sa na jej činnosť  budú vzťahovať.  

	(3)  Zahraničný obchodník s cennými papiermi podľa  odseku 1 je povinný oznámiť úradu zmeny v údajoch podľa § 64 ods.2 písm. b) najneskôr 30 dní pred ich uskutočnením tak, aby úrad mohol uskutočniť zodpovedajúcu zmenu alebo dodatok v oznámení podľa odseku 2.
	 
    § 67 
                                                  
 Dohľad nad zahraničným obchodníkom s cennými papiermi  podľa § 65 ods. 1 a 2 na  území Slovenskej republiky  vykonáva orgán dohľadu príslušného členského štátu. Dohľad nad dodržiavaním pravidiel činnosti obchodníka s cennými papiermi vo vzťahu ku klientom podľa § 73 vykonáva úrad v spolupráci s orgánom dohľadu príslušného členského štátu, ak sa nedohodnú inak. 

§ 68 

(1) Ak úrad zistí, že zahraničný obchodník s cennými papiermi  podľa § 65 ods. 1 a 2  pri poskytovaní investičných služieb na území Slovenskej republiky poruší právne predpisy, bez zbytočného odkladu vyzve tohto zahraničného obchodníka s cennými papiermi,  aby v stanovenej lehote uskutočnil nápravu. 

(2) Ak zahraničný obchodník s cennými papiermi  podľa odseku 1 v stanovenej lehote neuskutoční nápravu, informuje úrad orgán dohľadu príslušného členského štátu a požiada ho o vykonanie neodkladných opatrení potrebných na ukončenie protiprávneho stavu a o poskytnutie informácií o prijatých opatreniach.

 (3) Ak napriek opatreniu podľa odseku 2 zahraničný obchodník s cennými papiermi  naďalej porušuje právne predpisy, môže úrad po predchádzajúcom informovaní  orgánu dohľadu príslušného členského  štátu prijať opatrenia potrebné na ukončenie protiprávneho stavu, vrátane opatrení potrebných na zamedzenie alebo ukončenie činnosti zahraničného obchodníka s cennými papiermi na území Slovenskej republiky. Zahraničný obchodník s cennými je povinný opatrenia vykonať.

	(4) Ak vec neznesie odklad, môže úrad prijať opatrenie na ochranu klientov zahraničného obchodníka s cennými papiermi podľa odseku 1. O prijatí takýchto opatrení informuje úrad Komisiu Európskych spoločenstiev (ďalej len “komisia”) a orgán dohľadu príslušného členského štátu. Úrad zmení alebo zruší prijaté opatrenie na základe rozhodnutia komisie.

	(5) Ak príslušný orgán dohľadu členského štátu odoberie zahraničnému obchodníkovi s cennými papiermi podľa § 65 ods.1 povolenie na poskytovanie investičných služieb, prijme úrad bez zbytočného odkladu po tom, čo sa o tejto skutočnosti dozvie, opatrenia k zamedzeniu  poskytovania  investičných služieb touto osobou na území Slovenskej republiky.

§ 69
 
(1) Úrad informuje komisiu o počte a charaktere prípadov, v ktorých odmietol odovzdať orgánu dohľadu členského štátu informáciu o založení pobočky obchodníka s cennými papiermi na území členského štátu.

(2) Úrad oznámi komisii vydanie alebo odňatie povolenia na zriadenie pobočky obchodníkovi s cennými papiermi mimo územia členského štátu alebo  vydanie alebo  odňatie povolenia zahraničnému obchodníkovi s cennými papiermi so sídlom mimo územia členského štátu na zriadenie pobočky na území Slovenskej republiky.

(3) Úrad oznámi komisii, že obchodník s cennými papiermi je alebo sa stane dcérskou spoločnosťou zahraničného obchodníka s cennými papiermi, ktorý sa riadi právnym poriadkom štátu, ktorý nie je členským štátom. 

(4) Úrad oznámi komisii problémy, ktoré sa vyskytli pri zakladaní obchodníka s cennými papiermi  alebo umiestnení pobočky obchodníka s cennými papiermi  v štáte, ktorý  nie je členským štátom a skutočností, ktoré bránili riadnemu výkonu ich činnosti na území týchto štátov.

(5) Úrad môže na štatistické účely vyžadovať, aby zahraničný obchodník s cennými papiermi podľa § 65, ktorý poskytuje investičné služby  prostredníctvom pobočky alebo bez založenia pobočky  na  území Slovenskej republiky, podával pravidelnú  správu o činnosti na území Slovenskej republiky. 

	(6)  Na účely dohľadu podľa § 67 je úrad oprávnený žiadať, aby pobočka  zahraničného obchodníka s cennými papiermi podľa § 65 ods.1 predkladala záznamy a ďalšiu  dokumentáciu podľa § 75 ods.1 a 2.
              
§ 70 
                                                    Predchádzajúci súhlas úradu

	(1) Predchádzajúci súhlas úradu je podmienkou na
a)	nadobudnutie alebo prekročenie podielu na základnom imaní obchodníka s cennými papiermi alebo na hlasovacích právach v obchodníkovi s cennými papiermi vo výške 10%, 20%, 33%, 50% a 66% v jednej alebo v niekoľkých operáciách priamo alebo konaním v zhode,)
b)	zníženie základného imania obchodníka s cennými papiermi, ak nejde o zníženie z dôvodov straty,
c)	voľbu osôb, navrhovaných za členov predstavenstva obchodníka s cennými papiermi, vedúceho pobočky zahraničného obchodníka s cennými papiermi; ak činnosť obchodníka s cennými papiermi vykonáva banka, týka sa predchádzajúci súhlas len tých osôb, ktoré budú zodpovedné za výkon činnosti obchodníka s cennými papiermi,
d)  zmenu sídla obchodníka s cennými papiermi,
e)   zlúčenie, splynutie alebo rozdelenie obchodníka s cennými papiermi  vrátane zlúčenia inej právnickej osoby s obchodníkom s cennými papiermi  alebo na vrátenie povolenia na poskytovanie investičných služieb,  
f)  predaj obchodníka s cennými papiermi, pobočky zahraničného obchodníka s cennými  papiermi  alebo ich časti.33)

(2) Na vydanie predchádzajúceho súhlasu úradu musia byť primerane splnené podmienky uvedené v § 55 ods. 2. Na vydanie súhlasu podľa odseku 1 písm. a), e) a f) musí byť preukázaný aj prehľadný a dôveryhodný pôvod, dostatočný objem a vyhovujúca skladba finančných prostriedkov na vykonanie úkonu, na ktorý sa žiada udelenie predchádzajúceho súhlasu. Rozdelenie, splynutie, zlúčenie alebo zrušenie obchodníka s cennými papiermi, vrátane zlúčenia inej právnickej osoby s obchodníkom s cennými papiermi, nesmie byť na ujmu veriteľov  obchodníka s cennými papiermi.     

      	(3) Ustanoveniami odseku 1 písm. a), b), e) a f)  nie sú dotknuté ustanovenia osobitného predpisu ).

          (4) Žiadosť o udelenie predchádzajúceho súhlasu podávajú 
a) podľa odseku 1 písm. a) právnické osoby alebo fyzické osoby, ktoré zamýšľajú nadobudnúť podiel na základnom imaní  obchodníka s  cennými papiermi,
b)   podľa odseku 1 písm. b) obchodník s cennými papiermi, 
c) podľa odseku 1 písm. c) obchodník s  cennými papiermi, pobočka zahraničného                                                                                  obchodníka s cennými papiermi alebo akcionár obchodníka s cennými papiermi, 
d)	podľa odseku 1 písm. d) obchodník s cennými papiermi,
e)	podľa odseku 1 písm. e)  obchodník s cennými papiermi, a ak ide o zlúčenie alebo o splynutie, spoločne obchodník s cennými papiermi  a právnická osoba, s ktorou sa    obchodník s cennými papiermi zlučuje alebo s ktorou obchodník s cennými papiermi splýva, 
f)	podľa odseku 1 písm. f) spoločne obchodník s cennými papiermi alebo zahraničný obchodník s cennými papiermi a osoba, ktorá nadobúda obchodníka s cennými papiermi, pobočku zahraničného obchodníka s cennými papiermi alebo jej časť.
	     
		 (5) Náležitosti žiadosti o udelenie predchádzajúceho súhlasu podľa odseku 1 ustanoví  všeobecne záväzný právny predpis, ktorý vydá ministerstvo.

	(6) Ak nadobúdateľom podielu na základnom imaní obchodníka s cennými papiermi alebo na hlasovacích právach uvedených  v odseku 1 písm. a) je zahraničný obchodník s cennými papiermi so sídlom v členskom štáte alebo materská spoločnosť zahraničného obchodníka s cennými papiermi a ak v dôsledku získania podielu podľa odseku 1 písm. a) touto osobou by sa   obchodník s cennými papiermi stal dcérskou spoločnosťou tejto osoby, udelenie predchádzajúceho súhlasu podľa odseku 1 písm. a) musí byť predmetom konzultácie podľa § 58.  

(7) O žiadosti podľa odseku 1 písm. c) rozhodne úrad v lehote do 15 dní od jej doručenia. 

Organizácia a riadenie obchodníka s cennými papiermi

§ 71

(1) Obchodník s cennými papiermi je povinný v stanovách upraviť vzťahy a spoluprácu medzi predstavenstvom, dozornou radou, vedúcimi zamestnancami obchodníka s cennými papiermi, zamestnancami zodpovednými za výkon vnútornej kontroly. Obchodník s cennými papiermi je tiež povinný v stanovách rozdeliť a upraviť právomoci a zodpovednosť u obchodníka s cennými papiermi za ochranu pred legalizáciou príjmov z trestnej činnosti. 

(2) Obchodník s cennými papiermi a zahraničný obchodník s cennými papiermi pre pobočku zahraničného obchodníka s cennými papiermi sú povinní vypracovať a dodržiavať  pravidlá činnosti, ktoré musia upravovať  
a) vykonávanie transakcií s investičnými nástrojmi členmi predstavenstva, dozornej rady a zamestnancami obchodníka s cennými papiermi najmä s cieľom vyhnúť sa stretu  so záujmami klienta, 
b) účinný systém vnútornej kontroly zodpovedajúci charakteru a povahe investičných služieb,
c) informačný systém.

           	(3) Organizačná štruktúra a systém riadenia obchodníka s cennými papiermi a pobočky zahraničného obchodníka s cennými papiermi musí  zabezpečovať riadny a bezpečný výkon investičných služieb uvedených v povolení na poskytovanie investičných služieb. V organizačnej štruktúre obchodníka s cennými papiermi a pobočky zahraničného obchodníka s cennými papiermi musia byť zahrnutí zamestnanec alebo zamestnanci zodpovední za výkon vnútornej kontroly.

	(4)  Vnútornou kontrolou  sa na účely tohto zákona rozumie kontrola dodržiavania  zákonov a iných všeobecne záväzných právnych predpisov, vnútorných aktov riadenia a postupov v činnosti obchodníka s cennými papiermi alebo pobočky zahraničného obchodníka s cennými papiermi vykonávaná jedným alebo viacerými zamestnancami obchodníka s cennými papiermi alebo pobočky zahraničného obchodníka s cennými papiermi alebo inými osobami na základe zmluvy. 

(5) Obchodník s cennými papiermi je povinný vždy vopred písomne informovať úrad o pripravovaných zmenách svojich stanov. Obchodník s cennými papiermi poskytne úradu overenú kópiu platných stanov bez zbytočného odkladu po ich každej zmene. Obchodník s cennými papiermi a pobočka zahraničného obchodníka s cennými papiermi poskytne úradu organizačnú štruktúru bez zbytočného odkladu po každej jej zmene.

(6) Dozorná rada obchodníka s cennými papiermi je oprávnená požiadať zamestnanca zodpovedného za výkon vnútornej kontroly o vykonanie kontroly obchodníka s cennými papiermi v ňou vymedzenom rozsahu. 

	(7) Zamestnanec zodpovedný za výkon vnútornej kontroly je povinný bez zbytočného odkladu informovať dozornú radu a úrad o skutočnosti, o ktorej sa v priebehu svojej činnosti dozvie svedčiacu o porušení povinností obchodníka s cennými papiermi stanovenými všeobecne záväznými právnymi predpismi a ktorá môže ovplyvniť riadny výkon činnosti obchodníka s cennými papiermi.

(8) Zamestnanec zodpovedný za výkon vnútornej kontroly predkladá do 31. marca kalendárneho roka úradu správu o výsledku svojej činnosti  za predchádzajúci kalendárny rok, o prijatých opatreniach na nápravu ním zistených nedostatkov v činnosti obchodníka s cennými papiermi  a plán kontrolnej činnosti na kalendárny rok.

 (9) Zamestnanec zodpovedný za výkon  vnútornej kontroly  nesmie byť členom predstavenstva tohto obchodníka s cennými papiermi  ani členom jeho dozornej rady. 

§ 72

(1) Obchodník s cennými papiermi je povinný upraviť právne vzťahy s členmi predstavenstva  a zahraničný obchodník s cennými papiermi s vedúcim pobočky  zahraničného obchodníka s cennými papiermi zmluvou, na ktorú sa vzťahuje osobitný predpis) a ktorá je v súlade s odsekmi 2 a 3.

(2) Člen predstavenstva je zodpovedný za skutočnú škodu spôsobenú pri výkone svojej funkcie, ak poruší povinnosti  člena predstavenstva obchodníka s cennými papiermi vyplývajúce pre neho zo zákonov a iných všeobecne záväzných právnych predpisov,  stanov a iných vnútorných aktov riadenia. 

(3) Vedúci pobočky zahraničného obchodníka s cennými papiermi zodpovedá za  škodu spôsobenú porušením povinností vyplývajúcich zo zákonov, iných všeobecne záväzných právnych predpisov a z vnútorných aktov riadenia pri výkone svojej funkcie.

                                                                    § 73
Pravidlá činnosti obchodníka s cennými papiermi vo vzťahu ku klientom 

	(1) Obchodník s cennými papiermi je povinný 
a)  konať pri poskytovaní služieb s odbornou starostlivosťou  v záujme svojich klientov a nesmie dávať prednosť obchodom na vlastný účet,)
b) požiadať klienta podľa   druhu   a   rozsahu    klientom   požadovaných  služieb o informácie  o  jeho  finančnej situácii, o skúsenostiach v oblasti investovania do  investičných  nástrojov  a o  zámeroch,  ktoré  chce dosiahnuť prostredníctvom požadovanej služby  a poskytovať investičné služby so zreteľom na takto zistenú úroveň odborných znalostí a skúseností klienta,  ktorému poskytuje službu, a to v záujme klienta,
 c) poskytnúť klientovi dôležité informácie súvisiace s obchodom a upozorniť ho  na dôležité skutočnosti a riziká súvisiace s obchodom, vyžiadať si od klienta  písomný súhlas, ak z uskutočnenia pokynu vyplynú ďalšie finančné záväzky a bez zbytočného odkladu informovať o obchodoch, ktoré pre neho  uzavrel,
d) informovať klienta, či sa na požadovaný obchod vzťahuje systém ochrany klientov (§ 80) a o podmienkach záruk poskytovaných týmto systémom ochrany klientov, 
e) poskytnúť klientovi na jeho žiadosť informácie o burzách cenných papierov a o systémoch      vyrovnania obchodov, ktorých je členom, 
f) vyhýbať sa stretu  záujmov medzi ním a klientom alebo medzi jeho klientami navzájom; ak sa pri poskytovaní služby  nie je možné vyhnúť stretu  záujmov medzi ním a klientom alebo medzi jeho klientami navzájom, musí pri poskytovaní služby, uprednostniť záujmy klienta pred vlastnými a v prípade stretu záujmov klientov zaistiť rovnaké a spravodlivé zaobchádzanie so všetkými klientami,
g) plniť pokyny klientov za najvýhodnejších  podmienok a vykonávať ich v časovom poradí, v akom mu boli udelené, pri kúpach a predajoch postupovať podľa § 33 ods.2, a to aj v prípadoch, keď predmetom obchodu sú iné investičné nástroje ako cenné papiere, 
h) pokyny týkajúce sa investičných nástrojov prijatých k obchodovaniu na burze cenných papierov vykonať na burze cenných papierov; to neplatí, ak klient v pokyne požiadal o iný spôsob jeho  vykonania, 
i) viesť klientami  zverené  finančné  prostriedky a cenné papiere na  bankových  účtoch  a účtoch majiteľov oddelene od bankových účtov a účtov majiteľov, na ktorých má uložené peňažné prostriedky a cenné papiere patriace do jeho majetku, 
j) nepoužívať nepravdivé alebo zavádzajúce  informácie pri propagácii svojich investičných služieb, nezamlčovať dôležité skutočnosti  a neponúkať výhody, ktorých spoľahlivosť        nemôže zaručiť, 
k) zdržať sa použitia informácii o náhradách poskytovaných  systémom ochrany klientov pri propagácií investičných služieb na reklamné účely, 
l) zaistiť, aby mal dostatok finančných prostriedkov na splnenie záväzkov voči klientom.

	(2) Obchodník s cennými papiermi poskytujúci služby podľa § 6 ods.3 písm. d) a f)  je povinný poskytovať tieto investičné služby len v záujme svojich klientov a nesmie poskytovať poradenstvo v obchodoch, na  ktorých sa zúčastňuje vo svojom mene alebo v mene iného klienta. Obchodník s cennými papiermi nesmie poskytnúť informácie získané od klienta pri poskytovaní poradenstva inej osobe a nesmie tieto informácie využiť vo svoj prospech alebo v prospech inej osoby.

	(3) Obchodník s cennými papiermi je povinný vykonávať činnosť tak, aby nedochádzalo k narušeniu bezpečnosti finančného systému a nesmie vykonávať žiadne činnosti smerujúce k manipulácií kurzov cenných papierov. 

	(4) Obchodník s cennými papiermi poskytujúci investičnú službu podľa § 6 ods.2 písm. d)  nesmie s majetkom klienta vykonávať obchody, ktorých hlavným cieľom je získanie odplaty. 

	(5) Majetok  klienta zverený obchodníkovi  s cennými papiermi za účelom realizácie jeho pokynov alebo za účelom riadenia portfólia v súlade so zmluvou podľa § 43 nie je súčasťou majetku obchodníka s cennými papiermi. Obchodník s cennými papiermi  nesmie využiť zverené peňažné prostriedky a investičné nástroje klientov  vo vlastný prospech alebo v prospech tretích osôb. 

(6) Vynaloženie odbornej starostlivosti pri poskytovaní investičných služieb spočíva predovšetkým v tom, že obchodník s cennými papiermi s prihliadnutím na  charakter poskytovanej investičnej služby 
a)	pri jednotlivých predajoch, nákupoch a ostatných obchodoch porovnáva ponuky cien, prípadne doloží nevhodnosť, či nemožnosť posúdenia viacerých ponúk,
b)	dokumentuje spôsob uskutočnenia obchodu, kontroluje objektívnosť evidovaných údajov a predchádza riziku finančných strát,
c)	uskutočňuje analýzu ekonomickej výhodnosti obchodov z dostupných informácií, 
d)	vypracuje obchodné a investičné zámery, ktoré sú podkladom na uskutočňovanie jednotlivých operácií.

	(7) Obchodník s cennými papiermi je povinný na žiadosť klienta alebo úradu hodnoverne preukázať vynaloženie odbornej starostlivosti. 

          (8) Ministerstvo môže ustanoviť všeobecne záväzným právnym predpisom podrobnosti o pravidlách činnosti obchodníka s cennými papiermi vo vzťahu ku klientom uvedených v odseku 1 až 7.
(9) Obchodník s cennými papiermi je povinný pri každom obchode požadovať preukázanie totožnosti klienta pri každom obchode je klient povinný vyhovieť každej takejto žiadosti obchodníka s cennými papiermi.  Vykonávanie obchodu so zachovaním anonymity klienta je obchodník s cennými papiermi povinný odmietnuť.

(10)  Na účely  odseku  9  možno  totožnosť   klientov   preukázať dokladom totožnosti klienta  alebo podpisom klienta, ak je tento klient osobne známy a ak je jeho podpis bez akýchkoľvek pochybností zhodný s podpisom klienta na podpisovom vzore uloženom u obchodníka s cennými papiermi, pri ktorého podpisovaní klient preukázal svoju totožnosť dokladom totožnosti; pri vykonávaní obchodu prostredníctvom technických zariadení sa totožnosť preukazuje osobným identifikačným číslom alebo obdobným kódom, ktorý obchodník s cennými papiermi pridelí klientovi. Pri maloletom klientovi, ktorý nemá doklad totožnosti, sa dokladom totožnosti overuje totožnosť jeho zákonného zástupcu a predkladá sa doklad, z ktorého je zrejmé oprávnenie zástupcu na zastupovanie a tiež rodný list maloletého klienta.

 (11) Obchodník s cennými papiermi je povinný pri každom obchode s hodnotou nad 100 000 Sk zisťovať vlastníctvo prostriedkov použitých klientom na vykonanie obchodu. Na účely tohto ustanovenia sa vlastníctvo prostriedkov zisťuje záväzným písomným vyhlásením klienta, v ktorom je klient povinný uviesť, či sú tieto prostriedky jeho vlastníctvom a či obchod vykonáva na vlastný účet. Ak sú tieto prostriedky vlastníctvom inej osoby alebo ak je obchod vykonaný na účet inej osoby, vo vyhlásení je klient povinný uviesť meno, priezvisko, rodné číslo alebo dátum  narodenia a adresu trvalého pobytu fyzickej osoby alebo názov, sídlo a identifikačné číslo právnickej osoby, ak ho má pridelené, ktorej vlastníctvom sú  prostriedky a na účet ktorej je obchod vykonaný; v takomto prípade je klient povinný odovzdať obchodníkovi s cennými papiermi aj písomný súhlas dotknutej  osoby na použitie jej prostriedkov na vykonávaný obchod a na vykonanie tohto obchodu na jej účet. Ak klient nesplní povinnosti podľa tohto odseku, obchodník s cennými papiermi je povinný odmietnuť vykonanie požadovaného obchodu.

(12) Ustanovenia odsekov 1 až 11 sa vzťahujú aj na zahraničného obchodníka s cennými papiermi pri jeho činnosti na území Slovenskej republiky. 

§ 74
Primeranosť vlastných zdrojov obchodníka s cennými papiermi
	
             (1) Obchodník s cennými papiermi  je povinný udržiavať primeranosť vlastných zdrojov  najmenej 8 %.
	 
(2) Obchodník s cennými papiermi je povinný zabezpečiť udržiavanie primeranosti vlastných zdrojov konsolidovaného celku (§ 138), ktorý kontroluje.

	(3) Primeranosťou vlastných zdrojov sa rozumie pomer vlastných zdrojov obchodníka s cennými papiermi  k aktívam obchodníka s cennými papiermi podľa stupňa rizika v nich obsiahnutých.

	(4) Vlastné zdroje obchodníka s cennými papiermi nesmú klesnúť pod úroveň základného imania podľa § 54.

	(5) Spôsob úpravy aktív podľa rizík, spôsob zatrieďovania majetku a záväzkov, pravidlá ohodnotenia majetku a záväzkov, podrobnosti  o výpočte vlastných zdrojov a aktív, na účely výpočtu primeranosti vlastných zdrojov, ako aj to, čo sa rozumie aktívami a rizikami a čo tvorí vlastné zdroje ustanoví všeobecne záväzný právny predpis, ktorý vydá ministerstvo. 

Obchodná dokumentácia 

§ 75 

     (1) Obchodník s cennými papiermi je povinný viesť denník o prijatých pokynoch klientov a obchodoch uzavretých na základe týchto pokynov. Záznamy v tomto denníku musia obsahovať najmä tieto údaje:
a) obchodné meno alebo názov, sídlo predávajúceho a kupujúceho, ak je právnickou osobou alebo meno a priezvisko a trvalý pobyt predávajúceho a kupujúceho, ak je fyzickou osobou 
b) identifikačné číslo alebo rodné číslo predávajúceho a kupujúceho; to neplatí ak bol pokyn realizovaný formou  anonymného obchodu,
c) ISIN cenného papiera alebo údaj identifikujúci iný investičný nástroj a počet kusov prevádzaných investičných nástrojov,
d) cenu, za ktorú sa má investičný  nástroj kúpiť alebo predať, alebo aspoň spôsob jej určenia a  cenu, za ktorú sa  obchod uskutočnil,
e) lehotu pre obstaranie kúpy alebo predaja investičného nástroja  a čas uskutočnenia kúpy            alebo predaja investičného nástroja,
f) dátum a čas, miesto prijatia pokynu a spôsob jeho odovzdania,
g) meno a priezvisko zamestnanca, ktorý vykonával odborné obchodné činnosti súvisiace s uzavretým obchodom,
h) u nerealizovaných pokynov dôvod, prečo nebolo možné pokyn realizovať,
i) výšku odplaty účtovanej za obstaranie prevodu a za poskytnutie s ním súvisiacich služieb,
j)  u zaknihovaných cenných papierov pozastavenie výkonu práva nakladať s cenným papierom  podľa § 28,   
k) označenie burzy cenných papierov alebo iného miesta, na ktorom bol investičný nástroj kúpený alebo predaný. 

         (2) Obchodník s cennými papiermi je povinný primerane uvádzať vo svojom denníku aj údaje podľa odseku 1 o kúpe a predaji investičných nástrojov  uskutočnených na vlastný účet.

(3) Záznamy podľa odsekov 1 a 2 a ďalšiu dokumentáciu týkajúcu sa ním poskytovaných služieb  je obchodník s cennými papiermi povinný uchovávať po dobu najmenej desať rokov. Túto dokumentáciu je povinný poskytnúť úradu na jeho žiadosť bez zbytočného odkladu.

	(4) Záznamy podľa odsekov 1 a 2 a ďalšiu dokumentáciu týkajúcu sa ním poskytovaných služieb môže obchodník s cennými papiermi uchovávať aj v elektronickej forme.  

(5) Ustanovenia odsekov 1 až 4 sa vzťahujú aj na pobočku zahraničného obchodníka s cennými papiermi. 

§ 76 

(1) Obchodník s cennými papiermi  zostavuje okrem účtovnej závierky podľa osobitného predpisu) aj účtovnú závierku k poslednému dňu kalendárneho štvrťroka.

 (2) Obchodník s cennými papiermi  a pobočka zahraničného obchodníka s cennými papiermi  sú povinní denne prepočítavať majetok a záväzky vyjadrené v cudzej mene na slovenské koruny podľa kurzu vyhláseného Národnou bankou Slovenska)  platného k tomuto dňu.

(3) Audítor, ktorý overuje účtovnú závierku obchodníka s cennými papiermi je povinný bez zbytočného odkladu informovať úrad o akejkoľvek skutočnosti, o ktorej sa v priebehu svojej činnosti dozvie a ktorá 
a)	svedčí o porušení povinností obchodníka s cennými papiermi stanovenými zákonmi a inými všeobecne záväznými právnymi predpismi 
b)	môže ovplyvniť riadny výkon činnosti obchodníka s cennými papiermi, alebo
c)	môže viesť k odmietnutiu overenia ročnej účtovnej závierky alebo k vysloveniu výhrady.
		
	(4) Odsek 3 sa vzťahuje rovnako na audítora, ktorý overuje účtovné závierky osôb, ktoré tvoria s obchodníkom skupinu s úzkymi väzbami.

Oznamovacia  povinnosť  obchodníka s cennými papiermi

§ 77 

	(1) Obchodník s cennými papiermi a zahraničný obchodník s cennými papiermi je povinný  najneskôr  do  dvoch  mesiacov  po skončení kalendárneho polroka predložiť ministerstvu a úradu správu  o svojom hospodárení  (ďalej len "polročná správa")  a  najneskôr  do   piatich  mesiacov  po  uplynutí kalendárneho  roka  predložiť ministerstvu a úradu  výročnú správu o svojom hospodárení (ďalej len "ročná  správa). 

(2) Ročná správa musí obsahovať
a)	účtovnú závierku overenú audítorom,
b)	správu o finančnej situácii podľa  § 123 ods.1 písm. c),
c)	údaje o rozdelení zisku,
d)	informáciu  o  očakávanej  hospodárskej a finančnej situácii v nasledujúcom kalendárnom roku.

(3) Ak  nie je v lehote podľa odseku 1 účtovná závierka overená audítorom, je obchodník s cennými papiermi alebo zahraničný obchodník s cennými papiermi povinný predložiť ministerstvu a úradu správu audítora bez zbytočného odkladu potom, keď túto správu obdrží.  

	(4) Polročná správa musí obsahovať
a)	účtovnú závierku za uplynulý polrok a výrok audítora, ak bola účtovná závierka overená audítorom,
b)	správu o finančnej situácii v rozsahu podľa § 123 ods.1 písm. c) za uplynulý polrok,
c)	popis dôležitých faktorov, ktoré ovplyvnili podnikateľskú činnosť emitenta a jeho                     hospodárske výsledky za obdobie, na ktoré sa polročná správa vzťahuje,
d)	informáciu o očakávanej hospodárskej a finančnej  situácii v nasledujúcom kalendárnom polroku.

	(5) Obchodník s cennými papiermi je povinný  bez meškania oznámiť úradu každú zmenu vo svojej finančnej situácii alebo iné skutočnosti, ktoré môžu ohroziť jeho schopnosť  plniť záväzky  voči klientom.

(6)  Obchodník s cennými papiermi a zahraničný obchodník s cennými papiermi je povinný predkladať ministerstvu a úradu údaje z účtovnej evidencie a štatistickej evidencie vo forme výkazov, hlásení alebo prehľadov ustanoveným spôsobom a v ustanovených termínoch; takéto poskytovanie údajov sa nepovažuje za porušenie povinnosti mlčanlivosti  podľa § 134. Rozsah, spôsob a termíny predkladania ustanoví všeobecne záväzný právny predpis, ktorý vydá ministerstvo.

(7) Obchodník s cennými papiermi a zahraničný obchodník s cennými papiermi je povinný vypracovať a predkladať úradu výkazy, hlásenia a iné správy ustanoveným spôsobom a v ustanovených termínoch. Obsah, formu, členenie, termíny, spôsob a miesto predkladania ustanoví všeobecne záväzný právny predpis, ktorý vydá ministerstvo. Údaje a iné informácie uvedené vo výkazoch, hláseniach a iných správach musia byť zrozumiteľné, prehľadné, preukazné, musia poskytovať pravdivý obraz o hlásených skutočnostiach a musia byť predložené včas. Ak predložené výkazy, hlásenia a iné správy nezodpovedajú ustanovenej metodike  alebo  ak vzniknú dôvodné pochybnosti o ich správnosti alebo úplnosti, obchodník s cennými papiermi a zahraničný obchodník je povinný na vyžiadanie úradu predložiť  podklady a podať vysvetlenie v ním určenej lehote.

§ 78

	(1) Obchodník s cennými papiermi je povinný oznámiť úradu každý obchod na svoj účet alebo na účet klienta s investičnými nástrojmi, ktoré sú prijaté na obchodovanie na burze cenných papierov, na zahraničnej burze cenných papierov alebo na zahraničnom regulovanom verejnom  trhu s cennými papiermi, najneskôr  nasledujúci pracovný deň po uzavretí obchodu. Táto povinnosť  sa vzťahuje aj na  obchody s týmito investičnými nástrojmi uzavreté mimo burzy cenných papierov, mimo zahraničnej burzy cenných papierov alebo mimo zahraničného regulovaného verejného trhu s cennými papiermi.

(2) Na účely tohto zákona sa zahraničným regulovaným verejným  trhom s cennými papiermi rozumie verejný trh, ktorý je schválený a účinne regulovaný príslušným orgánom dohľadu v štáte, kde má sídlo tento verejný trh, je prístupný verejnosti a funguje pravidelne.

	(3) Oznámenie podľa odseku 1 musí obsahovať 
a) označenie a identifikačné údaje investičného nástroja, 
b) dátum a čas uzatvorenia obchodu a predpokladaného vyrovnania  obchodu,
c) kurz alebo cenu a počet daného investičného nástroja. 
  
	(4) Povinnosť podľa odseku 1 sa pokladá za splnenú, ak boli požadované údaje v rozsahu najmenej podľa odseku 3 poskytnuté úradu burzou cenných papierov, zahraničnou burzou cenných papierov alebo zahraničným regulovaným verejným  trhom  s cennými papiermi, na ktorom bol uzavretý príslušný obchod.  
 
	(5) Obchodník s cennými papiermi je povinný uchovávať údaje podľa odseku 3 po dobu najmenej desať rokov. Tieto údaje je povinný poskytnúť úradu na jeho žiadosť bez zbytočného odkladu.

§ 79  

	(1) Právnická osoba alebo fyzická osoba, ktorá chce znížiť svoj podiel na základnom imaní obchodníka s cennými papiermi alebo na hlasovacích právach v obchodníkovi s cennými papiermi pod 50%, 33%, 20%  alebo pod 10% v jednej alebo v niekoľkých operáciách priamo alebo konaním v zhode,55) musí o tejto skutočnosti informovať  úrad. 
	
(2) Oznámenie podľa  odseku 1 musí obsahovať 
a)   meno, priezvisko, rodné číslo a miesto trvalého pobytu  pri fyzickej osobe,  obchodné meno, identifikačné číslo a sídlo pri právnickej osobe,
b)   rozsah, v akom chce právnická osoba alebo fyzická osoba podľa odseku 1 znížiť  podiel   na základnom imaní obchodníka s cennými papiermi.

	(3) Obchodník s cennými papiermi je povinný informovať úrad o každej zmene  na jeho základnom imaní, pri ktorej dôjde k prekročeniu 10%,  20%, 33% alebo 50% podielu jednej osoby alebo osôb konajúcich v zhode55) alebo k zníženiu podielu jednej osoby alebo osôb konajúcich v zhode55) na základnom imaní  obchodníka s cennými papiermi pod 50%, 33 % , 20% alebo pod 10% bez zbytočného odkladu po získaní tejto informácie.

           (4) Obchodník s cennými papiermi je povinný predložiť ministerstvu a úradu do 31. marca kalendárneho roka zoznam svojich akcionárov. 			

PIATA ČASŤ
                                            GARANČNÝ FOND INVESTÍCII 
                                                                      
§ 80
        
(1) Zriaďuje sa Garančný fond investícii (ďalej len "fond"), ktorý sústreďuje peňažné príspevky (ďalej len "príspevky") obchodníkov s cennými papiermi a pobočiek zahraničných obchodníkov s cennými papiermi na poskytovanie náhrad za nedostupný klientsky majetok prijatým obchodníkom s cennými papiermi alebo zahraničným obchodníkom s cennými papiermi na vykonanie investičnej služby a nakladá s nadobudnutými peňažnými prostriedkami v súlade s týmto zákonom. 
(2) Fond je právnická osoba a zapisuje sa do obchodného registra. Podrobnosti o činnosti fondu a o jeho organizácii upravia stanovy fondu v súlade s týmto zákonom. 
(3) Fond nie je štátnym fondom podľa osobitného zákona.) 
                                                           § 81
  
 (1) Klientskym majetkom sa na účely tohto zákona rozumejú peňažné prostriedky a investičné nástroje klienta prijaté obchodníkom s cennými papiermi alebo zahraničným obchodníkom s cennými papiermi na vykonanie investičnej služby a  tvoriace záväzok obchodníka s cennými papiermi alebo zahraničného obchodníka s cennými papiermi voči klientovi, a to vrátane úrokov a iných majetkových výhod spojených so zverením týchto peňažných prostriedkov a investičných nástrojov, ak klientom je
a)   fyzická osoba vrátane fyzickej osoby podnikateľa,
b)  nadácia,) neinvestičný fond,) nezisková organizácia poskytujúca všeobecne prospešné služby,) združenie občanov) alebo spoločenstvo vlastníkov bytov a nebytových priestorov.)  
c) právnická osoba, ktorá nie je uvedená v písmene b),  s výnimkou 
1.banky, poisťovne, doplnkovej dôchodkovej poisťovne, správcovskej spoločnosti vrátane majetku v podielovom fonde,  obchodníka s cennými papiermi, ktorý nie je bankou, centrálneho depozitára, burzy cenných papierov, komoditnej burzy,) pošty,) právnickej osoby prevádzkujúcej lotérie alebo iné podobné hry,) Exportno-importnej banky Slovenskej republiky,)
2.slovenskej právnickej osoby neuvedenej v bode1 alebo zahraničnej právnickej osoby, ktorá má čo len čiastočne rovnaký alebo obdobný predmet činnosti ako niektorá z právnických osôb uvedených v bode1,
3.právnickej osoby neuvedenej v bodoch1 alebo 2, ktorá podľa osobitného zákona) povinne musí mať účtovnú závierku overenú audítorom, 
4.štátu, štátnej rozpočtovej organizácie, štátnej príspevkovej organizácie, štátneho fondu, obce, vyššieho územného celku a orgánov verejnej moci,
5.právnickej osoby zriadenej zákonom, na ktorú sa nevzťahujú body1 až4.

(2)Za klientsky majetok podľa odseku1 sa považuje aj 
   a)spoločný klientsky majetok, ktorým je podľa záznamov vykonaných obchodníkom s cennými papiermi alebo zahraničným obchodníkom s cennými papiermi  pred dňom, keď sa klientsky majetok stal nedostupnými podľa § 82 ods.1, vedený pre viac klientov s rozsahom údajov o každom klientovi najmenej podľa odseku5 písm.a),
      b)notárska úschova uložená u obchodníka s cennými papiermi alebo u zahraničného obchodníka s cennými papiermi, ak oprávneným príjemcom investičných nástrojov alebo peňažných prostriedkov z tejto úschovy je alebo má byť osoba, ktorej klientsky majetok je chránený podľa tohto zákona, a ak pred dňom, keď sa klientsky majetok stal nedostupným podľa § 82 ods. 1, notár, spravujúci túto notársku úschovu, doručil príslušnému obchodníkovi s cennými papiermi  alebo pobočke zahraničného obchodníka s cennými papiermi písomné oznámenie s údajmi o oprávnených príjemcoch najmenej v rozsahu podľa odseku4  písm.a)

(3) Klientsky majetok podľa odsekov 1 a 2 je chránený v rozsahu a za podmienok ustanovených týmto zákonom.

(4) Klientskym majetkom nie sú peňažné prostriedky klienta prijaté obchodníkom s cennými papiermi alebo pobočkou zahraničného obchodníka s cennými papiermi a vedené na účtoch chránených podľa osobitného zákona.)  

(5) Za klientsky majetok sa na účely tohto zákona nepovažuje  
a) klientsky majetok, ktorý podľa záznamov vykonaných obchodníkom s cennými papiermi alebo pobočkou zahraničného obchodníka s cennými papiermi pred dňom, keď sa klientsky majetok stal nedostupným podľa  § 82 ods. 1, nie je vedený pre klienta najmenej v rozsahu údajov o klientovi, ktorými sú
1.meno, priezvisko, rodné číslo alebo dátum narodenia a trvalý pobyt klienta v prípade fyzickej osoby,
2.názov, identifikačné číslo, ak je pridelené, a sídlo klienta v prípade právnickej osoby, ktorého klientsky majetok je chránený týmto zákonom, ako aj meno, priezvisko a adresa trvalého pobytu osoby alebo osôb, ktoré sú štatutárnym orgánom alebo členmi štatutárneho orgánu tejto právnickej osoby,
b) spoločný klientsky majetok, pri ktorom nie sú splnené podmienky podľa odseku 2 písm. a),
c) notárska úschova, pri ktorej  nie sú splnené podmienky podľa odseku 2 písm. b).

§ 82

(1) Nedostupným klientskym majetkom je klientsky majetok prijatý  
a)  obchodníkom s cennými papiermi alebo zahraničným obchodníka s cennými  papiermi, ktorý bol podľa §  86 ods. 3 vyhlásený za neschopného plniť záväzky voči klientom,
b) obchodníkom s cennými papiermi alebo zahraničným obchodníkom s cennými papiermi, ktorému súd rozhodnutím pozastavil nakladanie s klientským majetkom, ak sa toto rozhodnutie stalo vykonateľným pred vyhlásením podľa § 86 ods.3.

(2) Za nedostupný klientsky majetok sa nepovažujú cenné papiere a iné investičné nástroje prijaté obchodníkom s cennými papiermi podľa odseku 1, ktoré je obchodník s cennými papiermi alebo zahraničný obchodník s cennými  papiermi schopný vrátiť klientovi bez toho, aby došlo k ujme na nárokoch ostatných klientov.  

                                                               § 83 
Účasť obchodníkov s cennými papiermi na ochrane klientov
 	(1) Obchodník s cennými papiermi, ktorému udelil úrad povolenie na poskytovanie investičných služieb,  je povinný zúčastniť sa podľa tohto zákona na ochrane klientov a platiť na tento účel príspevky do fondu. 
(2) Zahraniční obchodníci s cennými papiermi sú povinní zúčastniť sa na ochrane klientov a platiť príspevky podľa tohto zákona v celom rozsahu, ak klientsky majetok prijatý ich pobočkami  
a)  nie je chránený ani poistený v štáte, v ktorom má zahraničný obchodník s cennými  papiermi svoje sídlo alebo 
b)  je chránený alebo poistený v menšom rozsahu v štáte, v ktorom má zahraničný obchodník s cennými papiermi svoje sídlo, ako to ustanovuje tento zákon. 
(3) Zahraničný obchodník s cennými papiermi nie je povinný zúčastniť sa na ochrane klientov podľa tohto zákona, ak klientsky majetok prijatý pobočkou zahraničného obchodníka s cennými papiermi  je chránený v štáte, v ktorom má zahraničný obchodník s cennými papiermi svoje sídlo najmenej v rozsahu podľa tohto zákona a za predpokladu, že je zaručená vzájomnosť. 

(4) Povinnosť zúčastniť sa na ochrane klientov neplatí pre obchodníka s cennými papiermi so sídlom v Slovenskej republike v rozsahu klientskeho majetku prijatého od klientov jeho pobočkou, umiestnenou v štáte, v ktorom je zákonná povinnosť chrániť alebo poistiť klientsky majetok, a to podľa práva tohto štátu bez ohl'adu na systém ochrany  klientov v Slovenskej republike. 
     (5) Náhrady poskytované za nedostupný klientsky majetok v  pobočke zahraničného obchodníka s cennými papiermi, ktorý sa zúčastňuje na ochrane alebo na poistení klientského majetku v štáte, v ktorom má zakladajúci zahraničný obchodník s cennými papiermi svoje sídlo, nemôžu byt' vyššie ako náhrady podľa tohto zákona. 

    (6) Povinnosť zúčastniť sa na ochrane klientov podľa tohto zákona vzniká obchodníkovi s cennými papiermi a zahraničnému obchodníkovi s cennými papiermi dňom nadobudnutia právoplatnosti rozhodnutia o udelení povolenia na poskytovanie investičných služieb, ak tento zákon neustanovuje inak.   
   (7) Úroveň a rozsah ochrany klientov podľa tohto zákona nesmie byt' predmetom hospodárskej súťaže ani predmetom reklamy.) Tým nie je dotknuté ustanovenie § 98 tohto zákona. 

   (8) Ustanovenia tejto časti zákona, ktoré sa vzťahujú na obchodníkov s cennými papiermi sa rovnako vzťahujú aj na zahraničných obchodníkov s cennými papiermi podľa odseku 2, ak jednotlivé ustanovenia tejto časti neobsahujú osobitnú úpravu pre zahraničných obchodníkov s cennými papiermi.
§ 84
Príspevky obchodníkov s cennými papiermi do fondu
      (1) Obchodníci s cennými papiermi sú povinní uhradiť do fondu tieto príspevky
a ) vstupný príspevok,
b ) ročný príspevok, 
c ) mimoriadny príspevok. 
(2) Vstupný príspevok  je jednorázový príspevok obchodníka s cennými papiermi. 
(3) Ročný príspevok je opakujúci sa príspevok obchodníka s cennými papiermi, ktorý slúži na vytváranie zdrojov fondu určených na výplatu náhrad za nedostupný  klientsky majetok. 
(4) Mimoriadny príspevok je príspevok obchodníka s cennými papiermi, ktorý slúži na doplnenie zdrojov fondu určených na výplatu náhrad za nedostupný klientsky majetok, a to   v prípade výdavkov fondu z dôvodu výplaty náhrad za nedostupný klientsky majetok alebo z dôvodu splácania úveru použitého na zabezpečenie výplaty náhrad za nedostupný klientsky majetok.

(5) Výška vstupného príspevku je 
a)  5000 Sk pre obchodníka s cennými papiermi a zahraničného obchodníka s cennými papiermi, ktorý je  oprávnený poskytovať hlavné investičné služby len v rozsahu podľa § 6 ods. 2 písm. a), b, alebo d) a nie  je pri poskytovaní investičných služieb oprávnený nakladať s peňažnými prostriedkami alebo investičnými nástrojmi klienta ,   
b) 12 000 Sk pre obchodníka s cennými papiermi a zahraničného obchodníka s cennými papiermi, ktorý je  oprávnený poskytovať hlavné investičné služby len v rozsahu podľa § 6 ods. 2 písm. a), b, alebo d),
 c) 70 000 Sk pre  ostatných obchodníkov s cennými papiermi a zahraničných obchodníkov s cennými papiermi. 

(6) Výška vstupného príspevku Národnej banky Slovenska je 10 000 000 Sk. 
 
(7) Ročný príspevok na príslušný rok určuje fond vopred na celý rok najneskôr do 20. decembra predchádzajúceho roka takto:  
a) obchodníkovi s cennými papiermi ktorý je  oprávnený poskytovať hlavné investičné služby len v rozsahu podľa § 6 ods. 2 písm. a), b, alebo d) a nie  je pri poskytovaní investičných služieb oprávnený nakladať s peňažnými prostriedkami alebo investičnými nástrojmi klienta, v rozpätí od 0,1 % do 1% z ročnej sumy poplatkov účtovaných klientom za poskytované investičné služby, najmenej však 2500 Sk, 
b) obchodníkovi s cennými papiermi a zahraničnému obchodníka s cennými papiermi, ktorý je  oprávnený poskytovať hlavné investičné služby len v rozsahu podľa § 6 ods. 2 písm. a), b, alebo d), v rozpätí od 0,5 % do 2% z ročnej sumy poplatkov účtovaných klientom za poskytované investičné služby, najmenej však 6000 Sk, 
c) ostatným obchodníkov s cennými papiermi a zahraničným obchodníkov s cennými papiermi v rozpätí od 1 % do 3% z ročnej sumy  poplatkov účtovaných klientom za poskytované investičné služby, najmenej však 35000 Sk. 

(8) Fond určuje ročný príspevok  rovnako pre všetkých obchodníkov s cennými papiermi v rámci skupín obchodníkov s cennými papiermi podľa odseku 7. Fond nesmie pri určení ročného príspevku zvýhodniť niektorú zo skupín obchodníkov s cennými papiermi podľa odseku 7.  

(9) Výška ročného príspevku na roky, počas ktorých fond spláca úver slúžiaci na zabezpečenie výplaty náhrad za nedostupný klientsky majetok, sa rovná hornej hranici rozpätia sadzby ročného príspevku; výšku ročného príspevku na roky, počas ktorých fond nemá vytvorené finančné zdroje na zabezpečenie výplaty náhrad najmenej vo výške 1,5 % z celkovej hodnoty všetkých klientských majetkov chránených podľa tohto zákona,  je fond povinný určiť v  hornej polovici rozpätia sadzby ročného príspevku. 
 (10) Výšku mimoriadneho príspevku určuje úrad pre všetkých obchodníkov s cennými papiermi rovnako v rozpätí od 0,1% do 3 % z  ročnej sumy poplatkov účtovaných klientom za poskytované investičné služby za kalendárny rok, ktorý predchádza dňu splatnosti mimoriadneho príspevku.

§ 85 

(1) Vstupný príspevok je obchodník s cennými papiermi povinný uhradiť do 30 dní odo dňa vzniku povinnosti zúčastniť sa na ochrane klientov. 
(2) Ročný príspevok je obchodník s cennými papiermi povinný uhradiť v pravidelných štvrťročných splátkach vždy najneskôr do 20. dňa prvého mesiaca kalendárneho štvrťroka. Za rok, v ktorom bolo obchodníkovi s cennými papiermi udelené povolenie na poskytovanie investičných služieb, je obchodník s cennými papiermi povinný uhradiť len alikvotnú čiastku ročného príspevku.   
(3) Mimoriadne príspevky sú obchodníci s cennými papiermi povinní uhradiť v lehotách určených rozhodnutím fondu.   
(4) Obchodníci s cennými papiermi uhrádzajú príspevky v slovenskej mene. Pri ochrane klientov za záväzky obchodníkov s cennými papiermi voči nim, splatné v cudzej mene sa na prepočet cudzej meny na slovenskú menu použije kurz vyhlásený Národnou bankou Slovenska ku dňu, ku ktorému obchodníci s cennými papiermi vykazujú výšku záväzkov na účely zistenia priemerného stavu záväzkov za predchádzajúci štvrťrok podľa § 84 ods. 7. 
(5) Obchodník  s cennými papiermi, ktorého klientsky majetok sa stal nedostupným podľa § 82 ods. 1, nie je povinný hradiť fondu príspevky, ktorých splatnosť nastala po dni, keď sa tento klientsky majetok stal nedostupným.    
(6) Obchodník  s cennými papiermi, ktorý neuhradil riadne a včas príspevok fondu, je povinný z dlžnej sumy príspevku zaplatiť fondu úroky z omeškania vo výške podľa osobitného predpisu.)
 (7) Obchodník s cennými papiermi, ktorý neuhradil  príspevok do fondu v lehote podľa odsekov 1 až 3, nesmie od prvého dňa omeškania s platením tohto príspevku uzavierať nové zmluvy o poskytovaní  investičných služieb. Úrad stanoví tomuto obchodníkovi s cennými papiermi dodatočnú lehotu na uhradenie príspevku do fondu, ktorá však nesmie byť dlhšia ako 90 dní. Ak obchodník s cennými papiermi neuhradí príspevok v dodatočnej lehote, úrad postupuje podľa § 156 ods. 1 písm. f). 

§ 86
 (1) Ak obchodník s cennými papiermi aj napriek použitiu svojich likvidných prostriedkov nie je schopný plniť záväzky voči klientom počas 48 hodín, je povinný oznámiť túto skutočnosť najneskôr v najbližší pracovný deň úradu a fondu;  obchodník s cennými papiermi, ktorý je bankou alebo pobočka zahraničného obchodníka s cennými papiermi, ktorý je zahraničnou bankou, sú povinní oznámiť túto skutočnosť fondu, Národnej banke Slovenska a Fondu ochrany vkladov. 
 (2) Ak je zavedená nútená správa nad obchodníkom s cennými papiermi a nastanú skutočnosti uvedené v odseku 1, oznámenie podľa odseku 1 vykoná nútený správca obchodníka s cennými papiermi (ďalej len “ nútený správca”). 
(3) Úrad vyhlási obchodníka s cennými papiermi za neschopného plniť  záväzky voči klientom do troch pracovných dní od doručenia oznámenia podľa odseku 1, ak sa preukáže trvalý nedostatok likvidity obchodníka s cennými papiermi alebo ak sa preukáže  nemožnosť odstránenia dočasného nedostatku likvidity. Úrad môže obchodníka s cennými papiermi vyhlásiť za neschopného uhrádzať záväzky aj z vlastného podnetu, ak zistí vznik skutočností uvedených v tomto odseku bez oznámenia podľa odsekov 1 a 2. 
(4) Na vyhlásenie obchodníka s cennými papiermi, ktorý je bankou alebo pobočky zahraničného obchodníka s cennými papiermi, ktorý je zahraničnou bankou, za neschopného plniť záväzky voči klientom, sa nepoužijú ustanovenia odsekov 2 a 3. Pri  vyhlásení obchodníka s cennými papiermi, ktorý je bankou alebo pobočky zahraničného obchodníka s cennými papiermi, ktorý je zahraničnou bankou, za neschopných plniť záväzky  sa postupuje podľa osobitného zákona .) Vyhlásenie obchodníka s cennými papiermi, ktorý je bankou alebo pobočky zahraničného obchodníka s cennými papiermi, ktorý je zahraničnou bankou, za neschopných plniť záväzky podľa osobitného zákona75)  sa považuje aj za vyhlásenie za neschopného plniť záväzky podľa tohto zákona; takéto vyhlásenie podľa osobitného zákona75) sa doručí aj fondu. 
(5) Na vyhlásenie obchodníka s cennými papiermi za neschopného plniť záväzky voči klientom sa nevzťahujú všeobecné predpisy o správnom konaní.)
(6) Vyhlásenie podľa odseku 3 úrad doručí obchodníkovi s cennými papiermi a fondu. 
(7) Dňom, ktorým  sa klientsky majetok stal nedostupným podľa § 82 ods. 1, až do skončenia vyplácania náhrad podľa § 88 ods. 1 a 2  sa pozastavuje nakladanie s investičnými nástrojmi a peňažnými prostriedkami, ktoré tvoria nedostupný klientsky majetok,  postupovanie pohľadávok voči obchodníkovi s cennými papiermi z nedostupného klientského majetku a započítavanie vzájomných pohľadávok medzi obchodníkom s cennými papiermi a inými osobami. Na rovnaké obdobie sa obchodníkovi s cennými papiermi zakazuje poskytovať investičné služby alebo uzatvárať iné obchody, ktorými sa zvyšujú pohľadávky alebo záväzky obchodníka s cennými papiermi voči iným osobám. 
	(8) Klient obchodníka s cennými papiermi je dňom ktorým  sa klientsky majetok stal nedostupným podľa § 82 ods. 1 oprávnený požiadať o vrátenie cenného papiera alebo investičného nástroja podľa § 82 ods. 2 a obchodník s cennými papiermi je povinný tejto požiadavke vyhovieť. 
§ 87
Náhrada za nedostupný klientsky majetok  

(1) Za nedostupný klientsky majetok má klient právo na náhradu z fondu v slovenskej mene a fond je povinný za ne poskytnúť náhradu v rozsahu a za podmienok ustanovených týmto zákonom. Iná oprávnená osoba má namiesto klienta právo na náhradu iba ak to ustanovuje tento zákon. 

(2) Za chránený klientsky majetok poskytuje fond náhraduvo výške 90% z klientského majetku v súhrne však jednému klientovi  alebo inej oprávnenej osobe podľa tohto zákona patrí náhrada z fondu najviac vo výške sumy, ktorá sa rovná prepočtu 20000EUR na slovenské koruny podľa kurzu vyhláseného Národnou bankou Slovenska ku dňu, keď sa klientsky majetok u obchodníka s cennými papiermi stal nedostupným podľa §82 ods.1. Ustanovením tohto odseku nie je dotknuté ustanovenie § 167.

(3)Na účely výpočtu výšky náhrady za chránený klientsky majetok  sa spočítava nedostupný klientsky majetok toho istého klienta  u jedného obchodníka s cennými papiermi vrátane jeho podielov na klientských majetkoch, ktoré klientovi patria spoločne s inými klientmi a ktoré sú chránené týmto zákonom podľa stavu ku dňu, keď sa klientsky majetok stal nedostupným podľa §82 ods.1. Pri každom spoločnom klientskom majetku platí, že každý z klientov má rovnaký podiel, ak sa hodnovernými dokladmi nepreukážu iné podiely jednotlivých klientov. Úroky a iné majetkové výhody spojené s nedostupným klientským majetkom sa na účely výpočtu výšky náhrady vypočítajú podľa stavu ku dňu, keď sa klientsky majetok stal nedostupnými podľa §82 ods.1, a pripočítajú sa k nedostupnému klientskému majetku klienta. Takto zistená výška nedostupného klientského majetku sa na účely výpočtu náhrady zníži o všetky premlčané investičné nástroje) a vklady) a tiež o všetky záväzky klienta voči obchodníkovi s cennými papiermi podľa stavu ku dňu, keď sa klientsky majetok stal nedostupným podľa §82 ods.1.
(4) Pre určenie hodnoty klientského majetku sú určujúce hodnoty, ktoré ku dňu, keď  sa klientsky majetok stal nedostupným podľa § 82 ods. 1, vyplývajú zo zmluvy medzi obchodníkom s cennými papiermi alebo z osobitných právnych predpisov) vzťahujúcich sa určovanie hodnoty majetku. Pri stanovení hodnoty cenných papierov prijatých k obchodovaniu na trhu kótovaných cenných papierov burzy cenných papierov)sa vychádza z posledného kurzu týchto cenných papierov zverejneného burzou cenných papierov ku dňu, keď sa klientsky majetok stal nedostupným podľa § 82 ods. 1.
 (5) Ak nie je hodnoverne preukázaná iná hodnota klientského majetku  alebo záväzku klienta voči obchodníkovi s cennými papiermi, je rozhodujúci záznam z evidencie obchodníka s cennými papiermi, ak osobitný zákon neustanovuje inak.) 
(6) Klientovi patrí náhrada podľa odsekov 1 a 2 aj vtedy, keď jeho investičný nástroj nie je splatný do konca lehoty na vyplácanie náhrad, ktorá sa určí podľa § 88 ods. 1 a 2. To neplatí pri zákaze nakladania s investičným nástrojom alebo pri zákaze jeho úhrady podľa osobitných predpisov.) Po skončení zákazu možno poskytnúť náhradu podľa povahy veci klientovi alebo inej osobe, ak jej na investičný nástroj klienta alebo na jeho časť vzniklo právo podľa rozhodnutia príslušného orgánu.
(7) Náhrada nepatrí za premlčané investičné nástroje77) a vklady78)  a za klientsky majetok klientov, ktorí majú osobitný vzťah k obchodníkovi s cennými papiermi kedykoľvek v období jedného roka pred dňom, keď sa klientsky majetok stal nedostupným. Za toto obdobie si fond môže v súlade s § 90 ods. 1 vyžiadať od obchodníkov s cennými papiermi zoznam týchto osôb. 

(8)  Za osoby, ktoré majú osobitný vzťah k obchodníkovi s cennými papiermi sa na účely tohto zákona považujú
a)	členovia štatutárneho orgánu obchodníka s cennými papiermi, vedúci zamestnanci obchodníka s cennými papiermi, ďalší zamestnanci obchodníka s cennými papiermi určení stanovami obchodníka s cennými papiermi a prokurista obchodníka s cennými papiermi,
b)	členovia dozornej rady obchodníka s cennými papiermi,
c)	právnické osoby alebo fyzické osoby majúce kontrolu nad obchodníkom s cennými papiermi, členovia štatutárnych orgánov takýchto  právnických osôb a vedúci zamestnanci     takýchto právnických osôb,
d)	osoby blízke) členom predstavenstva obchodníka s cennými papiermi, dozornej rady obchodníka s cennými papiermi,  vedúcim zamestnancom obchodníka s cennými papiermi alebo fyzickým osobám majúcim kontrolu nad obchodníkom s cennými papiermi,
e)	právnické osoby, v ktorých niektoré z osôb uvedených v písmenách  a), b), c) alebo d) majú kvalifikovanú účasť,
f)	akcionári s významným vplyvom na obchodníkovi s cennými papiermi a akákoľvek právnická osoba, ktorá je pod ich kontrolou alebo ktorá má nad nimi kontrolu,
g)	právnické osoby kontrolované obchodníkom s cennými papiermi,
h)	audítor alebo fyzická osoba, ktorý vykonáva v mene audítorskej spoločnosti audítorskú činnosť,
i)	člen štatutárneho orgánu iného obchodníka s cennými papiermi a vedúci pobočky  zahraničného obchodníka s cennými papiermi,
j)	vedúci pobočky zahraničného obchodníka s cennými papiermi a jeho zástupca. 
(9) Náhrada z fondu nepatrí klientom, ktorí   
a) svojou trestnou činnosťou, za ktorú boli súdom v trestnom konaní právoplatne odsúdení, čiastočne alebo úplne spôsobili neschopnosť obchodníka s cennými papiermi uhrádzať záväzky klientom, 
b) nadobudli investičné nástroje a peňažné prostriedky v súvislosti s legalizáciou príjmov z trestnej činnosti, za ktorú   boli v trestnom konaní právoplatne odsúdení.
 (10) Fond pozastaví výplatu náhrad klientom, proti ktorým je vedené trestné konanie v súvislosti s trestnou činnosťou, ktorá môže mať vzťah k neschopnosti obchodníka s cennými papiermi uhrádzať záväzky klientom. 
(11) Za klientsky majetok  klientov podľa odsekov 7 a 9 sú obchodníci s cennými papiermi povinní prispievať do fondu v súlade s týmto zákonom. 

(12) O sporoch súvisiacich s náhradami a s ich vyplácaním podľa tohto zákona rozhoduje súd. 

§ 88
Vyplácanie náhrad
(l) Fond najneskôr do piatich dní, keď sa klientsky majetok u obchodníka s cennými papiermi stal nedostupným podľa § 82 ods. 1 určí začatie, trvanie, postup a miesto vyplácania náhrad. Oznámenie o tom doručí bez zbytočného odkladu obchodníkovi s cennými papiermi. 
(2) Vyplácanie náhrad sa musí skončiť najneskôr do troch mesiacov od vyhlásenia podľa § 86 ods. 3 alebo od doručenia vykonateľného rozhodnutia súdu podľa § 82 ods. 1  písm. b). Fond môže s predchádzajúcim súhlasom úradu vo výnimočných a odôvodnených prípadoch túto lehotu predĺžiť najviac o tri mesiace. Vyplácanie náhrad však musí byt' skončené najneskôr do jedného roka od vyhlásenia podľa § 86 ods. 3 alebo od doručenia vykonateľného rozhodnutia súdu podľa § 82 ods. 1  písm. b). 
(3) Obchodník s cennými papiermi je povinný údaje podľa odseku 1 spolu s vyhlásením podľa § 86 ods. 3 alebo výrokom vykonateľného rozhodnutia súdu podľa § 82  ods. 1 písm. b) uverejniť v tlači s celoštátnou pôsobnosťou a vo verejne prístupných priestoroch obchodníka s cennými papiermi najbližší pracovný deň po doručení oznámenia podľa odseku 1. 
(4) Fond vypláca náhrady za nedostupný klientsky majetok prostredníctvom banky, ktorú fond na tento účel poverí. Na tento účel je oprávnený dávať banke potrebné pokyny. Tieto pokyny sú pre banku záväzné. 
(5) Osoba, ktorá má a uplatňuje si právo na náhradu, musí preukázať podľa druhu klientského majetku, že má právo na výplatu náhrady za tento klientsky majetok; toto právo sa preukazuje najmä dokladom o nároku na investičný nástroj alebo peňažné prostriedky alebo rozhodnutím príslušného orgánu. Fyzická osoba, ktorá si uplatňuje právo na náhradu, musí zároveň preukázať svoju totožnosť; právnická osoba, ktorá si uplatňuje právo na náhradu, musí zároveň predložiť výpis z úradného registra alebo z úradnej evidencie, v ktorej je zapísaná, nie starší ako jeden mesiac pred uplatnením práva na náhradu.  Zástupca klienta musí preukázať aj svoju totožnosť a odovzdať doklad alebo úradne osvedčenú kópiu dokladu, z ktorého vyplýva oprávnenie  zástupcu na zastupovanie; ak ide o právnickú osobu, za ktorú neuplatňuje právo na náhradu jej štatutárny orgán, na tomto doklade musí byť úradne osvedčený podpis štatutárneho orgánu tejto právnickej osoby. Ak klient alebo jeho zákonný zástupca koná prostredníctvom splnomocnenca, splnomocnenec musí  preukázať tiež svoju totožnosť a odovzdať plnomocenstvo s úradne osvedčeným podpisom splnomocniteľa; ak je splnomocniteľom právnická osoba, na plnomocenstve musí byť úradne osvedčený podpis štatutárneho orgánu tejto právnickej osoby. Totožnosť klienta, zástupcu alebo ich splnomocnenca sa preukazuje 
a) platným občianskym preukazom,)  alebo 
b) platným cestovným pasom,) diplomatickým pasom, služobným pasom a ak ide o cudzinca, povolením na pobyt cudzinca) na území Slovenskej republiky. 
(6) V oznámení fondu podľa odseku 1 sa môže určiť, za akých podmienok sa náhrada vyplatí bezhotovostným prevodom. 
(7) Ak má klient u obchodníka s cennými papiermi klientsky majetok, ktorého súhrnná výška prevyšuje výšku náhrady podľa § 87 ods. 2, náhrada sa poskytne za investičné nástroje postupne v časovom poradí, ako boli zverené  obchodníkovi s cennými papiermi, až do výšky ustanovenej v § 87 ods. 2, ak sa fond s klientom nedohodne inak. Náhrada sa vypláca spravidla jednorázovo. 
(8) Výška náhrady za klientsky majetok tvorený investičnými nástrojmi a peňažnými prostriedkami v cudzej mene sa vypočítava podľa kurzu vyhláseného Národnou bankou Slovenska ku dňu, keď sa investičné nástroje alebo peňažné prostriedky stali nedostupnými podľa §  82 ods. 1. 
(9) Ak nemohol klient alebo iná osoba podľa § 87 ods. 6 uplatniť právo na náhradu v lehote podľa odsekov 1 a 2 z preukázaných závažných zdravotných alebo iných závažných dôvodov,) môže fond poskytnúť náhradu na základe písomnej žiadosti aj po tejto lehote, najneskôr však do jedného roka, keď sa klientsky majetok stal nedostupným podľa § 82 ods. 1. 
§ 89
Nadobudnutie a zánik niektorých práv
(1) Dňom vyplatenia náhrady fond nadobúda práva veriteľa voči  obchodníkovi s cennými papiermi alebo pobočke zahraničného obchodníka s cennými papiermi v rozsahu náhrady, ktorú fond vyplatil klientovi. Týmto dňom zaniká pohľadávka klienta voči obchodníkovi s cennými papiermi alebo pobočke zahraničného obchodníka s cennými papiermi v rozsahu vyplatenej náhrady podľa § 87. 
(2) Fond si môže uplatniť voči obchodníkovi s cennými papiermi alebo  pobočke zahraničného obchodníka s cennými papiermi aj skutočné náklady, ktoré mu vznikli v súvislosti s výplatou náhrad. 
(3)Ak tento zákon neustanovuje inak, právne vzťahy medzi fondom a obchodníkom s cennými papiermi, za nedostupný klientsky majetok ktorého vyplatil náhrady fond, sa spravujú ustanoveniami Občianskeho zákonníka o ručení.
(4) Výplata náhrady za nedostupný klientsky majetok, výška úrokov a iných majetkových výhod zistených podľa § 87 ods. 4 a výška zostatku záväzku, za ktorý sa neposkytla náhrada, sa vyznačia v evidencii obchodníka s cennými papiermi  a v dokladoch o vzťahu k investičnému nástroju, v ktorých sa uvádza výška záväzku. 

§ 90 
Práva a povinnosti fondu a povinnosti obchodníkov s cennými papiermi
(1 ) Fond môže žiadať od obchodníka s cennými papiermi  na plnenie svojich funkcií informácie priamo súvisiace s jeho činnosťou predtým ako sa klientsky majetok u obchodníka s cennými papiermi stal nedostupným. Fond nemôže žiadať údaje, ktoré je obchodník s cennými papiermi povinný utajovať. Ak sa obchodník s cennými papiermi  stal neschopným uhrádzať záväzky klientom z klientského majetku je povinný neodkladne odovzdať fondu na základe jeho písomnej žiadosti informácie a dokumenty o investičných nástrojoch a záväzkoch obchodníka s cennými papiermi.  

(2) Fond môže informácie podľa odseku 1 získať aj so súhlasom úradu vlastným zisťovaním u obchodníka s cennými papiermi. Ak má fond, skôr ako sa klientsky majetok stal nedostupnými, dôvodné podozrenie o pravdivosti alebo úplnosti informácii poskytnutých obchodníkom s cennými papiermi, ktoré súvisia s údajmi, ktoré je obchodník s cennými papiermi povinný utajovať, môže požiadať o ich preverenie úrad. 

(3) Fond vydá všeobecné podmienky vyplácania náhrad po predchádzajúcom súhlase  úradu, ktoré musia obsahovať podrobnosti o postupoch pri uplatňovaní práva na náhradu a o spôsobe preukazovania práva na náhradu. 
(4) Fond má právo vykonávať kontrolu správnosti plnenia ustanovení tohto zákona, všeobecných podmienok vyplácania náhrad a s tým súvisiacich pokynov fondu u obchodníka s cennými papiermi ktorý bol vyhlásený za neschopného plniť záväzky voči klientom z klientského majetku a v banke, prostredníctvom ktorej fond zabezpečuje vyplácanie náhrad. 
(5) Všetky dokumenty o vyplatených náhradách za nedostupné investičné nástroje uschované, spravované, obhospodarované alebo držané obchodníkom s cennými papiermi uchováva fond alebo ním poverená osoba v súlade s osobitným predpismi.) 

(6) Obchodníci s cennými papiermi  sú povinní 
a)	platiť fondu príspevky v stanovených lehotách a v stanovenom rozsahu, 
b)	poskytovať fondu informácie podľa odseku 1 v lehote určenej fondom a spôsobom stanoveným fondom, 
c)	uverejniť vo svojich prevádzkových priestoroch v Slovenskom jazyku informáciu o ochrane  klientov podľa tohto zákona vrátane všeobecných podmienok poskytovania náhrad  vydaných podľa odseku 3, 
d)	neodkladne predložiť fondu a úradu vykonateľné rozhodnutie súdu podľa § 82 ods. 1 
      písm. b), 
e)	vo svojom informačnom systéme osobitne evidovať klientsky majetok, na ktorý sa vzťahuje  systém ochrany klientov. 
(7) Obchodníci s cennými papiermi  nesmú zverejňovať informácie o ochrane klientov  podľa tohto zákona inak ako podľa odseku 6 písm. c).

§ 91
Zdroje fondu a použitie prostriedkov fondu
(1) Zdrojmi fondu sú 
a)	príspevky  podľa § 84, 
b)	výnosy z použitia peňažných prostriedkov podľa odseku 4 vrátane príjmov z predaja cenných papierov, ktorých emitentom je Slovenská republika (ďalej len “štátne cenné    papiere”) nakúpených podľa odseku 4 písm. a), 
c)	úvery podľa odseku 2, 
d)	prostriedky získané na základe uplatnenia práv, ktoré nadobudol  fond podľa § 89.
(2) Fond môže požiadať Fond ochrany vkladov, Národnú banku Slovenska, banky alebo pobočky zahraničných bánk o poskytnutie úveru. 
(3) Peňažné prostriedky fondu sú uložené na osobitných účtoch v Národnej banke Slovenska. 
(4) Peňažné prostriedky fondu možno použiť okrem poskytovania náhrad za investičné nástroje podľa § 87  aj na tieto účely:
a)	nákup štátnych cenných papierov so splatnosťou do jedného roka odo dňa nákupu, 
b)	splátky úverov podľa odseku 2, 
c)	poskytnutie úveru obchodníkom s cennými papiermi v nútenej správe na obnovenie likvidity s cieľom získania schopnosti plniť  záväzky obchodníkov s cennými papiermi voči klientom, najviac do výšky 10 % prostriedkov fondu, 
d)	poskytnutie úveru Fondu ochrany vkladov, najviac do výšky 10 % prostriedkov fondu, 
e)	úhradu nákladov nevyhnutných na zabezpečenie činnosti fondu.
 (5) Podrobnosti o použití prostriedkov fondu upravia stanovy fondu v súlade s týmto zákonom. 
(6) Fond je povinný viesť účtovníctvo a zostavovať účtovnú závierku podľa osobitného predpisu59).
(7) Účtovnú závierku fondu overuje audítor . 

§ 92
Orgány fondu
Orgány fondu sú
a)	 Rada fondu,
b)	 Prezídium, 
c)	 Dozorná rada fondu.

§ 93
 Rada fondu 
(1)	Rada fondu je najvyšším orgánom fondu. 
(2)	Rada fondu sa skladá z  deviatich členov.  Jej funkčné obdobie je štvorročné.  
(3) Jedným členom rady fondu je zástupca ministerstva, ktorého vymenúva a odvoláva minister financií, jedným členom rady fondu je zástupca Národnej banky Slovenska, ktorého vymenúva a odvoláva guvernér Národnej banky Slovenska. Jedným členom rady fondu je zástupca úradu, ktorého vymenúva a odvoláva predseda úradu.  Ďalších šiestich členov rady fondu volia a odvolávajú zástupcovia obchodníkov s cennými papiermi, na ktorých sa vzťahuje povinnosť podľa § 80, na schôdzi zástupcov obchodníkov s cennými papiermi. Zástupcovia jednotlivých obchodníkov s cennými papiermi sú určení  ich štatutárnym orgánom a na schôdzi zástupcov obchodníkov s cennými papiermi majú hlasy v takom vzájomnom pomere, aký tvoria príspevky obchodníkov s cennými papiermi zaplatené do fondu podľa § 84 ods. 7. O priebehu schôdze zástupcov obchodníkov s cennými papiermi a o výsledku voľby členov rady fondu sa vyhotovuje notárska zápisnica.
 (4) Za výkon funkcie člena rady fondu nepatrí odmena. Člen  rady fondu má právo na náhradu výdavkov, ktoré mu vznikli  v súvislosti s výkonom jeho funkcie. 

(5) Rada fondu 
a)	volí a odvoláva členov prezídia fondu, 
b)   volí a odvoláva členov dozornej rady fondu, s výnimkou podľa § 95 ods. 2,
c)   volí a odvoláva predsedu rady fondu a podpredsedu rady fondu, 
d)	schvaľuje rokovací poriadok rady fondu a rokovací poriadok prezídia fondu,
e)	schvaľuje stanovy fondu, 
f)	   schvaľuje rozpočet fondu, súčasťou rozpočtu fondu je aj rozpočet nákladov fondu podľa   § 91 ods. 4 písm. e), 
g)	schvaľuje ročnú účtovnú závierku fondu, 
h)	schvaľuje výročnú správu o činnosti fondu za predchádzajúci rok, ktorá sa predkladá  úradu, 
i)	rozhoduje o výplate náhrad z fondu v súlade s týmto zákonom a určuje spôsob výplaty náhrad, 
j)	schvaľuje použitie zdrojov fondu, 
k)	určuje výšku ročných príspevkov obchodníkov s cennými papiermi a lehotu   splatnosti mimoriadnych príspevkov, 
l)	schvaľuje poskytnutie úveru obchodníkom s cennými papiermi podľa § 91 ods.4 písm. c), 
m)	schvaľuje zásady odmeňovania zamestnancov fondu, 
n)  schvaľuje všeobecné podmienky vyplácania náhrad za nedostupný klientsky majetok     u obchodníkov s cennými papiermi.
 (6) Rozhodnutia rady fondu podpisujú najmenej dvaja členovia rady fondu, z ktorých aspoň jeden je predsedom rady fondu alebo podpredsedom rady fondu. 
 
 § 94
Prezídium fondu
. 
           (1)  Prezídium fondu sa skladá z predsedu prezídia fondu a ďalších dvoch členov prezídia fondu, ktorých volí a odvoláva rada fondu. 

(2) Predseda prezídia fondu a ďalší členovia prezídia fondu sú zamestnancami fondu. 
(3) Prezídium fondu je štatutárnym orgánom  fondu. Prezídium fondu koná v mene fondu v rozsahu vymedzenom stanovami. Ak prezídium fondu koná v mene fondu, na platnosť písomných právnych úkonov sa vyžadujú podpisy najmenej dvoch členov prezídia fondu. Stanovy ďalej určia, kedy a v akom rozsahu členovia prezídia konajú v mene fondu a udeľujú splnomocnenie konať v mene fondu. 

§ 95
Dozorná rada fondu 
(1) Dozorná rada fondu má piatich členov, jej funkčné obdobie je štvorročné. 

(2) Troch členov dozornej rady fondu volí a odvoláva rada fondu na návrh obchodníkov s cennými papiermi prijatý na schôdzi zástupcov obchodníkov s cennými papiermi. Jedným z  členov dozornej rady fondu je zástupca ministerstva, ktorého menuje a odvoláva minister financií zo zamestnancov ministerstva a jedným zástupca úradu, ktorého menuje a odvoláva Rada úradu.   
(3) Dozorná rada fondu volí zo svojich členov predsedu a podpredsedu. 
(4) Členmi dozornej rady fondu nemôžu byt' členovia rady fondu ani iní zamestnanci fondu. 
(5) Dozorná rada fondu dohliada na činnosť a hospodárenie fondu a rady fondu a na to, či ich činnosť a hospodárenie sú v súlade s týmto zákonom, s inými všeobecne záväznými právnymi predpismi, všeobecnými podmienkami vyplácania náhrad za nedostupný klientsky majetok  a so stanovami fondu. 
(6) Členovia dozornej rady fondu sú oprávnení nahliadať do všetkých dokladov týkajúcich sa činnosti fondu a získavať informácie o nakladaní s jeho zdrojmi. 
(7) Dozorná rada fondu predkladá rade fondu a úradu o svojich zisteniach správu raz za štvrťrok a v prípade konania v rozpore s týmto zákonom, všeobecnými podmienkami alebo stanovami najneskôr do troch dní od jeho zistenia. 
    (8) Za výkon funkcie člena dozornej rady fondu nepatrí odmena. Člen  dozornej rady fondu má právo na náhradu výdavkov, ktoré mu vznikli  v súvislosti s výkonom jeho funkcie. 

§ 96
Kancelária fondu
Úlohy spojené s odborným, organizačným, administratívnym a technickým zabezpečením činnosti a bežného chodu fondu a jeho orgánov zabezpečuje kancelária fondu. Kanceláriu fondu tvoria zamestnanci fondu a riadi ju predseda prezídia. Podrobnosti o postavení a činnosti kancelárie fondu ustanovia stanovy fondu. 

§ 97
Povinnosť mlčanlivosti
(1) Členovia rady fondu, členovia dozornej rady fondu, zamestnanci fondu, zamestnanci banky, prostredníctvom ktorej fond vypláca náhrady, a iné osoby podieľajúce sa na činnosti fondu sú povinné zachovávať  mlčanlivosť vo veciach týkajúcich sa obchodníkov s cennými papiermi a ich klientov, o ktorých sa dozvedeli pri plnení úloh fondu alebo v priamej súvislosti s nimi, a to aj po skončení členstva v rade fondu a v dozornej rade fondu alebo po skončení pracovného pomeru alebo iného pracovnoprávneho vzťahu 
(2) Rada fondu môže oslobodiť od povinnosti mlčanlivosti členov rady fondu, dozornej rady fondu alebo prezídia fondu, ostatné osoby uvedené v odseku 1 môže od povinnosti mlčanlivosti oslobodiť prezídium fondu. 

§ 98
Zmluvné poistenie obchodníkov s cennými papiermi
 
Nad rozsah ochrany klientov  podľa tohto zákona môžu obchodníci s cennými papiermi poisťovať investičné nástroje na základe zmluvne dohodnutých podmienok s právnickou osobou, ktorá ma na túto činnosť osobitné povolenie udelené úradom.23) 

ŠIESTA ČASŤ
                                                      CENTRÁLNY DEPOZITÁR 
                                    
                                                                         § 99

(1) Centrálny depozitár je akciovou spoločnosťou, pre ktorú platia ustanovenia Obchodného zákonníka, ak tento zákon neustanovuje inak.  Premena formy centrálneho depozitára sa zakazuje.
 
(2) Základné imanie centrálneho depozitára je najmenej 250 000 000 Sk.

(3) Centrálny depozitár 
a)	eviduje zaknihované cenné papiere a imobilizované cenné papiere  v registroch emitentov,  s výnimkou cenných papierov evidovaných v centrálnom registri krátkodobých cenných papierov vedenom Národnou bankou Slovenska (§ 10 ods. 4),
b)	eviduje zaknihované cenné papiere na účtoch majiteľov, a údaje o cenných papieroch na klientských účtoch členov,  v rozsahu ustanovenom týmto zákonom,
c)	eviduje zmeny na účtoch majiteľov a na klientskych účtoch členov, 
d)	eviduje údaje, ktoré sa týkajú zaknihovaných cenných papierov a imobilizovaných cenných papierov v rozsahu ustanovenom týmto zákonom,
e)	prideľuje a ruší ISIN,  
f)	poskytuje služby členom centrálneho depozitára, emitentom cenných papierov, burze cenných papierov, zahraničnej burze cenných papierov spojené s činnosťami podľa písmen a) až  e) a podľa odseku 4,
g)	zabezpečuje a organizuje systém pre technické spracovanie údajov vedenia evidencie podľa písmen a) až d) a podľa § 104 ods.2  písm. a) až c), 
h)	zabezpečuje zúčtovanie a vyrovnania obchodov s investičnými nástrojmi,
i)	vedie zoznamy akcionárov) pri listinných akciách na meno,   
j)	eviduje ďalšie údaje, ak tak ustanoví tento alebo osobitný zákon.

(4) Centrálny depozitár môže okrem činností uvedených v odseku 3 
a)	zabezpečovať splácanie menovitej hodnoty cenných papierov a vyplácanie výnosov z cenných papierov po uplynutí doby ich splatnosti, ako aj ďalšie s tým súvisiace činnosti  na žiadosť emitenta,  
b)	úschovávať a spravovať jeden alebo niekoľko investičných nástrojov na základe zmluvy podľa § 39 alebo 41,
c)	prenajímať bezpečnostné schránky,
d)	poskytovať úvery alebo pôžičky klientovi za účelom vykonania obchodu klienta s investičnými nástrojmi; tým nie sú   dotknuté ustanovenia osobitného zákona,15)
e)	zriaďovať klientsky účet u iných centrálnych depozitárov alebo u centrálnych depozitárov  so sídlom mimo územia Slovenskej republiky a poskytovať s tým súvisiace služby,
f)	zabezpečovať iné činnosti, súvisiace s činnosťou centrálneho depozitára podľa tohto zákona.

 (5) Činnosti uvedené v odseku 4 môže centrálny depozitár vykonávať, ak ich má uvedené v povolení na vznik a činnosť centrálneho depozitára.

    (6) Fyzická osoba alebo právnická osoba, ktorá nie je centrálnym depozitárom podľa tohto zákona, nesmie vykonávať činnosti uvedené v odseku 3, ak tento alebo osobitný zákon neustanovuje inak.

(7) Činnosti uvedené v povolení na vznik a činnosť centrálneho depozitára vykonáva  centrálny depozitár za odplatu, ak tento zákon neustanovuje inak. 

 (8) Centrálny depozitár má právo na poskytnutie všetkých  podkladov nevyhnutných na výkon jeho činnosti, inak je oprávnený poskytnutie služby odmietnuť. Neposkytnutie týchto podkladov, ich oneskorené alebo neúplné poskytnutie, alebo poskytnutie v inej ako požadovanej forme je na ťarchu toho, kto je povinný ich poskytnúť.

(9) Obchodné meno centrálneho depozitára musí obsahovať označenie “centrálny depozitár cenných papierov”. Označenie “centrálny depozitár cenných papierov” ani jeho preklady  nesmie používať v obchodnom mene žiadna iná fyzická osoba alebo právnická osoba. 

(10) Zakladateľmi centrálneho depozitára môže byť, len ministerstvo, Národná banka Slovenska, banka, obchodník s cennými papiermi, poisťovňa, správcovská spoločnosť alebo burza cenných papierov a právnické osoby so sídlom v zahraničí s obdobným predmetom činnosti, ak tento alebo osobitný zákon neustanovuje inak.
 
(11) Centrálny depozitár je povinný vydať zaknihované akcie na meno; zmena ich podoby a formy sa zakazuje. Centrálny depozitár nesmie vydávať prioritné akcie ani zamestnanecké akcie.) 

(12)  Akcionárom centrálneho depozitára môže byť len právnická osoba, ktorá môže byť zakladateľom centrálneho depozitára.

(13)  Na organizáciu a riadenie a na pravidlá činnosti vo vzťahu ku klientom centrálneho depozitára sa vzťahujú ustanovenie § 71 a § 73 ods. 9 až 11. 

§ 100
Povolenie na vznik a činnosť centrálneho depozitára

(1) Na vznik a činnosť centrálneho depozitára je potrebné povolenie na vznik a činnosť centrálneho depozitára. Toto povolenia sa udeľuje na žiadosť zakladateľov centrálneho depozitára, ak tento zákon neustanovuje inak.

(2)  Na udelenie povolenia podľa odseku 1 musí byť preukázané splnenie týchto podmienok:
a)	splatené základné imanie najmenej 250 000 000 Sk,
b)	prehľadný a dôveryhodný pôvod základného imania a ďalších finančných zdrojov centrálneho depozitára,
c)	vhodnosť osôb, ktoré budú akcionármi s kvalifikovanou účasťou na centrálnom depozitári a prehľadnosť vzťahov týchto osôb s inými osobami, najmä prehľadnosť podielov na základnom imaní a hlasovacích právach,
d)	vecné, personálne a organizačné predpoklady pre činnosť centrálneho depozitára,
e)	odborná spôsobilosť a dôveryhodnosť osôb, ktoré sú navrhované za členov predstavenstva, dozornej rady,  prokuristu  a osôb zodpovedných za výkon vnútornej kontroly,
f)	prehľadnosť skupiny s úzkymi väzbami, ku ktorej patrí aj akcionár s kvalifikovanou účasťou na centrálnom depozitári, 
g)	výkonu dohľadu neprekážajú úzke väzby v rámci skupiny s úzkymi väzbami podľa písmena f), 
h)	schopnosť akcionárov zakladajúcich centrálny depozitár preklenúť prípadnú nepriaznivú finančnú situáciu  centrálneho depozitára, 
i)   technická a organizačná pripravenosť na výkon povolených činností. 

(3) Žiadosť o povolenie podľa odseku 1 obsahuje
a)	obchodné meno a sídlo budúceho centrálneho depozitára, a identifikačné číslo, ak už mu bolo pridelené,
b)	obchodné meno, sídlo a identifikačné číslo právnických osôb, ktoré majú podiel na základnom imaní centrálneho depozitára a ich podiel na základnom imaní centrálneho depozitára,
c)	výšku základného imania budúceho centrálneho depozitára.
d)	návrh, v akom rozsahu bude centrálny depozitár vykonávať svoje činnosti,
e)	vecné, personálne a organizačné predpoklady pre činnosť centrálneho depozitára,
f)	  meno a priezvisko, trvalý pobyt a rodné číslo osôb navrhovaných do funkcií členov predstavenstva, členov dozornej rady, prokuristov a osôb zodpovedných za výkon vnútornej kontroly a údaje o ich odbornej spôsobilosti a bezúhonnosti,
g)	vyhlásenie žiadateľov, že predložené údaje sú úplné a pravdivé, 

(4)	Prílohou žiadosti podľa odseku 1 je 
a)	zakladateľská listina alebo zakladateľská zmluva,
b)	návrh stanov centrálneho depozitára,
c)	návrh prevádzkového poriadku centrálneho depozitára (ďalej len “prevádzkový poriadok”),
d)	návrh organizačnej štruktúry centrálneho depozitára,
e)	odborný životopis, doklad o dosiahnutom vzdelaní a odbornej praxi osôb, navrhovaných za členov predstavenstva, dozornej rady,  prokuristov a osôb zodpovedných za výkon vnútornej kontroly a ich výpis z registra trestov nie starší ako tri mesiace, čestné vyhlásenia o tom, že spĺňajú požiadavky ustanovené týmto zákonom,
f)	písomné vyhlásenie žiadateľov, že na ich majetok nebol vyhlásený konkurz ani povolené nútené vyrovnanie,52)
g)	doklad o splatení základného imania.

(5)  O žiadosti podľa odseku 1 rozhodne úrad v lehote podľa osobitného zákona53)  na základe posúdenia tejto žiadosti a jej príloh vo vzťahu k navrhovanému rozsahu činností centrálneho depozitára.

(6) Úrad žiadosť podľa odseku 1 zamietne, ak žiadateľ nesplní niektorú podmienku uvedenú v odseku 2. Dôvodom na zamietnutie žiadosti podľa odseku 1 nemôžu byť ekonomické potreby trhu. 

      (7) Podmienky podľa odseku 2  musia byť splnené  nepretržite počas celej doby platnosti povolenia na vznik a činnosť centrálneho depozitára.

(8) Povolenie podľa odseku 1 sa udeľuje na dobu neurčitú a nie je prevoditeľné na inú osobu, ani neprechádza na právneho nástupcu.

 (9) Za vhodnú osobu sa na účely tohto zákona  považuje osoba, ktorá hodnoverne preukáže splnenie podmienok podľa odseku 2 písm. b) a zo všetkých okolností je zrejmé, že zabezpečí riadne a bezpečné vykonávanie činnosti centrálneho depozitára. 

      (10) Za odborne spôsobilú osobu navrhnutú za člena predstavenstva centrálneho depozitára sa považuje osoba s ukončeným vysokoškolským vzdelaním ekonomického, právneho, prírodovedného alebo technického zamerania, ktorá najmenej tri roky vykonávala odborné činnosti v oblasti kapitálového trhu alebo bankovníctva. 

    (11) Za odborne spôsobilú osobu navrhnutú za prokuristu centrálneho depozitára sa považuje osoba s ukončeným vysokoškolským vzdelaním ekonomického, právneho, prírodovedného alebo technického zamerania.

     (12) Za odborne spôsobilú osobu navrhnutú za člena dozornej rady centrálneho depozitára sa považuje osoba s ukončeným vysokoškolským vzdelaním ekonomického, právneho, prírodovedného alebo technického zamerania, ktorá najmenej tri roky vykonávala odborné činnosti vo finančnej oblasti.

(13) Podrobnosti o podmienkach podľa odseku 2 a spôsob preukazovania splnenia týchto podmienok ustanoví  všeobecne záväzný právny predpis, ktorý vydá ministerstvo.  

(14) Na žiadosť centrálneho depozitára možno rozhodnutím úradu povolenie podľa odseku 1 zmeniť. Na  posudzovanie žiadosti o zmenu tohto povolenia sa primerane použijú ustanovenia odsekov 1 až 13.

(15) Centrálny depozitár je povinný oznámiť úradu bez zbytočného odkladu zmeny v skutočnostiach uvedených v odseku 3 písm. a) a b).

(16)  Centrálny depozitár je povinný oznámiť aj zmeny v skutočnostiach uvedených v odseku 3 písm. d), ak tieto môžu ovplyvniť jeho spôsobilosť vykonávať činnosť v povolenom rozsahu.
§ 101

(1) Centrálny depozitár sa nesmie zlúčiť, splynúť s inou osobou ani sa rozdeliť. Zakazuje sa   predaj centrálneho depozitára alebo jeho časti .33)

(2) Valné zhromaždenie akciovej spoločnosti, ktorej bolo udelené povolenie na vznik a činnosť centrálneho depozitára môže rozhodnúť o zrušení spoločnosti s likvidáciou až po udelení predchádzajúceho súhlasu úradu podľa § 102. Akciová spoločnosť, ktorej úrad udelil predchádzajúci súhlas na zrušenie  podľa § 102, je povinná vrátiť povolenie na  vznik a činnosť centrálneho depozitára.

§ 102
Predchádzajúci súhlas

(1)	Predchádzajúci súhlas úradu je podmienkou na 
a)	nadobudnutie alebo prekročenie akéhokoľvek podielu na základnom imaní centrálneho   depozitára  v jednej alebo niekoľkých operáciách priamo alebo konaním v zhode, 
b)	nadobudnutie majetkového podielu centrálneho depozitára na základnom imaní právnických osôb, prevyšujúceho 33% základného imania právnickej osoby,
c)	voľbu členov predstavenstva a dozornej rady a na vymenovanie prokuristu centrálneho  depozitára, 
d)	rozhodnutie o zrušení spoločnosti,  ktorej bolo udelené povolenie na vznik a činnosť centrálneho depozitára, 
e)	zníženie základného imania centrálneho depozitára, ak nejde o zníženie z dôvodu jeho zúčtovania so stratou.

     (2)  Na vydanie predchádzajúceho súhlasu podľa odseku 1 písm. a) sa rovnako vzťahujú  podmienky podľa § 100 ods. 2 písm. c), f) g) a h) a musí byť preukázaný prehľadný a dôveryhodný pôvod, dostatočný objem a vyhovujúca skladba finančných prostriedkov na vykonanie úkonu, na ktorý sa žiada  udelenie predchádzajúceho súhlasu.    Na vydanie predchádzajúceho súhlasu podľa odseku 1 písm. b) sa rovnako vzťahujú podmienky podľa § 100  ods. 2 písm. f) a g) a musí byť preukázaný prehľadný a dôveryhodný pôvod, dostatočný objem a vyhovujúca skladba finančných prostriedkov na vykonanie úkonu, na ktorý sa žiada  udelenie predchádzajúceho súhlasu. Na vydanie predchádzajúceho súhlasu podľa odseku 1 písm. c) sa rovnako vzťahujú  podmienky podľa § 100 ods. 2 písm. e). Podmienkou pre  vydanie predchádzajúceho súhlasu podľa odseku 1 písm. d) je preukázanie, že evidenciu podľa § 99 ods. 3 prevezme a výkon činnosti centrálneho depozitára podľa tohto zákona zabezpečí iný centrálny depozitár najneskôr ku dňu zrušenia žiadateľa. Na vydanie predchádzajúceho súhlasu podľa odseku 1 písm. e) sa rovnako vzťahujú  podmienky podľa § 100  ods. 2 písm. a).

(3) Ustanoveniami odseku 1 písm. a), b), a e) nie sú dotknuté ustanovenia osobitného predpisu.56)

(4) Žiadosť o udelenie predchádzajúceho súhlasu podľa odseku 1 písm. a) podávajú právnické osoby, ktoré nadobúdajú podiel na základnom imaní centrálneho depozitára. Žiadosti o udelenie predchádzajúceho súhlasu podľa odseku 1 písm. b), c) d) a e) podáva centrálny depozitár. 

(5) Náležitosti žiadosti o udelenie predchádzajúceho súhlasu podľa odseku 1 ustanoví všeobecne záväzný predpis, ktorý vydá ministerstvo.

(6) Právnické osoby a fyzické osoby sú povinné poskytnúť na písomné požiadanie úradu v ním určenej lehote požadované informácie za účelom zisťovania, či nedošlo ku konaniu, na ktoré je potrebný predchádzajúci súhlas podľa odseku 1, najmä informácie o majiteľoch  podielov na základnom imaní akcionárov centrálneho depozitára a informácie o dohodách o výkone hlasovacích práv.

(7) Osoba, ktorá sa chce vzdať svojho podielu na základnom imaní centrálneho depozitára  alebo na hlasovacích právach v centrálnom depozitári, je povinná tento zámer, ako aj skutočnosť, že centrálny depozitár prestane byť jej dcérskou spoločnosťou, vopred písomne oznámiť úradu.

(8) Centrálny depozitár je povinný 
a) na požiadanie písomne informovať úrad o akcionároch a o iných osobách, ktoré na valnom zhromaždení centrálneho depozitára vykonávali hlasovacie práva, 
b) písomne informovať úrad o skutočnostiach uvedených v odseku 1 písm. a) a odseku 7 bez zbytočného odkladu po tom, čo sa o nich dozvie,
c) písomne informovať úrad o skutočnostiach nasvedčujúcich, že člen porušuje tento zákon,   alebo osobitné právne predpisy súvisiace s výkonom činnosti centrálneho depozitára.

(9) O žiadosti podľa odseku 1 písm. c) rozhodne úrad v lehote do 15 dní od jej doručenia. 

§ 103 
Prevádzkový poriadok

(1) Prevádzkový poriadok upravuje postup a spôsob pri vykonávaní činností podľa § 99 ods. 3 a 4  a obsahuje zoznam poskytovaných služieb, ktoré má centrálny depozitár uvedené v povolení na vznik a činnosť centrálneho depozitára. 

(2) Prevádzkový poriadok obsahuje najmä
a)	pravidlá zriadenia a zrušenia registra emitenta, spôsob a postupy vydávania, zmeny a zániku cenných papierov, spôsob a postup zmeny podoby cenných papierov, spôsob a postup podávania príkazov na pozastavenia práva nakladať podľa § 28, spôsob a postup registrácie záložného práva na cenné papiere,
b)	pravidlá založenia a zrušenia účtov majiteľov vedených centrálnym depozitárom a klientskych účtov členov,
c)	spôsob a postup zadávania príkazov  na prevod a prechod cenných papierov,
d)	spôsob a postup pre podávanie príkazov  na registráciu pozastavenie práva nakladať,
e)	spôsob a postup registrácie záložného práva na cenné papiere,
f)	pravidlá pre posúdenie odbornej spôsobilosti osôb, prostredníctvom ktorých člen vykonáva činnosti člena, 
g)	pravidlá pre riešenie reklamácií osôb, ktorým centrálny depozitár poskytuje služby,
h)	pravidlá pre udelenie, pozastavenie a odňatie členstva členovi a pravidlá pre  udeľovanie  sankcií členovi za nedodržiavanie prevádzkového poriadku,
i)	spôsob a postup prideľovania a rušenia ISIN,
j)	spôsob a postup pri oprave a doplnení evidencií podľa § 108 ods. 1 až 3,
k)	spôsob zúčtovania a vyrovnania obchodov s investičnými nástrojmi,
l)	pravidlá konania členov pri zúčtovaní a vyrovnaní burzových obchodov s cennými papiermi,
m)	určenie termínu plnenia záväzkov vyplývajúcich z burzových obchodov s cennými papiermi,
n)	určenie časového rozvrhu zúčtovania a vyrovnania burzových obchodov s cennými papiermi,
o)	pravidlá pre zrušenie vyrovnania burzových obchodov s cennými papiermi,
p)	spôsob a postup pri ostatných činnostiach centrálneho depozitára uvedených v povolení na výkon činnosti centrálneho depozitára.

(3) Predstavenstvo centrálneho depozitára je povinné predložiť úradu na schválenie návrh prevádzkového poriadku a  jeho zmien.

(4) Prevádzkový poriadok a jeho zmeny nadobúdajú účinnosť najskôr dňom schválenia úradom. Ak úrad nerozhodne do 30 dní odo dňa, keď mu bol návrh prevádzkového poriadku alebo jeho zmien doručený, prevádzkový poriadok a jeho zmeny sa považujú za schválené.

(5) Centrálny depozitár je povinný prevádzkový poriadok vrátane jeho zmien sprístupniť verejnosti v písomnej forme v sídle centrálneho depozitára a v sídlach  členov a uverejniť o tom oznam v tlači s celoštátnou pôsobnosťou uverejňujúcou burzové správy.

(6) Prevádzkový poriadok je záväzný pre centrálneho depozitára, členov, emitentov, ktorých cenné papiere sú evidované v centrálnom depozitári a pre burzu cenných papierov.  

§ 104 
Člen 

(1)	Členom môže byť len právnická osoba, ktorá má povolenie podľa § 54 a je oprávnená poskytovať hlavné investičné služby podľa § 6 ods. 2 písm. a) až f), vedľajšiu investičnú službu podľa § 6 ods. 4 alebo Národná banka Slovenska, iný centrálny depozitár alebo centrálny depozitár so sídlom mimo územia Slovenskej republiky za podmienky, že spĺňa pravidlá prevádzkového poriadku podľa § 103 ods.2 písm. f) a h) a ktorej centrálny depozitár udelil na jej žiadosť členstvo.

(2)	Člen vykonáva tieto činnosti:
a)	vedie zaknihované cenné papiere na účtoch majiteľov,
b)	eviduje  údaje podľa § 99 ods. 3 písm. d) na účtoch majiteľov,
c)	eviduje majiteľov  zaknihovaných cenných papierov a ich zmeny, ako aj ďalšie údaje, ktoré sa týchto majiteľov týkajú, 
d)	podáva príkazy na vykonanie zúčtovania a vyrovnania obchodov s investičnými   nástrojmi.

(3)	Člen vykonáva činnosti podľa odseku 2 v rámci systému pre technické spracovanie údajov centrálneho depozitára za podmienok ustanovených týmto zákonom a v súlade s prevádzkovým poriadkom.  

(4)	Člen môže podávať príkazy na prevod zaknihovaného cenného papiera a na vykonanie zúčtovania a vyrovnania obchodov s investičnými nástrojmi  iba prostredníctvom fyzickej osoby, ktorá je bezúhonná, ovláda spôsob podávania príkazov, pozná prevádzkový poriadok a centrálny depozitár jej spôsobilosť na podávanie príkazov osvedčil spôsobom určeným v prevádzkovom poriadku.

(5) Centrálny depozitár je oprávnený požadovať od člena poskytovanie údajov nevyhnutných na plnenie povinností centrálneho depozitára podľa tohto zákona. Člen je povinný  na požiadanie centrálneho depozitára bez zbytočného odkladu poskytnúť tieto údaje. 

(6) Člen je oprávnený požadovať od centrálneho depozitára poskytovanie údajov nevyhnutných na plnenie povinností člena podľa tohto zákona. Centrálny depozitár je povinný  na požiadanie člena bez zbytočného odkladu poskytnúť tieto údaje. 

(7) Ak úrad odňal členovi povolenie na poskytovanie investičných služieb, táto osoba prestáva byť členom potom, čo úrad takúto skutočnosť centrálnemu depozitárovi oznámil.

(8) Ak člen nedodržiava prevádzkový poriadok, môže mu centrálny depozitár pozastaviť alebo odňať členstvo. Centrálny depozitár môže členovi pozastaviť členstvo v centrálnom depozitári najdlhšie na jeden rok. Centrálny depozitár je povinný odňatie alebo pozastavenie členstva bez zbytočného odkladu oznámiť úradu.

§ 105 
Účet majiteľa

(1)	Účet majiteľa obsahuje
a)   číselné označenie účtu majiteľa a dátum jeho zriadenia,
b)	tieto údaje o majiteľovi účtu: 
1.	 obchodné meno alebo názov, identifikačné číslo a sídlo, ak je právnickou  osobou,
2.	 meno a priezvisko, rodné   číslo a trvalý pobyt, ak je fyzickou  osobou,
c)  údaje o jednotlivých cenných papieroch, a to najmä
1.	druh cenného papiera, jeho bližšie určenie z hľadiska  jeho zastupiteľnosti, ISIN a ďalšie náležitosti cenného papiera,
2.	počet kusov cenného papiera príslušnej emisie a ich podiel z takejto emisie,
3.	obchodné mená alebo názvy, identifikačné čísla,  spolumajiteľov  cenného papiera, ak sú právnickými osobami a veľkosť  ich podielu, alebo mená a priezviská alebo rodné čísla  spolumajiteľov  cenného papiera, ak sú fyzickými osobami a veľkosť ich podielu,
4.	údaj o registrácii pozastavenia práva nakladať a obmedzení výkonu tohto práva, 
5.	obchodné meno a sídlo obchodníka s cennými papiermi,  ktorý cenný papier  spravuje  podľa § 41, alebo s ním hospodári podľa § 43,    
6.	údaj o tom, či je cenný papier predmetom záložného práva a identifikačné údaje záložného veriteľa,
d)  identifikačné údaje podľa písmena b) osôb oprávnených nakladať s cennými papiermi  evidovanými  na účte majiteľa a rozsah tohto oprávnenia,
e)	identifikačné údaje podľa písmena b) osôb oprávnených požadovať údaje o týchto cenných papieroch a rozsah tohto oprávnenia,
f)   dátum a čas vykonania príslušného účtového zápisu na tomto účte majiteľa.
  
(2) Centrálny depozitár zriadi pre každého člena účet majiteľa bez zbytočného odkladu po tom, čo mu udelí členstvo. Centrálny depozitár zriadi na žiadosť účet majiteľa aj štátnemu orgánu konajúcemu v mene Slovenskej republiky a Fondu národného majetku Slovenskej republiky.  Inej právnickej osobe alebo fyzickej osobe môže účet majiteľa zriadiť len člen, ak tento zákon neustanovuje inak.

(3) Člen zriadi účet majiteľa právnickej osobe alebo fyzickej osobe na jej žiadosť alebo na žiadosť obchodníka s cennými papiermi, pobočky zahraničného obchodníka s cennými papiermi, zahraničného obchodníka s cennými papiermi, emitenta,  alebo burzy cenných papierov. 

(4) Číselné označenie účtu majiteľa centrálny depozitár oznámi iba členovi, ktorému takýto účet zriadil,  a to bez zbytočného odkladu po zriadení účtu majiteľa. Číselné označenie účtu majiteľa vedeného členom oznámi člen  iba osobe, ktorej tento účet majiteľa zriadil, a to bez zbytočného odkladu po zriadení účtu majiteľa.

(5) Právne vzťahy medzi členom, ktorému bol účet majiteľa zriadený a centrálnym depozitárom a právny vzťah medzi členom a majiteľom takéhoto účtu sa spravujú týmto zákonom a Obchodným zákonníkom.

(6) Člen je povinný zapísať do ním vedenej evidencie údaje podľa odseku 1 písm. c) bod 4 na pokyn centrálneho depozitára, ak centrálny depozitár dostal príkaz podľa § 28 ods.5 vzťahujúci sa na celú emisiu cenných papierov.  

(7) Centrálny depozitár je povinný odovzdať  členovi výpis z účtu majiteľa bez zbytočného odkladu  po tom, čo vykoná účtový zápis v prospech alebo na ťarchu tohto účtu, ak sa nedohodnú inak alebo na žiadosť člena. Člen je povinný odovzdať majiteľovi takéhoto účtu výpis z účtu majiteľa bez zbytočného odkladu po tom, čo vykoná účtový zápis v prospech alebo na ťarchu tohto účtu, ak sa nedohodnú inak.  Člen je povinný odovzdať majiteľovi účtu výpis z účtu majiteľa bezodkladne, potom čo majiteľ tohto účtu o to požiada.

(8) Výpis z účtu majiteľa podľa odseku 1 pri vykonaní účtovného zápisu v prospech alebo na  ťarchu tohto účtu obsahuje údaje o cenných papieroch, ktorých sa zmena týka, a to pred vykonaním účtovného zápisu a po jeho vykonaní s uvedením počtu kusov cenných papierov podľa jednotlivých druhov, emitentov a emisií  vrátane ich  podielu z príslušnej emisie. Výpis z účtu majiteľa podľa odseku 1 vypracovaný na žiadosť majiteľa účtu obsahuje počet kusov cenných papierov podľa jednotlivých druhov, emitentov a emisií vrátane ich podielu z príslušnej emisie.

(9) Ak je cenný papier v podielovom spoluvlastníctve viacerých majiteľov, centrálny depozitár alebo člen eviduje cenný papier na účte majiteľa 
a)  podľa zmluvy, 
b)  podľa právoplatného rozhodnutia o dedičstve,
d)	na základe právoplatného rozhodnutia iného štátneho orgánu, alebo 
e)  na základe iných právnych skutočností.

(10)  Člen nesmie viesť účet majiteľa sám pre seba. 

§ 106 
Klientsky účet člena

(1) Klientsky účet člena je účet člena, na ktorom eviduje centrálny depozitár údaje o cenných papieroch, ktoré vedie na účtoch majiteľov člen. Klientsky účet člena nie je účtom podľa § 105.

     (2) Klientsky účet člena obsahuje 	
a) číselné označenie tohto klientskeho účtu člena a dátum jeho zriadenia,
b) obchodné meno alebo názov, identifikačné číslo a sídlo člena,
c)  údaje o jednotlivých cenných papieroch, a to najmä
  1. druh cenného papiera, jeho bližšie určenie z hľadiska  jeho zastupiteľnosti, ISIN a ďalšie náležitosti cenného papiera,
  2. počet kusov cenného papiera príslušnej emisie a ich podiel z takejto emisie,
  3. iné údaje o cennom papieri, najmä údaj o registrácii pozastavenia práva nakladať,
 d) dátum a čas príslušného účtového zápisu na tomto klientskom účte člena.
  
(3) Centrálny depozitár zriadi členovi na základe jeho žiadosti klientsky účet člena.

(4) Po zriadení klienskeho účtu člena oznámi centrálny depozitár bez zbytočného odkladu členovi číselné označenie tohto účtu.

(5) Právne vzťahy medzi členom, na základe žiadosti ktorého bol  klientsky účet člena zriadený a centrálnym depozitárom sa spravujú týmto zákonom a Obchodným zákonníkom.

(6) Centrálny depozitár je povinný odovzdať  členovi výpis z klientskeho účtu člena bez zbytočného odkladu vždy po tom, čo vykoná účtový zápis v prospech alebo na ťarchu tohto  klientskeho účtu člena, ak sa nedohodnú inak alebo na žiadosť člena.

(7) Výpis z klientskeho účtu člena pri vykonaní účtovného zápisu v prospech alebo na  ťarchu tohto klientskeho účtu člena obsahuje údaje o cenných  papieroch, ktorých sa zmena týka, a to pred vykonaním účtovného zápisu a po jeho vykonaní s uvedením počtu ich kusov cenných papierov podľa jednotlivých druhov, emitentov a emisií  vrátane ich  podielu z príslušnej emisie. Výpis z klientskeho účtu člena vypracovaný na žiadosť člena obsahuje počet kusov cenných papierov podľa jednotlivých druhov, emitentov a emisií vrátane ich podielu z príslušnej emisie.

§ 107
Register emitenta  

(1)	Centrálny depozitár zriadi na žiadosť emitenta register emitenta. 

(2)	Centrálny depozitár vedie emitentovi iba jeden register emitenta.

(3)	Právny vzťah medzi emitentom a centrálnym depozitárom pri vedení registra sa spravuje týmto zákonom a Obchodným zákonníkom.

(4)	Register emitenta obsahuje
a)  číselné označenie registra emitenta a dátum jeho založenia,
b)  tieto údaje o emitentovi: 
      1. obchodné meno alebo názov, identifikačné číslo a sídlo, ak je právnickou osobou,   
      2. meno a priezvisko, rodné číslo a trvalý pobyt, ak je fyzickou osobou, 
c) údaje o jednotlivých cenných papieroch v rozsahu podľa § 105 ods.1 písm. b) a c), ak je cenný papier evidovaný na účte vedenom centrálnym depozitárom;  obchodné meno alebo názov, identifikačné číslo a sídlo člena, údaje o jednotlivých cenných papieroch podľa § 105 ods. 1 písm. c)  bod 1,2 a § 106 ods. 2 písm. c) bod 3   ak je cenný papier evidovaný na klientskom účte člena, 
d) dátum a čas vykonania príslušného zápisu v tomto registri emitenta.

(5) Centrálny depozitár je povinný odovzdať emitentovi výpis z jeho registra emitenta
a)   vždy pri vydaní, zmene alebo zrušení emisie cenného  papiera ,
b)	vždy pri premene podoby cenného papiera,
c)   na žiadosť emitenta cenných papierov na meno s výnimkou údajov o cenných papieroch na  doručiteľa.
 
(6) Ak centrálny depozitár eviduje cenné papiere príslušného emitenta na účtoch vedených centrálnym depozitárom, výpis z registra emitenta podľa odseku 1 obsahuje 
a)	označenie majiteľov cenných papierov s uvedením ich
1.obchodného mena alebo názvu, ak sú právnickými osobami, alebo mena    a priezviska,  ak sú fyzickými osobami, 
      2. identifikačného čísla alebo rodného čísla, 
      3. sídla, ak sú právnickými osobami alebo trvalého pobytu, ak sú fyzickými osobami,
b)	údaje o menovitej hodnote a počte kusov emitentom vydaných cenných papierov na účtoch týchto majiteľov. 

(7) Ak centrálny depozitár eviduje cenné papiere príslušného emitenta na klientskych účtoch vedených členmi,  výpis z registra emitenta podľa odseku 1 obsahuje 
a)	obchodné mená, identifikačné čísla a sídla členov, 
b)	údaje o menovitej hodnote a počte kusov emitentom vydaných cenných papierov na týchto klientskych účtoch.

(8) Emitent je v prípade podľa odseku 5 písm. c) oprávnený za účelom vedenia zoznamu akcionárov89) splnomocniť centrálneho depozitára na zistenie názvu alebo mena, identifikačného čísla alebo rodného čísla, sídla alebo bydliska majiteľa emitentom vydaných cenných papierov a údajov o menovitej hodnote cenného papiera a počte kusov emitentom vydaných cenných papierov na meno na účtoch  majiteľa v prípade účtov majiteľov vedených členom.

(9) Emitent zaknihovaných akcií na meno môže požiadať centrálny depozitár o vedenie zoznamu akcionárov89).    

(10) Centrálny depozitár pri vedení zoznamu akcionárov89) listinných akcií na meno vykoná zápis týkajúci sa zmeny akcionára v zozname akcionárov na základe pokynu emitenta.  

(11) Centrálny depozitár je povinný na žiadosť emitenta vydať mu zoznam akcionárov89) a na žiadosť akcionára vydať mu výpis zo zoznamu akcionárov v časti, ktorá sa ho týka.

(12) Centrálny depozitár vykonáva činnosti súvisiace s vedením zoznamu akcionárov89) na základe zmluvy s emitentom akcií na meno.  Emitent listinných akcií na meno je povinný uzavrieť s centrálnym depozitárom zmluvu o vedení zoznamu akcionárov  bez zbytočného odkladu po vydaní listinných akcií na meno. 

§ 108 
Zmeny v evidencii centrálneho depozitára a člena

(1)	Centrálny depozitár je povinný na základe námietky majiteľa účtu majiteľa, člena, burzy cenných papierov  alebo emitenta, ktorú uzná ako oprávnenú, ako aj na základe právoplatného rozhodnutia súdu vykonať opravu alebo doplnenie vo svojej evidencii. Opravu vykoná ku dňu, keď sa chybný zápis vykonal, doplnenie ku dňu, keď neúplnosť vznikla.

(2)	Člen je povinný na základe námietky majiteľa účtu majiteľa alebo centrálneho depozitára, ktorú uzná ako oprávnenú, ako aj na základe právoplatného rozhodnutia súdu vykonať opravu alebo doplnenie vo svojej evidencii. Opravu vykoná ku dňu, keď sa chybný zápis vykonal, doplnenie ku dňu, keď neúplnosť vznikla.

(3)	Centrálny depozitár alebo člen je oprávnený postupovať podľa odseku 1 a 2 aj z vlastného podnetu, pokiaľ vo svojej evidencii zistí chybu alebo neúplnosť. O zistených chybách a neúplnostiach je centrálny depozitár a člen povinný viesť dokumentáciu.

(4)	Centrálny depozitár zašle všetkým osobám, na ktorých účte majiteľa, klientskom účte člena  alebo v ktorých registri emitenta vykonal opravy alebo doplnenia, výpis z ich účtu majiteľa alebo registra s odôvodnením, a to bez zbytočného odkladu po tom, čo došlo k vykonaniu opravy alebo doplneniu.

(5)	Člen zašle všetkým osobám, na ktorých účte majiteľa vykonal opravy alebo doplnenia, výpis z ich účtu majiteľa s odôvodnením, a to bez zbytočného odkladu po tom, čo došlo k vykonaniu opravy alebo doplneniu.

(6)	 Osoba, ktorá podala nesprávny príkaz  alebo oneskorene podala príkaz,  zodpovedá za škodu, ktorá tým vznikla.

(7)	Centrálny depozitár alebo člen, ktorý nesprávne alebo oneskorene zaeviduje zadaný príkaz, zodpovedá za škodu, ktorá tým spôsobil osobám, ktorých účty majiteľa vedie. 

(8)	 Centrálny depozitár, ktorý nesprávne alebo oneskorene zaeviduje zadaný príkaz, zodpovedá za škodu, ktorú tým  spôsobil  emitentom, ktorých registre vedie.

§ 109 
Utajované skutočnosti

(1) Údaje v evidencii centrálneho depozitára podľa § 99 ods. 3 písm. a) až d) alebo člena podľa § 104 ods. 2 písm. a) až c) sú centrálny depozitár a člen povinní utajovať, ak tento zákon neustanovuje inak.

	      (2) Okrem údajov poskytovaných pri plnení informačnej povinnosti podľa § 105,  107 a 108 poskytuje centrálny depozitár alebo člen údaje iba vtedy, ak tak ustanovuje tento zákon alebo osobitný predpis, a ďalej len osobám, ktoré centrálnemu depozitárovi alebo členovi preukážu, že ich ten, koho sa údaje týkajú, oprávnil tieto údaje získať.

§ 110

       (1) Centrálny depozitár je povinný podať informáciu o utajovaných skutočnostiach podľa § 109 ods. 1
a) právnickej osobe vykonávajúcej dohľad na účely podľa osobitného zákona,20) 
b) súdu na účely občianskeho súdneho konania,)
c) orgánu činnému v trestnom konaní na účely trestného konania,) 
d) Národnej banke Slovenska na účely bankového dohľadu alebo devízovej kontroly,)
e) službe kriminálnej polície a službe finančnej polície Policajného zboru na účely plnenia úloh ustanovených osobitným zákonom),
f) daňovému orgánu  vo veciach daňového konania,)  alebo colnému orgánu vo veciach colného konania, ktorého účastníkom je klient centrálneho depozitára alebo člena,  
g) ministerstvu pri výkone kontroly ustanovenej osobitným predpisom,)
h) orgánu štátnej správy na účely výkonu rozhodnutia podľa osobitného predpisu.) 

        (2)  Na účely podľa odseku 1 a na účely podľa § 107 ods. 8 je centrálny depozitár oprávnený získať potrebné údaje z evidencie člena vedenej na účte majiteľa.	

(2) Správu podľa odseku 1 podá centrálny depozitár alebo člen iba na písomné vyžiadanie oprávnených subjektov, ktoré obsahuje údaje, podľa ktorých je možné požadovaný údaj identifikovať. Oprávnené subjekty  môžu získané údaje použiť len na účely, pre ktoré ich žiadali.

(3) Za podanie správy podľa odseku 1 písm. b) patrí centrálnemu depozitárovi alebo členovi úhrada nákladov.

§ 111
Informačná povinnosť centrálneho depozitára

     (1) Centrálny depozitár  je povinný bez zbytočného odkladu uverejniť v dennej tlači s celoštátnou pôsobnosťou uverejňujúcou burzové správy
     a) údaje o vydaných, zmenených alebo zrušených emisiách cenných papierov prijatých na trh kótovaných cenných papierov burzy cenných papierov v členení podľa
    1. obchodného mena, sídla a identifikačného čísla emitenta, ak emitent je právnickou osobou, alebo mena a priezviska a rodného čísla, ak emitent je fyzickou osobou,
    2. druhu cenného papiera,
    3. ISIN,
    4. dátum vydania, zmeny alebo zrušenia emisie,
    5. formy, podoby a počtu cenných papierov emisie,
    b)  údaje o vzniku a zániku pozastavenia práva nakladať s celou emisiou cenných papierov prijatých na trh kótovaných cenných papierov burzy cenných papierov podľa  § 28 v členení podľa
    1. obchodného mena, sídla a identifikačného čísla emitenta, ak emitent je právnickou osobou, alebo mena a priezviska a rodného čísla, ak emitent je fyzickou osobou,
    2. druhu cenného papiera,
    3. ISIN,
    4. dátumu vzniku a zániku pozastavenia práva nakladať s cenným papierom.

	(2)  Centrálny depozitár  je povinný údaje podľa odseku 1 poskytnúť burze cenných papierov, Národnej banke Slovenska a členom najneskôr pred začiatkom nasledujúceho obchodného dňa.

	(3) Centrálny depozitár a člen  je povinný najmenej raz za týždeň uverejňovať údaje o cenných papieroch prijatých na trh kótovaných cenných papierov, u ktorých zaevidoval odplatný prevod inak ako na pokyn burzy cenných papierov, najmä
a) obchodné meno emitenta, druh cenného papiera a ISIN,
b) počet prevedených kusov cenného papiera u každej emisie,
c) priemerná cena u každej emisie, pri ktorej boli prevedené  cenné papiere.

SIEDMA  ČASŤ
 Ochrana  finančného trhu

§ 112 

(1) Emitent pri plnení povinností vyplývajúcich z  tohto zákona a pri propagácii vydávania svojich cenných  papierov nesmie používať nepravdivé alebo  zavádzajúce informácie alebo zamlčovať skutočnosti dôležité pri rozhodovaní o  nadobúdaní cenných papierov, najmä ponúkať výhody, ktorých splnenie nemôže zaručiť, alebo ktoré nie sú v súlade so zákonom, alebo uvádzať nesprávne údaje o svojej  hospodárskej situácii. Emitent zodpovedá za škodu, ktorú spôsobil porušením týchto  povinností. Ustanovenia Obchodného zákonníka o nekalej súťaži nie sú dotknuté.

	 (2) Člen štatutárneho orgánu alebo dozorného orgánu emitenta cenných papierov prijatých k obchodovaniu na trhu kótovaných cenných papierov burzy cenných papierov  povinný  do siedmich dní odo dňa účinnosti rozhodnutia valného zhromaždenia o jeho voľbe do týchto orgánov oznámiť úradu, burze cenných papierov a emitentovi údaje o majetkovom podiele v iných obchodných spoločnostiach a o členstve v orgánoch iných obchodných spoločností. Člen  štatutárneho orgánu alebo dozorného orgánu je taktiež povinný oznámiť každú zmenu týchto údajov v lehote do siedmich  dní od uskutočnenia tejto zmeny. 

(3) Člen štatutárneho orgánu alebo dozorného orgánu emitenta akcií  prijatých na trh kótovaných cenných papierov burzy cenných papierov (ďalej len “kótované akcie”) je okrem údajov podľa odseku 2 povinný oznámiť úradu, burze cenných papierov a emitentovi údaje o zmene jeho podielu na základnom imaní emitenta v lehote do siedmich  dní od uskutočnenia tejto zmeny. 

	(4) Burza cenných papierov je povinná bez zbytočného odkladu uverejniť informáciu podľa odseku 3.  

§ 113 
Oznamovacia povinnosť

(1) Ak právnická osoba alebo fyzická osoba nadobudne podiel na hlasovacích právach spojených s akciami emitenta kótovaných akcií, ktorý predstavuje viac ako 5%, 10%, 20%, 33%, 50% alebo 66% všetkých hlasovacích práv spojených s akciami jedného emitenta kótovaných akcií, je povinná do troch  pracovných dní  nasledujúcich po dni nadobudnutia týchto akcií písomne oznámiť emitentovi, centrálnemu depozitárovi  a  úradu prekročenie uvedených limitov, ako aj výšku svojho podielu; to platí aj v prípade, ak podiel klesne pod uvedené limity. Rovnakú povinnosť majú právnické osoby a fyzické osoby konajúce v zhode.55)  

	(2) Podiel právnickej osoby alebo fyzickej osoby podľa odseku 1 na hlasovacích právach spojených s akciami jedného emitenta sa určí ako pomer súčtu menovitých hodnôt  akcií jedného emitenta, s ktorými je spojené hlasovacie právo, ktoré má právnická osoba alebo fyzická osoba podľa odseku 1 vo svojom majetku, k súčtu menovitých hodnôt akcií jedného emitenta, s ktorými je spojené hlasovacie právo. Hlasovacie právo spojené s  dočasným listom prijatým k obchodovaniu na trhu kótovaných cenných papierov sa  považuje za hlasovacie právo spojené s akciou, ktorú dočasný list nahrádza. Na účely tohto zákona sa prioritné akcie, u ktorých stanovy vylučujú hlasovacie právo, považujú za akcie, s ktorými hlasovacie právo spojené nie je, a to aj v prípadoch, keď podľa osobitného zákona) hlasovacie právo dočasne nadobúdajú.

	(3) Podiel právnickej osoby alebo fyzickej osoby podľa odseku 1 na kótovaných akciách jedného emitenta, s ktorými je spojené hlasovacie právo určený podľa odseku 2 sa zvyšuje o hlasy, ktoré
a)	je táto fyzická osoba alebo právnická osoba oprávnená vykonávať vo vlastnom mene ale na účet ich majiteľa,
b)	sú držané treťou právnickou osobou alebo fyzickou osobou, s ktorou táto právnická osoba alebo fyzická osoba uzavrela písomnú zmluvu, ktorá ich zaväzuje prijať trvalý spoločný postup riadenia emitenta podľa odseku 1 prostredníctvom spoločného výkonu hlasovacích práv,
c)	sú vykonávané majiteľom akcií  na pokyn a v prospech tejto fyzickej osoby alebo právnickej osoby podľa zmluvy o výkone hlasovacích práv, 
d)	môže nadobudnúť právnická osoba alebo fyzická osoba podľa odseku 1 alebo osoba uvedená v písmenách a) až c) v súlade so zmluvou na základe jednostranného prejavu vôle; v tomto prípade sa lehota podľa odseku 1 počíta odo dňa uzavretia zmluvy,
e)	je právnická osoba podľa odseku 1 oprávnená vykonávať na základe zmluvy o správe akcií alebo uložení akcií alebo zmluvy o riadení portfólia, a ak jej majiteľ akcií  neudelil  pokyny týkajúce sa hlasovania.

	(4) Podiel právnickej osoby alebo fyzickej osoby podľa odseku 1 na kótovaných  akciách jedného emitenta, s ktorými je spojené hlasovacie právo určený podľa odseku 2 sa znižuje o hlasy, ktoré je
a)	oprávnená vykonávať právnická osoba alebo fyzická osoba podľa odseku 1 na účet inej osoby, ako je osoba ňou priamo alebo sprostredkovane ovládaná alebo osoba ju ovládajúca, 
b)	oprávnená vykonávať iná osoba na základe zmluvy o správe akcií alebo zmluvy o uložení akcií alebo zmluvy o riadení portfólia, pričom nie je viazaná pokynmi právnickej osoby alebo fyzickej osoby podľa odseku 1.    
 
	(5)  Oznámenie podľa odseku 1 musí obsahovať 
a)	tieto údaje o osobe podľa odseku 1:
1. obchodné meno, sídlo, identifikačné číslo, ak je  právnickou osobou 
2. meno a priezvisko, trvalý pobyt a rodné číslo, ak je fyzickou osobou; u zahraničnej fyzickej osoby sa namiesto rodného čísla uvádza dátum narodenia,
b)	obchodné meno, sídlo, identifikačné číslo  a ISIN kótovaných akcií emitenta, v ktorom má právnická osoba alebo fyzická osoba podľa odseku 1 podiel na hlasovacích právach podľa odseku 1,
c)	výšku podielu právnickej osoby alebo fyzickej osoby podľa odseku 1 na hlasovacích právach spojených s kótovanými akciami emitenta podľa písmena b),
d)	štruktúru podielu právnickej osoby alebo fyzickej osoby podľa odseku 1 na hlasovacích právach spojených s kótovanými akciami emitenta určená  podľa odsekov 2 až 4,
e)	výšku podielu jednotlivých osôb konajúcich v zhode na hlasovacích právach spojených s akciami emitenta kótovaných cenných papierov, ak majú povinnosť podľa odseku 1 fyzické osoby alebo právnické osoby konajúce v zhode,55) 
f)	deň, keď právnickej osobe alebo fyzickej osobe podľa odseku 1 vznikla povinnosť podľa odseku 1.
Za osoby konajúce v zhode55) môže splniť povinnosť podľa odseku 1 jedna z nich; túto skutočnosť uvedie v oznámení podľa odseku 1.

	(6) Centrálny depozitár je povinný uverejniť údaje podľa odseku 5, s výnimkou rodného čísla alebo dátumu narodenia fyzickej osoby, v dennej tlači s celoštátnou pôsobnosťou uverejňujúcej burzové správy do dvoch pracovných dní od doručenia oznámenia podľa odseku 1. 

	(7) Právnická osoba alebo fyzická osoba, ktorá je v omeškaní so splnením  povinnosti  podľa odseku 1, nesmie po dobu omeškania vykonávať hlasovacie práva spojené s akciami, ktoré nadobudla. Pri prekročení podielu, u ktorého právnická osoba alebo fyzická osoba vykonala oznámenie podľa odseku 1, nesmie táto právnická osoba alebo fyzická osoba po dobu omeškania vykonávať hlasovacie práva spojené s akciami, ktoré nadobudla nad podiel, ktorého prekročenie už oznámila.

§ 114
Ponuka na prevzatie

	(1) Ponuka na prevzatie (ďalej len “ponuka”) je verejný prísľub) na nadobudnutie  podielu na kótovaných akciách, s ktorými je spojené hlasovacie právo alebo všetkých kótovaných akcií vydaných jednou akciovou spoločnosťou (ďalej len “cieľová spoločnosť”), s ktorými je spojené hlasovacie právo alebo dočasných listov, ktoré nahrádzajú takéto akcie alebo iných cenných papierov) s ktorými je spojené právo nadobudnúť takéto akcie (ďalej len “majetkové cenné papiere”) a to kúpou alebo výmenou za iné cenné papiere.

(2) Právnická osoba alebo fyzická osoba, ktorá prijala rozhodnutie o tom, že urobí ponuku alebo ktorej vznikla povinnosť urobiť ponuku (ďalej len “navrhovateľ”), je povinná bez zbytočného odkladu oznámiť túto skutočnosť predstavenstvu  cieľovej spoločnosti a úradu a toto rozhodnutie alebo skutočnosti, na základe ktorých navrhovateľovi vznikla  povinnosť urobiť  ponuku,  uverejniť v dennej tlači s celoštátnou pôsobnosťou uverejňujúcou burzové správy.

(3) Navrhovateľ je povinný do desiatich dní odo dňa zverejnenia rozhodnutia o tom, že urobí ponuku alebo skutočnosti, na základe ktorých mu vznikla povinnosť urobiť ponuku,  predložiť písomný návrh ponuky úradu. Ak je navrhovateľom cudzozemec alebo osoba s miestom trvalého pobytu na území Slovenskej republiky, ktorá sa zdržuje v zahraničí  je povinná spolu s návrhom ponuky  písomne oznámiť úradu meno, priezvisko alebo obchodné meno alebo názov, trvalý pobyt alebo sídlo fyzickej osoby alebo právnickej osoby, ktorá je splnomocnená na preberanie rozhodnutí a iných písomností úradu.

(4) Pred schválením ponuky  úradom nesmie navrhovateľ túto ponuku uverejniť.

(5) Návrh ponuky ktorá je v rozpore s týmto zákonom úrad v lehote siedmich pracovných dní odo dňa jej doručenia zamietne. Úrad môže do piatich pracovných dní odo dňa doručenia písomného návrhu ponuky uložiť navrhovateľovi, aby doplnil údaje v návrhu  ponuky. Ak úrad uloží navrhovateľovi, aby doplnil údaje v návrhu ponuky určí navrhovateľovi lehotu na jej doplnenie a opätovné predloženie, táto lehota nemôže byť dlhšia ako desať dní. Po opätovnom predložení návrhu ponuky začína plynúť nová päťdňová lehota na vydanie rozhodnutia úradom. 

	(6) Proti rozhodnutiu úradu podľa odseku 4 sa nemožno odvolať. Ak úrad v lehote podľa odseku 4 nedoručí navrhovateľovi rozhodnutie, ktorým vykonanie  ponuky zakázal, alebo ktorým uložil navrhovateľovi povinnosť doplniť údaje v návrhu ponuky alebo rozhodnutie, ktorým návrh ponuky schválil platí, že návrh ponuky  bol schválený. 

(7) Návrh ponuky obsahuje
a)	obchodné meno alebo názov a sídlo navrhovateľa, ak je právnickou osobou, alebo meno, priezvisko a bydlisko navrhovateľa, ak je fyzickou osobou; ak navrhovateľ koná vo vlastnom mene, ale na účet inej osoby aj obchodné meno alebo názov a sídlo právnickej osoby alebo meno, priezvisko a trvalý pobyt fyzickej osoby, na účet ktorej navrhovateľ koná,
b)	obchodné meno a sídlo cieľovej spoločnosti,
c)	obchodné meno a sídlo obchodníka s cennými papiermi, ktorý pre navrhovateľa obstará nadobudnutie majetkových cenných papierov cieľovej spoločnosti na základe ponuky na prevzatie,
d)	lehotu platnosti ponuky na prevzatie, ktorá nemôže byť kratšia ako 30 kalendárnych dní a dlhšia ako 60 kalendárnych dní, lehota začína plynúť dňom zverejnenia ponuky na prevzatie,
e)	obchodné meno alebo meno a priezvisko a sídlo alebo trvalý pobyt emitenta majetkových cenných papierov, na ktoré sa ponuka vzťahuje, ich druh, forma a ISIN, 
f)	určenie počtu majetkových cenných papierov, ktoré sa navrhovateľ zaväzuje nadobudnúť; v ponuke možno stanoviť maximálnu menovitú hodnotu alebo maximálny počet majetkových cenných papierov, ktoré sa navrhovateľ zaväzuje nadobudnúť alebo podmienku minimálneho počtu majetkových cenných papierov, ktoré sa navrhovateľ zaväzuje nadobudnúť,
g)	uvedenie počtu, prípadne druh alebo formu majetkových cenných papierov cieľovej spoločnosti, ktoré má navrhovateľ v majetku a s ktorými sú spojené hlasovacie práva,  vrátane akcií, ktoré majú v majetku osoby blízke, ovládané a ovládajúce osoby, osoby konajúce v zhode, a čas nadobudnutia majetkových cenných papierov a ich nadobúdacia cena, údaj o predaji majetkových cenných papierov týmito osobami v posledných 12 mesiacoch,
h)	určenie ceny za jeden majetkový cenný papier rovnakého druhu a formy; ak sa majú majetkové cenné papiere previesť výmenou za iné cenné papiere určenie týchto cenných papierov a ich výmenný pomer za akcie a metódy použité na určenie ceny alebo výmenného pomeru; cena alebo výmenný pomer  zastupiteľných majetkových cenných papierov pre všetky právnické osoby a fyzické osoby prijímajúce ponuku musia byť stanovené rovnako,
i)	zdroje a spôsob financovania záväzkov vyplývajúcich z ponuky a prípadné predpokladané zadĺženie navrhovateľa alebo cieľovej spoločnosti v súvislosti s ponukou,
j)	spôsob, akým možno prijať ponuku na prevod majetkových cenných papierov, spôsob uzatvorenia zmluvy o prevode majetkových cenných papierov a spôsob a podmienky zaplatenia kúpnej ceny alebo výmeny majetkových cenných papierov za iné cenné papiere,
k)	ciele a zámery navrhovateľa vo vzťahu k cieľovej spoločnosti, týkajúce sa najmä použitia majetku cieľovej spoločnosti a zachovania jej činnosti, prípadnej reorganizácie cieľovej spoločnosti a spoločností ovládaných cieľovou spoločnosťou, zmien v štatutárnom a dozornom orgáne cieľovej spoločnosti, zamestnanosti, prípadných zámerov, pokiaľ ide o účasť zamestnancov na zisku alebo riadení cieľovej spoločnosti, zamýšľaných zmien stanov cieľovej spoločnosti,
l)	ďalšie údaje a skutočnosti, ktoré môžu mať vplyv na rozhodnutie majiteľov akcií cieľovej spoločnosti o prijatí ponuky na prevzatie. 

(8) Podmienky ponuky na prevzatie musia byť pre všetkých majiteľov zastupiteľných   majetkových cenných papierov cieľovej spoločnosti rovnaké.

(9) Navrhovateľ ponuky na prevzatie musí poskytnúť majiteľom akcií cieľovej spoločnosti dostatok informácií potrebných na rozhodnutie majiteľov akcií cieľovej spoločnosti o prijatí ponuky. Navrhovateľ musí vypracovať informácie s odbornou starostlivosťou a nesmie uviesť nepravdivé alebo zavádzajúce informácie. 

(10) Navrhovateľ ponuky je po vyhlásení ponuky povinný najmenej raz týždenne zverejňovať stav jeho podielu v cieľovej spoločnosti a údaje o vývoji ponuky, najmä počet a menovitú hodnotu majetkových cenných papierov ponúknutých v rámci ponuky.

(11)  Ak navrhovateľ nie je obchodníkom s cennými papiermi, je povinný poveriť obstaraním nadobudnutia majetkových cenných papierov na základe ponuky obchodníka s cennými papiermi. 

(12) Ponuku schválenú úradom navrhovateľ doručí predstavenstvu cieľovej spoločnosti a následne uverejní v dennej tlači s celoštátnou pôsobnosťou  uverejňujúcou burzové správy. 

	(13)  Ponuku možno odvolať len, ak je to v nej výslovne uvedené a to najneskôr dovtedy, kým nebude ponuka prijatá prvým záujemcom spôsobom určeným v ponuke, ak  tento zákon neustanovuje inak. Účinky odvolania ponuky nastávajú jeho zverejnením v  dennej tlači s celoštátnou pôsobnosťou  uverejňujúcou burzové správy.

	(14) Navrhovateľ môže po zverejnení ponuky najneskôr do začiatku plynutia posledného týždňa lehoty jej platnosti ponuku zmeniť. Zmena ponuky podlieha schváleniu úradu, ustanovenia odsekov 2 až 5 sa použijú primerane. Účinky zmien ponuky nastávajú ich zverejnením v  dennej tlači s celoštátnou pôsobnosťou  uverejňujúcou burzové správy. V prípade zmeny ponuky sa predlžuje lehota jej platnosti o jeden týždeň odo dňa jej zverejnenia.

	(15) Úrad môže opakovanú zmenu ponuky  zakázať, ak by opakované zmeny ponuky mohli viesť k negatívnemu ovplyvneniu činnosti cieľovej spoločnosti alebo trhu s cennými papiermi. 

	(16) Zmeny ponuky nesmú zhoršovať podmienky, za ktorých sa navrhovateľ zaväzuje nadobudnúť majetkové cenné papiere cieľovej spoločnosti. Zmeny ponuky  sa vzťahujú aj na fyzické osoby alebo právnické osoby, ktoré prijali ponuku pred zverejnením jej zmeny. Záujemca, ktorý prijal ponuku pred zverejnením jej zmeny môže do uplynutia lehoty platnosti ponuky  odvolať svoje prijatie pôvodnej ponuky.

	(17) Po uplynutí lehoty záväznosti ponuky  uverejní navrhovateľ výsledky ponuky  spôsobom určeným pre zverejnenie ponuky.

§ 115

	(1) Predstavenstvo cieľovej spoločnosti, dozorná rada cieľovej spoločnosti a členovia výkonných orgánov cieľovej spoločnosti nesmú robiť žiadne opatrenia a úkony, ktoré sú spôsobilé zabrániť akcionárom cieľovej spoločnosti v možnosti prijať so znalosťou veci slobodné rozhodnutie o prijatí ponuky. 

(2) Predstavenstvo cieľovej spoločnosti nesmie v čase od zverejnenia ponuky do zverejnenia výsledkov ponuky rozhodnúť o zvýšení základného imania alebo vydaní dlhopisov, s ktorými je spojené prednostné právo na upísanie akcií cieľovej spoločnosti alebo akcií, s ktorými je spojené právo na ich výmenu za akcie cieľovej spoločnosti, o kúpe vlastných akcií cieľovej spoločnosti, zaviazať cieľovú spoločnosť na plnenie bez primeranej protihodnoty a uskutočniť právne úkony, v dôsledku ktorých sa podstatne zmenia majetkové pomery cieľovej spoločnosti.

§ 116

	(1) Majetkové cenné papiere jednej cieľovej spoločnosti môžu byť súčasne predmetom viacerých ponúk na prevzatie (ďalej len "konkurenčná ponuka "). Na konkurenčnú ponuku sa použijú ustanovenia tohto zákona o ponuke, ak tento zákon neustanovuje inak.

	(2) Konkurenčnú ponuku na prevzatie nemôžu uskutočniť osoby konajúce v zhode55) s osobou, ktorej ponuka bola zverejnená a ak lehota jej platnosti neuplynula.

	(3) Ak bola uskutočnená konkurenčná ponuka predlžuje sa lehota záväznosti pôvodnej ponuky až do uplynutia lehoty záväznosti konkurenčnej ponuky, najviac však o desať dní, pokiaľ navrhovateľ pôvodnej ponuky túto neodvolá, ustanovenie § 114 ods. 13 prvá veta sa nepoužije. Navrhovateľ pôvodnej ponuky je povinný do troch dní od vyhlásenia  konkurenčnej ponuky uverejniť v dennej tlači s celoštátnou pôsobnosťou uverejňujúcej burzové správy informáciu o predĺžení lehoty záväznosti ponuky, prípadne rozhodnutie o odvolaní ponuky a oznámiť tieto skutočnosti úradu. Odvolanie ponuky zároveň písomne oznámi všetkým navrhovateľovi známym osobám, ktoré prijali ponuku pred jej odvolaním spolu s odôvodnením, prečo bola ponuka odvolaná.

	(4) Ak bola uskutočnená konkurenčná ponuka môžu majitelia majetkových cenných papierov cieľovej spoločnosti kedykoľvek v lehote platnosti pôvodnej ponuky predĺženej podľa odseku 3 odvolať svoje prijatie pôvodnej ponuky,  pričom za to nemôžu byť zo strany navrhovateľa pôvodnej ponuky sankcionovaní. 

(5) Predstavenstvo cieľovej spoločnosti je povinné vyhlasovateľa ponuky po doručení konkurenčnej ponuky bez zbytočného odkladu informovať o tejto skutočnosti.

§ 117

	 Navrhovateľ a cieľová spoločnosť ako aj ďalšie osoby, ktoré sa zúčastňujú na ponuke  sú povinné správať sa tak, aby v dôsledku ponuky nedošlo k negatívnemu ovplyvneniu trhu s cennými papiermi. Navrhovateľ nesmie po zverejnení rozhodnutia o tom, že urobí ponuku alebo  po  zverejnení  skutočností,  na  základe  ktorých mu vznikla  povinnosť urobiť  ponuku
(§ 114 ods. 2) nadobúdať majetkové cenné papiere cieľovej spoločnosti okrem nadobudnutia na základe ponuky.

Povinná ponuka na prevzatie

§ 118

(1) Právnická osoba alebo fyzická osoba alebo osoby konajúce v zhode,55)   ktorých podiel na hlasovacích právach spojených s akciami jedného emitenta kótovaných akcií  dosiahne alebo presiahne 33% všetkých hlasovacích práv spojených s  akciami tejto akciovej spoločnosti sú povinné uskutočniť ponuku podľa § 114 na kúpu všetkých kótovaných akcií tejto akciovej spoločnosti (ďalej len “povinná ponuka”). Rovnakú povinnosť majú tieto osoby, ak ich podiel na hlasovacích právach spojených s  akciami jedného emitenta kótovaných akcií dosiahne alebo presiahne 50% alebo 66% všetkých hlasovacích práv spojených s akciami tejto akciovej spoločnosti. Na určenie podielu na hlasovacích právach sa použijú ustanovenia osobitného zákona.) 

(2) Povinnosť podľa odseku 1 sa nevzťahuje na
a)	právneho nástupcu, ktorý vstupuje do všetkých práv a záväzkov akcionára, v prípade, že tento akcionár povinnosť podľa odseku 1 splnil,
b)	fyzickú osobu alebo právnickú osobu, ktorá nadobúda akcie dedením,
c)	fyzickú osobu alebo právnickú osobu, ktorá nadobúda akcie postupom podľa osobitného zákona,)
d)	fyzickú osobu alebo právnickú osobu, ktorá nadobúda akcie kúpou podniku alebo jeho časti postupom podľa osobitného zákona.21)

	(3) Ponúkaná cena  akcií pri povinnej ponuke nemôže byť nižšia,  ako bola priemerná cena dosiahnutá na burze cenných papierov za posledných šesť mesiacov pred získaním podielu na hlasovacích právach podľa odseku 1 a zároveň nemôže byť nižšia ako 50% hodnoty čistého obchodného imania pripadajúceho na jednu akciu podľa poslednej účtovnej závierky overenej audítorom v čase zverejnenia ponuky. 

(4) Do zverejnenia povinnej ponuky nesmie osoba podľa odseku 1 vykonávať hlasovacie práva presahujúce podiel na všetkých hlasovacích právach akciovej spoločnosti podľa odseku 1.	

(5) Na povinnú ponuku sa použijú ustanovenia § 114  s výnimkou § 114 ods.7 písm. f), g), a k).

	(6) Povinnú ponuku nemožno odvolať. 

§ 119

(1) Ak valné zhromaždenie akcionárov emitenta kótovaných akcií rozhodne, že akcie vydané týmto emitentom prestanú byť kótované, je emitent povinný  vyhlásiť povinnú ponuku na kúpu všetkých kótovaných akcií od akcionárov, ktorí na valnom zhromaždení nehlasovali za rozhodnutie, že tieto akcie prestanú byť kótované alebo ktorí sa tohto valného zhromaždenia nezúčastnili. V povinnej ponuke sa musí uviesť, že dôvodom vyhlásenia povinnej ponuky je rozhodnutie valného zhromaždenia spoločnosti, že akcie prestanú byť kótované. 

(2) Rozhodnutie valného zhromaždenia o tom, že akcie vydané týmto emitentom prestanú byť kótované, musí mať formu notárskej zápisnice. V notárskej zápisnici z valného zhromaždenia musia byť menovite uvedení akcionári, ktorí hlasovali za rozhodnutie, že akcie spoločnosti prestanú byť kótované. 

	(3) Povinnosť podľa odseku 1 sa pokladá za splnenú, ak povinnú ponuku na kúpu všetkých kótovaných akcií od akcionárov, ktorí na valnom zhromaždení nehlasovali za rozhodnutie, že tieto akcie prestanú byť kótované vyhlási za emitenta iná osoba ako emitent týchto akcií. 

(4) Predstavenstvo spoločnosti je povinné bez zbytočného odkladu po prijatí rozhodnutia podľa odseku 1 valným zhromaždením oznámiť toto rozhodnutie úradu a burze cenných papierov, na ktorej trhu  sa s akciami obchoduje. Toto oznámenie doloží notárskou zápisnicou o rozhodnutí valného zhromaždenia podľa odseku 1 a textom povinnej ponuky. 

	(5) Burza cenných papierov je  povinná skončiť obchodovanie s akciami na trhu kótovaných cenných papierov do piatich dní odo dňa, keď mu emitent oznámi splnenie svojich záväzkov z povinnej ponuky. 

Verejná ponuka cenných papierov

§ 120 

(1) Cenné papiere, ktoré nie sú prijaté na obchodovanie na trhu kótovaných cenných papierov burzy cenných papierov,  sa môžu verejne ponúkať len, ak bol zverejnený prospekt cenného papiera (ďalej len “prospekt“). 
	
(2) Verejnou ponukou cenných papierov sa podľa tohto zákona rozumie akékoľvek oznámenie, odporúčanie alebo iný text alebo akékoľvek konanie, ktorým sa ktokoľvek obracia sám alebo prostredníctvom tretích osôb vo svoj prospech alebo v prospech tretích osôb akýmikoľvek prostriedkami zverejnenia) voči neurčitému okruhu vopred neurčených osôb za účelom oznámenia možnosti nadobudnutia ponúkaných cenných papierov alebo ktoré  vyvoláva záujem o nadobudnutie cenných papierov. 

§ 121 

	(1) Ustanovenie § 120  sa nepoužije, ak
a)	verejná ponuka cenných papierov je určená výhradne právnickým osobám alebo len obmedzenému okruhu osôb, ktorých počet nepresahuje 50,
b)	súčin počtu ponúkaných cenných papierov a ich emisného kurzu nepresahuje čiastku zodpovedajúcu 40 000 EUR, alebo
c)	ponúkané cenné papiere možno nadobudnúť len za cenu prevyšujúcu čiastku zodpovedajúcu 40 000 EUR na jednu fyzickú osobu alebo právnickú osobu.

(2) Ustanovenie § 120 sa tiež nepoužije, ak predmetom verejnej ponuky cenných papierov sú 
a)	cenné papiere, ktorých menovitá hodnota zodpovedá aspoň čiastke 40 000 EUR,
b)	štátne cenné papiere alebo cenné papiere vydané Národnou bankou Slovenska,
c)	cenné papiere vydané členským štátom,
d)	podielové listy podielových fondov,
e)	cenné papiere ponúkané v súvislosti s o zlúčením, splynutím, rozdelením alebo prevzatím obchodných spoločností,
f)	akcie ponúkane bezodplatne doterajším akcionárom,
g)	akcie alebo podobné cenné papiere ponúkané na výmenu za iné akcie toho istého emitenta, pričom sa nezvyšuje základné imanie,
h)	vkladové listy alebo pokladničné poukážky, ktorých emitentom je banka,  
i)	akcie ponúkané zamestnancom,
j)	akcie ponúkané na výmenu za dlhopisy, s ktorými  je spojené právo požadovať v čase v nich ustanovenom vydanie akcií  emitenta (ďalej len “vymeniteľné dlhopisy”), alebo na základe výkonu práva k prioritným dlhopisom, ak bol prospekt viažuci sa k týmto vymeniteľným alebo prioritným dlhopisom zverejnený v súlade s týmto zákonom,
k)	cenné papiere vydané nadáciami,62) neinvestičnými fondami63) a neziskovými organizáciami poskytujúcimi všeobecne prospešné služby,64)
l)	cenné papiere Euro ponúkané neurčitému okruhu vopred neurčených osôb, pričom sa nevykonáva verejná reklamná kampaň alebo propagácia. 

(3) Cennými papiermi Euro sa na účely tohto zákona považujú cenné papiere, ktoré
a)	sú upisované a predávané združením osôb, ktorého najmenej dvaja členovia majú sídlo v rôznych členských štátoch,
b)	z väčšej časti sú ponúkané v jednom alebo vo viacerých štátoch rozdielnych od štátu sídla emitenta, a
c)	môžu byť upisované  len prostredníctvom banky alebo inej finančnej inštitúcie.

§ 122 

(1) Do schválenia prospektu úradom nesmie byť prospekt alebo akékoľvek oznámenia, inzeráty, plagáty a ďalšie dokumenty, ktoré obsahujú verejnú ponuku cenných papierov  zverejnené.   

(2) Prospekt schvaľuje úrad na žiadosť emitenta cenných papierov alebo právnickej osoby alebo fyzickej osoby uskutočňujúcej  verejnú ponuku cenných papierov podľa § 120  (ďalej len “vyhlasovateľ verejnej ponuky cenných papierov ”).  

(3) Súčasťou žiadosti na schválenie prospektu je 
a)	údaj o tom, že má byť vyhlásená verejná ponuka cenných papierov,
b)	údaj o tom, či bude na cenné papiere, ktoré majú byť verejne ponúkané, podaná žiadosť na prijatie týchto cenných papierov na trh burzy cenných papierov, s uvedením tohto trhu,
c)	prospekt s náležitosťami podľa § 123. 

(4) Ak žiadosť o schválenie prospektu neobsahuje náležitosti podľa tohto zákona, vyzve úrad žiadateľa na ich doplnenie v lehote 30 dní od doručenia výzvy. 

(5) Úrad prospekt investície neschváli, ak neobsahuje predpísané náležitosti. Úrad v konaní pri rozhodovaní o žiadosti nie je povinný preverovať pravdivosť alebo hodnovernosť údajov uvedených v prospekte s výnimkou identifikačných údajov vyhlasovateľa verejnej ponuky cenných papierov a oprávnenosti osôb podpisujúcich prospekt. Ak však úrad v rámci konania o žiadosti podľa odseku 2 zistí, že údaje v prospekte nezodpovedajú skutočnosti, prospekt neschváli.   

(6) Ak úrad nerozhodne  v lehote podľa osobitného zákona,53) že prospekt neschvaľuje, považuje sa prospekt za schválený.

	(7) Každá zmena údajov obsiahnutých v prospekte, ktorá nastane alebo bola zistená pred uplynutím lehoty záväznosti verejnej ponuky cenných papierov, a ktorá môže ovplyvniť presné a správne posúdenie vyhlasovateľa verejnej ponuky cenných papierov alebo ponúkaných cenných papierov, musí byť zahrnutá do dodatku prospektu, ktorý podlieha schváleniu úradom a musí byť zverejnený v rovnakom rozsahu a spôsobom ako bol zverejnený prospekt.

	(8) Prospekt musí byť zverejnený najneskôr v čase vykonania verejnej ponuky cenných papierov. Ak vyhlasovateľ verejnej ponuky cenných papierov do šiestich mesiacov od nadobudnutia právoplatnosti rozhodnutia o schválení prospektu prospekt neuverejní, stráca toto povolenie platnosť. 

(9) Zverejnením prospektu sa rozumie 
a)   uverejnenie v periodickej tlači s celoštátnou pôsobnosťou, uverejňujúcou burzové správy  alebo
b)  bezplatné sprístupnenie v písomnej forme v sídle emitenta, v sídle vyhlasovateľa verejnej ponuky cenných papierov,  v sídle obchodníka s cennými papiermi, ktorý zabezpečuje služby pre emitenta a oznámenie tejto skutočnosti v tlači s celoštátnou pôsobnosťou, uverejňujúcou burzové správy.

§ 123
Prospekt

(1) Prospekt musí obsahovať
a)  základné údaje o emitentovi a o jeho podnikaní
1.	obchodné meno a sídlo, ak je právnickou osobou, alebo  meno, priezvisko a trvalý pobyt, ak je fyzickou osobou 
2.	identifikačné číslo, ak bolo emitentovi pridelené,
3.	dátum vzniku a právna forma,
4.	predmet podnikania, 
5.	meno, priezvisko, dátum narodenia a trvalý pobyt členov štatutárneho orgánu,  členov dozornej  rady a vedúcich zamestnancov;  pri emitentovi, ktorý vykonáva verejnú ponuku akcií aj ich podiel na základnom imaní emitenta a suma odmien vyplatená emitentom týmto osobám  za  posledných 12 kalendárnych mesiacov pred podaním žiadosti podľa § 122,
6.	meno, priezvisko a miesto trvalého pobytu fyzických  osôb a obchodné meno 
          a sídlo právnických osôb, ktoré ovládajú  emitenta, ak emitentovi môžu byť známe,
7.	obchodné meno a sídlo právnických osôb, s ktorými je emitent majetkovo prepojený,)   
8.	základné imanie, počet  a druh cenných papierov alebo podielov, na ktoré je                  základné imanie rozdelené  a nesplatené základné imanie,
9.	zoznam patentov a licencií vlastnených emitentom a ich charakteristika,
10.	zoznam výdavkov emitenta  na obstaranie hmotného investičného majetku a nehmotného investičného majetku presahujúce sumu 10 000 000 Sk, za posledných 12 kalendárnych mesiacov pred podaním  žiadosti a spôsob ich financovania,  
11.	prehľad pohľadávok a záväzkov emitenta v lehote splatnosti, prehľad pohľadávok a záväzkov emitenta po lehote splatnosti a prehľad iného hmotného majetku a nehmotného  majetku, o ktorý emitent vedie súdny spor,   
12.	zoznam zmlúv, ktoré zabezpečujú  odbyt  výrobkov emitenta alebo realizáciu služieb,        ktoré poskytuje,   
13.	podiel výrobkov emitenta alebo služieb poskytovaných emitentom na domácom trhu                              a na zahraničnom trhu,
b) údaje o cennom papieri, pre ktorý sa vykonáva verejná ponuka
1.	druh, forma a podoba cenného papiera,
2.	ISIN,
3.	menovitá hodnota jedného cenného papiera  a súčet ich menovitých hodnôt,
4.	spôsob, miesto  a dátum vydania cenných papierov, emisný kurz cenných papierov,   dátum a spôsob uverejnenia výsledkov vydávania cenného papiera, obchodné meno a sídlo obchodníka s cennými papiermi alebo  zahraničného  obchodníka s cennými papiermi, ktorí obstarali pre emitenta  vydanie alebo upísanie cenných papierov a poskytovali mu s tým súvisiace služby,
5.	popis práv spojených s cennými papiermi, 
6.	prípadné obmedzenie prevoditeľnosti  cenných papierov,
7.	účel použitia prostriedkov získaných vydaním cenných papierov,    
8.	označenie burzy  cenných papierov, na ktorej trh kótovaných cenných papierov  alebo
          voľný trh boli cenné papiere prijaté pred podaním žiadosti,
9.	označenie zahraničného regulovaného verejného trhu, na ktorom  sa s cennými
                 papiermi obchodovalo pred podaním žiadosti, 
10.	cena, za ktorú sú cenné papiere ponúkané a spôsob jej úhrady,
11.	spôsob, termíny a miesto výplaty výnosov z cenného papiera alebo jeho 
          splácania, lehota v ktorej je možné  uplatniť nároky  na vyplatenie výnosov z cenného papiera alebo na jeho splatenie a obchodné meno a sídlo obchodníka s cennými papiermi alebo zahraničného  obchodníka s cennými papiermi, ktorý obstaráva pre emitenta vyplácanie výnosov z cenného papiera alebo jeho splácanie, ak emitent nevykonáva tieto činnosti samostatne, 
12.	spôsob  uverejňovania skutočností  spojených  s uplatňovaním práv majiteľov cenných       papierov,
13. spôsob zdaňovania výnosov z cenných papierov.
c) údaje o finančnej  situácii emitenta
1.	tabuľka s údajmi zo súvahy a z výkazu ziskov a strát emitenta za posledné dve účtovné obdobia predchádzajúce roku, v ktorom sa podáva žiadosť,
2.	tabuľka s údajmi podľa bodu 1 z konsolidovaných účtovných závierok za posledné dve účtovné obdobia predchádzajúce roku, v ktorom sa podáva žiadosť, ak ich emitent zostavuje a použité postupy na vykonanie konsolidácie účtovných závierok, obchodné meno, sídlo a identifikačné číslo podnikateľských subjektov zahrnutých do konsolidovanej účtovnej závierky,   
    3.  prehľad o prijatých bankových úveroch a iných úveroch  a údaje o ich splatnosti v   členení na krátkodobé a dlhodobé,
    4.  druh, forma, podoba, počet a menovitá hodnota emitentom doteraz vydaných  cenných               papierov a opis práv s nimi spojených;  pri dlhopisoch  aj dátum začiatku ich vydávania, termín splatnosti ich menovitej hodnoty,  spôsob určenia  výnosu a termíny jeho výplaty, záruky za splatenie ich menovitej hodnoty alebo vyplatenie ich výnosov,   vrátane identifikačných údajov o osobách, ktoré záruky prevzali, 
   5.   počet a menovitá hodnota doteraz vydaných vymeniteľných dlhopisov  a postupy pri ich  výmene za akcie,
   6.  hospodárske výsledky  za posledné  tri  kalendárne mesiace pred podaním žiadosti,
   7.  údaje o očakávanej hospodárskej a finančnej situácii emitenta ku koncu roka, v ktorom      sa  podáva žiadosť, v rozsahu údajov uvádzaných v účtovnej závierke,
d)	základné strategické zámery podnikateľskej činnosti  emitenta najmenej na dobu jedného roka,
e)	vyhlásenie štatutárneho orgánu emitenta, že účtovné závierky, z ktorých sú údaje podľa   písmena c)  overil audítor a výrok audítora týkajúci sa overovania týchto účtovných závierok emitenta, 
f)	meno, priezvisko a trvalý pobyt  alebo obchodné meno a  sídlo audítorov, ktorí vykonali overenie účtovných závierok emitenta za posledné dve účtovné obdobia,  
g)	meno, priezvisko, dátum narodenia  a trvalý pobyt  zamestnancov  vyhlasovateľa verejnej ponuky cenných papierov  zodpovedných za informácie uvedené v prospekte cenného papiera,
h)	dátum, ku ktorému bol  prospekt cenného papiera  vyhotovený a lehotu platnosti  verejnej ponuky,
i)	vyhlásenie štatutárneho zástupcu vyhlasovateľa verejnej ponuky cenných papierov, že skutočnosti uvedené v prospekte sú úplné a pravdivé,
j)	podpis štatutárneho orgánu  vyhlasovateľa verejnej ponuky cenných papierov.
   
		(2) Ak sa verejná ponuka vzťahuje na dlhopis, za ktorého splatenie menovitej hodnoty alebo za vyplácanie výnosov prevzala záruku právnická osoba alebo fyzická osoba, obsahuje aj údaje primerane podľa odseku 1 písm. a) a c) o týchto osobách, ak tieto údaje môžu byť emitentovi  známe. 

(3) Ak sa verejná ponuka vzťahuje na vymeniteľný  dlhopis, prospekt obsahuje aj údaje o 
 a)  akciách emitenta, ktorých vydanie môže majiteľ vymeniteľného dlhopisu požadovať 
     podľa odseku 1 písm. b), 
     b) emitentovi akcií v rozsahu podľa odseku 1 písm. a) a c), ak emitentom vymeniteľných dlhopisov nie je emitent akcií, za ktoré majú byť vymenené vymeniteľné  dlhopisy, 
             c)   postupe  pri výmene vymeniteľných  dlhopisov za akcie.

(4) Prospekt cenného papiera, ktorého emitent vznikol pred menej ako 24 kalendárnymi mesiacmi pred podaním žiadosti, obsahuje údaje za  obdobie od jeho vzniku.

(5) Ak bol pre cenné papiere v lehote dvanástich mesiacov pred verejnou ponukou, zverejnený prospekt pre iné cenné papiere toho istého emitenta, obsahuje prospekt údaje o cennom papieri, pre ktorý sa vykonáva verejná ponuka a údaje uvedené v pôvodnom prospekte, ku ktorým došlo k zmene od zverejnenia pôvodného prospektu a ktoré môžu ovplyvniť hodnotu ponúkaných cenných papierov. Pôvodný prospekt musí byť priložený k prospektu podľa prvej vety. 

	(6) Úrad môže na žiadosť emitenta povoliť nezverejnenie určitej informácie z prospektu len ak 
a)  vplyv tejto informácie na posúdenie súčasnej alebo budúcej finančnej situácie  emitenta nie   je podstatný, alebo 
b)  ak by zverejnenie tejto informácie bolo v rozpore s verejným záujmom alebo by vážne poškodilo emitenta; úrad neschváli žiadosť, ak by nezverejnenie informácie  zásadným spôsobom ovplyvnilo rozhodovanie verejnosti.
 
	(7) Ak vyhlasovateľ verejnej ponuky cenných papierov nie je emitentom cenných papierov, ktoré sú predmetom verejnej ponuky, môže úrad, okrem prípadov uvedených v odseku 6, povoliť zúženie obsahu prospektu o údaje, ku ktorým nemá vyhlasovateľ verejnej ponuky cenných papierov prístup. 

     (8) Ak  predmetom verejnej ponuky  sú cenné papiere, ktoré  v čase verejnej ponuky budú predmetom žiadosti na prijatie na obchodovanie na trhu kótovaných cenných papierov burzy cenných papierov,  prospekt obsahuje údaje podľa osobitného predpisu) .   

§ 124

	(1) Akékoľvek oznámenie, inzerát, plagát a iný dokument, ktorý obsahuje oznámenie o verejnej ponuke cenných papierov, a ktorý má byť zverejnený alebo hromadne používaný vyhlasovateľom verejnej ponuky cenných papierov, musí obsahovať 
a)  údaj o tom, že bol zverejnený prospekt a kde bol zverejnený,
a)	upozornenie, z ktorého vyplýva, že s touto investíciou je spojené aj riziko a doterajší alebo propagovaný výnos nie je zárukou budúcich výnosov
a nesmie zamlčovať skutočnosti dôležité pre rozhodovanie verejnosti, najmä uvádzať informácie o budúcom zhodnotení peňažných prostriedkov, ktorého dosiahnutie nemožno predpokladať.

(2) Oznámenie, inzerát, plagát a iný dokument podľa odseku 1 musí byť pred uverejnením doručený úradu a možno ho uverejniť  len ak ich uverejnenie úrad v lehote do 15 dní od ich doručenia nezakázal. 

(3) Úrad uverejnenie oznámenia, inzerátu, plagátu a ďalšieho dokumentu podľa odseku 1  zakáže, ak nespĺňajú podmienku uvedenú v odseku 1 alebo ak obsahujú informácie, ktoré sú v rozpore s obsahom prospektu alebo informácie, prípadne súbor informácií z prospektu, ktoré by pri nedostatku iných informácií z prospektu mohli byť zavádzajúce. 

§ 125 
Spolupráca a voľný pohyb v rámci Európskej únie  a Európskeho hospodárskeho priestoru

	(1) Ak úrad schváli prospekt, vystaví o tom ponúkajúcemu na jeho žiadosť potvrdenie, ak na tieto cenné papiere súčasne alebo v blízkom časovom období má byť vyhlásená verejná ponuka v Slovenskej republike a v inom členskom štáte. Súčasťou žiadosti na potvrdenie musí byť názov členského štátu, v ktorom bude verejná ponuka vyhlásená. Potvrdenie vystaví úrad v slovenskom jazyku, na osobitné požiadanie ponúkajúceho vystaví úrad toto potvrdenie aj v anglickom jazyku. Ak úrad povolil podľa § 123 ods. 6 zúženie obsahu prospektu, musí byť toto zúženie špecifikované v potvrdení spolu s uvedením dôvodov.

	(2) Ak cenné papiere majú byť verejne ponúkané tiež v inom členskom štáte, musí osoba povinná uverejniť prospekt podľa tohto zákona doručiť príslušnému orgánu v tomto členskom štáte návrh prospektu s rovnakými údajmi ako prospekt schválený podľa tohto zákona.

	(3) Ak majú byť cenné papiere emitenta, ktorý má sídlo v inom členskom štáte súčasne alebo v  blízkom časovom období verejne ponúkané v Slovenskej republike a v tomto inom štáte a tieto cenné papiere nie sú predmetom žiadosti na prijatie na obchodovanie na verejnom trhu v Slovenskej republike, uzná úrad schválenie prospektu príslušným orgánom v štáte sídla emitenta, ak žiadosť obsahuje
a)	preklad prospektu schváleného príslušným orgánom štátu v sídle emitenta do slovenského jazyka, 
b)	preklad potvrdenia príslušného orgánu štátu v sídle emitenta o schválení prospektu do slovenského jazyka.

	(4) Ak sa v Slovenskej republike a v inom členskom štáte majú verejne ponúkať cenné papiere, ktorých emitent nemá sídlo v Slovenskej republike ani v tomto členskom štáte, použijú sa ustanovenia odseku 3, len ak osoba vykonávajúca verejnú ponuku alebo  osoba konajúca na  jej účet, stanovila, že prospekt bude schválený príslušným orgánom v tomto členskom štáte.

(5) Ak sa majú verejne ponúkať cenné papiere, s ktorými je spojené právo vzťahujúce sa na akcie vydané emitentom so sídlom v inom členskom štáte a tieto akcie sú v štáte, v ktorom má emitent sídlo prijaté na obchodovanie na verejnom trhu, úrad neschváli prospekt, pokiaľ nedostane vyjadrenie príslušného orgánu štátu v ktorom má emitent sídlo. 

(6) Ustanovenia odsekov 1 až  5 sa vzťahujú na akcie a na  dlhopisy s dobou splatnosti nad jeden rok  To platí aj pre cenné papiere, s ktorými je spojené právo nadobudnúť cenné papiere podľa prvej vety.     

Verejná ponuka majetkových hodnôt 

§ 126

(1) Na základe verejnej ponuky majetkových hodnôt možno zhromažďovať peňažné prostriedky od verejnosti za účelom podnikania alebo inej zárobkovej činnosti iba spôsobom podľa tohto zákona. Verejnou ponukou majetkových hodnôt  sa podľa tohto zákona rozumie akékoľvek oznámenie, odporúčanie alebo iný text alebo akékoľvek konanie za účelom zhromažďovania peňažných prostriedkov, ktorým sa ktokoľvek obracia sám alebo prostredníctvom tretích osôb vo svoj prospech alebo v prospech tretích osôb akýmikoľvek prostriedkami zverejnenia voči neurčitému okruhu vopred neurčených osôb a ktorý obsahuje informáciu o možnosti nadobudnutia ponúkaných majetkových hodnôt, alebo ktorý  vyvoláva záujem o nadobudnutie majetkových hodnôt uvedených vo verejnej ponuke majetkových hodnôt. Majetkovými hodnotami sa na účely tohto zákona rozumejú majetkové práva a  majetkové hodnoty iné ako cenné papiere.  

(2) Majetkové hodnoty sa môžu verejne ponúkať len, ak bol zverejnený prospekt investície.

(3) V prostriedkoch zverejnenia nesmie byť zverejnená verejná ponuka majetkových hodnôt, ktorá pre investora obsahuje zjavnú alebo skrytú podmienku získania ďalších investorov.

	(4) Ustanovenia  odsekov 1 až 3 sa nevzťahujú na činnosti vykonávané bankou, pobočkou zahraničnej banky, poisťovňou, pobočkou zahraničnej poisťovne, doplnkovou dôchodkovou poisťovňou a správcovskou spoločnosťou v rámci predmetu ich podnikania upraveného osobitným zákonom a na nadácie,62) neinvestičné fondy63) a neziskové organizácie poskytujúce všeobecne prospešné služby64) a na subjekty so sídlom  mimo územia Slovenskej republiky s obdobným predmetom činnosti.

(5) Z peňažných prostriedkov  zhromaždených od verejnosti podľa tohto zákona nesmie nikto poskytovať úvery a pôžičky; pri zhromažďovaní peňažných prostriedkov od verejnosti podľa tohto zákona nie sú dotknuté obmedzenia podľa osobitného zákona.)

(6) Fyzická osoba alebo právnická osoba, ktorá zhromaždila peňažné prostriedky od verejnosti na základe verejnej ponuky majetkových hodnôt je povinnou osobou podľa osobitného zákona.)

§ 127 

(1) Do schválenia prospektu investície úradom nesmie byť zverejnený prospekt investície alebo akékoľvek oznámenia, inzeráty, plagáty alebo ďalšie dokumenty, ktoré obsahujú alebo oznamujú verejnú ponuku  majetkových hodnôt.    

(2) Prospekt investície schvaľuje úrad na žiadosť právnickej osoby alebo fyzickej osoby uskutočňujúcej  verejnú ponuku majetkových hodnôt podľa § 126 (ďalej len „vyhlasovateľ verejnej ponuky majetkových hodnôt“). 

(3) Súčasťou žiadosti o schválenie prospektu investície je 
a)	údaj o tom, že má byť vyhlásená verejná ponuka majetkových hodnôt,
b)   prospekt investície s náležitosťami  podľa  § 128. 

(4) Na postup úradu pri schválení prospektu investície a na zverejnenie prospektu investície sa vzťahuje ustanovenie § 122 ods.4 až 9. 

§ 128
Prospekt investície

	(1) Prospekt investície musí obsahovať
a) základné údaje o právnickej osobe alebo fyzickej osobe uskutočňujúcej verejnú ponuku majetkových hodnôt a o jej podnikaní
1.	obchodné meno a sídlo, ak je právnickou osobou alebo  meno, priezvisko a trvalý pobyt, ak je  fyzickou osobou, 
2.	identifikačné číslo, ak bolo vyhlasovateľovi verejnej ponuky majetkových hodnôt pridelené,
3.	dátum vzniku a právna forma,
4.	predmet podnikania, 
5.	meno, priezvisko, dátum narodenia a miesto trvalého pobytu členov štatutárneho orgánu,  členov dozornej  rady a vedúcich zamestnancov;  pri emitentovi, ktorý vykonáva verejnú ponuku akcií aj ich podiel na základnom imaní emitenta, 
6.	meno, priezvisko a miesto trvalého pobytu fyzických  osôb a obchodné meno 
          a sídlo právnických osôb, ktoré ovládajú  vyhlasovateľa verejnej ponuky majetkových hodnôt, ak vyhlasovateľovi verejnej ponuky majetkových hodnôt môžu byť známe,
7.	obchodné meno a sídlo právnických osôb, s ktorými je vyhlasovateľ verejnej ponuky majetkových hodnôt majetkovo prepojený,104)   
8.	základné imanie, počet  a druh cenných papierov alebo podielov, na ktoré je                  základné imanie rozdelené  a nesplatené základné imanie,
9.	zoznam patentov a licencií vlastnených vyhlasovateľom verejnej ponuky majetkových hodnôt a ich charakteristika,
10.	zoznam zmlúv, ktoré zabezpečujú  odbyt  výrobkov vyhlasovateľa verejnej ponuky majetkových hodnôt alebo realizáciu služieb, ktoré poskytuje,   
11.	podiel výrobkov vyhlasovateľa verejnej ponuky majetkových hodnôt alebo služieb poskytovaných vyhlasovateľom verejnej ponuky majetkových hodnôt na domácom trhu.                              
b) údaje o majetkových aktívach, ktoré sa majú nadobudnúť z peňažných prostriedkov  
    zhromaždených na základe verejnej ponuky,
c)  údaje o finančnej  situácii vyhlasovateľa verejnej ponuky majetkových hodnôt podľa § 123 ods.1 písm. c), 
d)   základné strategické zámery podnikateľskej činnosti  vyhlasovateľa verejnej ponuky majetkových hodnôt najmenej na dobu jedného roka,
e)   vyhlásenie štatutárneho orgánu vyhlasovateľa verejnej ponuky majetkových hodnôt, že účtovné závierky, z ktorých sú údaje podľa   písmena c)  overil audítor a výrok audítora týkajúci sa overovania týchto účtovných závierok emitenta, meno, priezvisko a trvalý pobyt  alebo obchodné meno a  sídlo audítorov, ktorí vykonali overenie účtovných závierok  vyhlasovateľa verejnej ponuky  majetkových hodnôt za posledné dve účtovné obdobia,  
f)   meno, priezvisko, dátum narodenia  a trvalý pobyt  zamestnancov  vyhlasovateľa verejnej ponuky  majetkových hodnôt zodpovedných za informácie uvedené v prospekte investície,
g) dátum, ku ktorému bol prospekt investície  vyhotovený a lehotu platnosti  verejnej ponuky majetkových hodnôt,
h)   vyhlásenie štatutárneho zástupcu vyhlasovateľa verejnej ponuky majetkových hodnôt, že skutočnosti uvedené v prospekte investície  sú úplné a pravdivé,
i) podpis štatutárneho orgánu vyhlasovateľa verejnej ponuky majetkových hodnôt.

(2) Prospekt investície, ktorej vyhlasovateľ verejnej ponuky majetkových hodnôt vznikol pred menej ako 24 kalendárnymi mesiacmi pred podaním žiadosti, obsahuje údaje za  obdobie od jeho vzniku.

	(3) Úrad môže na žiadosť  vyhlasovateľa verejnej ponuky majetkových hodnôt povoliť nezverejnenie určitej informácie z prospektu investície, ak by zverejnenie tejto informácie bolo v rozpore s verejným záujmom alebo by vážne poškodilo vyhlasovateľa verejnej ponuky majetkových hodnôt; úrad neschváli žiadosť, ak by nezverejnenie informácie zásadným spôsobom ovplyvnilo rozhodovanie verejnosti.
 
§ 129

	(1) Akékoľvek oznámenie, inzerát, plagát a iný dokument, ktorý obsahuje oznámenie o verejnej ponuke majetkových hodnôt, a ktorý má byť zverejnený alebo hromadne používaný osobou uskutočňujúcou verejnú ponuku majetkových hodnôt musí obsahovať 
a)  údaj o tom, že bol zverejnený prospekt investície a kde bol zverejnený,
b)	upozornenie, z ktorého vyplýva, že s touto investíciou je spojené aj riziko a doterajší alebo propagovaný výnos nie je zárukou budúcich výnosov
a nesmie zamlčovať skutočnosti dôležité pre rozhodovanie verejnosti, najmä uvádzať informácie o budúcom zhodnotení peňažných prostriedkov, ktorého dosiahnutie nemožno predpokladať.

(2) Na oznámenie, inzerát, plagát a iný dokument podľa odseku 1 sa vzťahuje ustanovenia § 124 ods.2 a 3.  

§ 130  
Informačná povinnosť 

(1) Emitent cenného papiera vydaného na základe verejnej ponuky je povinný  najneskôr  do  dvoch  mesiacov  po skončení kalendárneho polroka uverejniť polročnú správu   a  najneskôr  do   piatich  mesiacov  po  uplynutí kalendárneho  roka  uverejniť  ročnú  správu a predložiť ich spolu s dokladom o uverejnení úradu a burze cenných papierov, na ktorej je tento cenný papier prijatý na  obchodovanie. Údaje uvedené v ročnej správe alebo polročnej správe musia byť úplné, pravdivé a vecne správne. 

(2) Ročná správa musí obsahovať údaje podľa § 77 ods. 2  a údaje o  skutočnostiach podľa  odseku 6,  ku ktorým došlo v uplynulom kalendárnom roku.

(3) Ak  nie je v lehote podľa odseku 1 účtovná závierka overená audítorom, je emitent cenného papiera vydaného na základe verejnej ponuky povinný bez zbytočného odkladu po obdržaní správy audítora predložiť ju úradu a uverejniť ju ako dodatok ročnej správy rovnakým spôsobom ako ročnú správu.

	(4) Ak valné zhromaždenie emitenta cenného papiera vydaného na základe verejnej ponuky neschváli účtovnú závierku, je tento emitent povinný do 30 dní uverejniť túto skutočnosť a dôvody neschválenia účtovnej závierky a postup riešenia pripomienok valného zhromaždenia.    

(5) Polročná správa musí obsahovať údaje podľa § 77 ods. 4  a údaje o  skutočnostiach podľa  odseku 6,  ku ktorým došlo v uplynulom kalendárnom polroku.

 (6) Emitent cenného papiera vydaného na základe verejnej ponuky je povinný počas roka bez zbytočného odkladu oznamovať úradu zmeny vo svojej finančnej situácii alebo iné skutočnosti, ktoré môžu  vyvolať  významnú  zmenu  kurzu  ním  vydaného cenného papiera  alebo  zhoršiť  schopnosť  emitenta  plniť  záväzky z emisie cenného  papiera. 

(7) Za skutočnosti podľa odseku 6 sa považujú najmä významné zmeny v obchodných, výrobných alebo odbytových podmienkach, začatie konania o  konkurze alebo vyrovnaní, pozastavenie činnosti emitenta úradným  rozhodnutím,   rozhodnutie o zrušení, zlúčení, rozdelení a iných závažných organizačných zmenách, každé  zníženie obchodného majetku emitenta presahujúce 10%, vstup spoločnosti do likvidácie, súdne spory, ktorých predmetom je hodnota, ktorá presahuje 5% obchodného majetku emitenta, ako aj  zmeny v  štatutárnych, dozorných  a riadiacich  orgánoch emitenta. 

(8) Správy podľa odseku 1 ako aj skutočnosti uvedené v  odseku  6 emitent cenného papiera vydaného na základe verejnej ponuky zverejňuje v dennej tlači s celoštátnou pôsobnosťou uverejňujúcou burzové správy. Informáciu zverejnenú podľa odseku 6 je emitent povinný bez meškania predložiť burze cenných papierov.  

	(9)  Ročné správy a polročné správy je emitent cenného papiera vydaného na základe verejnej ponuky povinný poskytnúť verejnosti  k nahliadnutiu v sídle emitenta.   

	(10) Úrad môže na žiadosť emitenta cenného papiera vydaného na základe verejnej ponuky povoliť vynechanie určitej informácie zo správy podľa odseku 1 alebo z povinnosti zverejnenia podľa odseku 7, ak zverejnenie tejto informácie by bolo v rozpore s verejným záujmom, alebo by vážne poškodilo emitenta, pričom vynechanie informácie nesmie zavádzať verejnosť.

	(11) Ustanovenia odsekov 1 až 10 sa vzťahujú aj na vyhlasovateľa verejnej ponuky majetkových hodnôt, ktorý zhromaždil peňažné prostriedky od verejnosti na základe verejnej ponuky.

(12) Emitent kótovaných akcií je povinný predložiť ročnú a polročnú správu v lehote podľa odseku 1 aj  orgánu dohľadu každého  členského štátu, v ktorom boli jeho akcie prijaté na trh kótovaných cenných papierov.   

(13) Úrad môže na žiadosť emitenta kótovaných akcií  alebo na žiadosť dozorného orgánu členského štátu, v ktorom boli akcie tohto emitenta prijaté na trh kótovaných cenných papierov povoliť  zverejnenie ročnej alebo polročnej správy v znení požadovanom podľa práva štátu, v ktorom boli jeho akcie prijaté k  obchodovaniu na trhu kótovaných cenných papierov najskôr, ak sa tým emitentovi umožní uverejnenie v čo najväčšej dosiahnuteľnej miere jednotné znenie ročnej alebo polročnej správy v Slovenskej republike alebo v tomto členskom štáte.   

§ 131

(1) Ak má byť ročná alebo polročná  správa emitenta kótovaných akcií uverejnená v  Slovenskej republike a v inom členskom štáte, koordinuje úrad svoju činnosť s príslušným orgánom v  tomto členskom štáte tak, aby bolo emitentovi kótovaných akcií  umožnené uverejniť v čo najväčšej dosiahnuteľnej miere jednotné znenie ročnej alebo polročnej správy v  Slovenskej republike a v  tomto štáte. 

(2) Úrad koordinuje svoju činnosť s príslušným orgánom v  tomto členskom štáte, s cieľom, aby bolo emitentovi kótovaných akcií umožnené uverejniť jednotné znenie ročnej alebo polročnej správy v znení požadovanom podľa tohto zákona alebo podľa práva štátu, v ktorom boli jeho akcie najskôr prijaté k  obchodovaniu na trhu kótovaných cenných papierov.

§ 132 
Zákaz využívania dôverných informácií

(1) Za dôvernú informáciu sa na účely tohto zákona považuje informácia, ktorá 
a)	nebola uverejnená,
b)	sa  týka jedného alebo niekoľkých emitentov alebo jedného alebo niekoľkých investičných  nástrojov prijatých k obchodovaniu na burze cenných papierov alebo inej významnej skutočnosti dôležitej pre vývoj kurzu alebo ceny jedného alebo niekoľkých investičných nástrojov,
c)	by po uverejnení mohla významne ovplyvniť kurz alebo cenu investičných nástrojov prijatých k obchodovaniu na burze cenných papierov, čím by ich majiteľovi alebo inej právnickej osobe alebo fyzickej osobe mohla priniesť akékoľvek výhody.

(2) Právnická osoba alebo fyzická osoba, ktorá má na základe svojej účasti na základnom imaní emitenta,  na základe svojho zamestnania, povolania, postavenia alebo svojej funkcie, oprávnenie získať dôvernú informáciu a ktorá takúto informáciu získa nesmie 
a)	využiť dôvernú informáciu vo svoj prospech alebo v prospech iných právnických osôb alebo fyzických osôb, najmä kupovať alebo predávať investičné nástroje, ktorých sa táto informácia týka, a to dovtedy, než sa tieto informácie stanú všeobecne známymi,
b)	oznámiť alebo sprístupniť inej právnickej osobe alebo fyzickej osobe dôvernú informáciu, pokiaľ oznamovanie týchto informácií nie je súčasťou ich povinností alebo zamestnania,
c)	odporúčať niekomu inému nadobudnutie alebo predaj cenných papierov na základe znalosti dôvernej informácie

     (3) Zákaz podľa odseku 2 sa vzťahuje aj na právnické osoby alebo fyzické osoby, ktoré získajú dôvernú informáciu od právnických osôb alebo fyzických osôb uvedených v odseku 2. 

(4) Povinnosť mlčanlivosti právnických osôb alebo fyzických osôb podľa odseku 2 trvá aj po skončení ich pracovného pomeru alebo výkonu funkcie alebo po zániku účasti na základnom imaní emitenta. Na účely trestného konania, občianskeho súdneho konania a daňového konania sú tieto osoby zbavené povinnosti mlčanlivosti. 

           (5) Informácia vyplývajúca z analýz všeobecne známych údajov alebo skutočností, nie je dôvernou informáciou, aj keď môže podstatne ovplyvniť kurz alebo cenu investičných nástrojov.  

§ 133 
Konflikt záujmov

           (1) Zamestnanec obchodníka s cennými papiermi alebo pobočky zahraničného obchodníka s cennými papiermi, nesmie byť zároveň zamestnancom alebo členom predstavenstva burzy cenných papierov, správcovskej spoločnosti, poisťovne, centrálneho depozitára, iného obchodníka s cennými papiermi, inej pobočky zahraničného obchodníka s cennými papiermi, banky, ktorá nie je obchodníkom s cennými papiermi, pobočky zahraničnej banky, ktorá nie je zahraničným obchodníkom s cennými papiermi, alebo emitenta cenného papiera prijatého na trh kótovaných cenných papierov burzy, ktorý nie je zároveň  týmto obchodníkom s cennými papiermi.    

(2) Zamestnanec centrálneho depozitára, nesmie byť zároveň zamestnancom ani v inom pracovnom pomere u obchodníka s cennými papiermi, banky, burzy cenných papierov, správcovskej spoločnosti, poisťovne, emitenta cenného papiera alebo u iného centrálneho depozitára. 

            (3) Člen vlády Slovenskej republiky, vedúci ústredného orgánu štátnej správy, ktorý nie je členom vlády Slovenskej republiky, poslanec Národnej rady Slovenskej republiky, zamestnanec ústredného orgánu štátnej správy Slovenskej republiky, úradu, Kancelárie prezidenta Slovenskej republiky, Kancelárie Národnej rady Slovenskej republiky, Najvyššieho kontrolného úradu Slovenskej republiky, Ústavného súdu Slovenskej republiky, Najvyššieho súdu Slovenskej republiky, Generálnej prokuratúry Slovenskej republiky, Slovenskej informačnej služby a Centra kupónovej privatizácie Slovenskej republiky nesmie byť členom predstavenstva, členom dozornej rady alebo zamestnancom obchodníka s cennými papiermi alebo centrálneho depozitára. To neplatí, ak je zamestnanec ústredného orgánu štátnej správy do týchto orgánov  vyslaný svojím zamestnávateľom.

(4) Členmi dozornej rady centrálneho depozitára nesmú byť zamestnanci centrálneho depozitára.

           (5) Člen predstavenstva obchodníka s cennými papiermi nesmie byť zároveň zamestnancom alebo členom predstavenstva iného obchodníka s cennými papiermi alebo  zamestnancom pobočky zahraničného obchodníka s cennými papiermi

§ 134
Povinnosť mlčanlivosti

(1) Členovia štatutárnych a dozorných orgánov zamestnanci, prokuristi, likvidátori, správcovia konkurznej podstaty, ako aj ďalšie osoby podieľajúce sa na činnosti obchodníka s cennými papiermi, zahraničného obchodníka s cennými papiermi, centrálneho depozitára burzy cenných papierov sú povinní zachovávať mlčanlivosť o skutočnostiach, o ktorých sa dozvedeli na základe svojho postavenia alebo pri plnení svojich pracovných povinností  a ktoré majú význam pre vývoj finančného trhu alebo sa dotýkajú záujmov jeho jednotlivých účastníkov.

	(2)  Povinnosť mlčanlivosti podľa odseku 1 trvá aj po skončení pracovného pomeru alebo iného právneho vzťahu.

           (3) Za porušenie povinnosti mlčanlivosti podľa odseku 1 sa nepovažuje, ak je informácia poskytnutá
a) osobám povereným výkonom dohľadu na účely výkonu dohľadu20),
b)  súdu na účely občianskeho súdneho konania91),
c)  orgánu činnému v  trestnom konaní na účely trestného konania92),
d)  Národnej banke Slovenska na účely bankového dohľadu,93),
e)  službe kriminálnej polície a službe finančnej polície policajného zboru na účely plnenia úloh ustanovených osobitným zákonom,94)
e)	daňovým orgánom na účely daňového konania.95) 

ÔSMA ČASŤ 
 DOHĽAD

§ 135 
Predmet dohľadu 

(1) Dohľad podľa tohto zákona sa vykonáva nad činnosťou emitenta cenného papiera, centrálneho depozitára, obchodníka s cennými papiermi a zahraničného obchodníka s cennými papiermi v rozsahu jeho činnosti na území Slovenskej republiky, fondu, sprostredkovateľa investičných služieb, navrhovateľa ponuky na prevzatie, vyhlasovateľa verejnej ponuky cenných papierov a vyhlasovateľa verejnej ponuky majetkových hodnôt; v rozsahu ustanovenom týmto zákonom podlieha dohľadu aj činnosť iných osôb súvisiaca s činnosťou alebo riadením obchodníkov s cennými papiermi, pobočiek zahraničných obchodníkov s cennými papiermi alebo centrálneho depozitára. Dohľad sa tiež vykonáva nad konsolidovanými celkami a subkonsolidovanými celkami (§ 138 ), ktorých súčasťou sú aj obchodníci s cennými papiermi alebo  centrálny depozitár. Toto ustanovenie sa nevzťahuje na činnosť vykonávanú Národnou bankou Slovenska podľa osobitného predpisu.)  

(2) Predmetom dohľadu podľa odseku 1 je:
a) dodržiavanie  podmienok  ustanovených  povoleniami podľa tohto zákona,
b) dodržiavanie tohto zákona  a osobitných zákonov v rozsahu z nich vyplývajúceho  a všeobecne záväzných  právnych   predpisov vydaných na ich vykonanie.

   (3) Dohľad podľa odseku 1 vykonáva úrad. 
  
(4) Obchodník s cennými papiermi, zahraničný obchodník s cennými papiermi a centrálny depozitár sú povinní umožniť účasť osôb poverených výkonom dohľadu na rokovaní valného zhromaždenia obchodníka s cennými papiermi alebo centrálneho depozitára, dozornej rady obchodníka s cennými papiermi alebo centrálneho depozitára, predstavenstva obchodníka s cennými papiermi alebo centrálneho depozitára alebo vedenia pobočky zahraničného obchodníka s cennými papiermi.

§ 136

 (1) Predmetom dohľadu nie sú spory zo zmluvných vzťahov obchodníkov s cennými papiermi alebo pobočiek zahraničných obchodníkov s cennými papiermi a ich klientov, na ktorých  prejednávanie a rozhodovanie sú príslušné súdy alebo iné orgány podľa osobitných predpisov.)

(2) Na základe dohody uzavretej medzi úradom a orgánom dohľadu iného štátu môže orgán dohľadu iného štátu vykonávať dohľad na území Slovenskej republiky nad činnosťou pobočky zahraničného obchodníka s cennými papiermi a nad dcérskou spoločnosťou zahraničného obchodníka s cennými papiermi, ktorá je obchodníkom s cennými papiermi.  Takúto dohodu môže úrad uzavrieť len na základe vzájomnosti.

(3) Úrad môže vykonávať dohľad nad pobočkami obchodníka s cennými papiermi, ktoré pôsobia na území iného štátu a nad dcérskou spoločnosťou obchodníka s cennými papiermi,  ktorá je obchodníkom s cennými papiermi  na území iného štátu, ak to pripúšťajú právne predpisy tohto štátu a dohoda uzavretá medzi úradom a orgánmi dohľadu tohto štátu. 

§ 137

(1) Pri výkone dohľadu podľa § 135 ods. 1 formou kontroly na  mieste sa vzťahy medzi úradom a osobami podliehajúcimi tomuto dohľadu spravujú ustanoveniami osobitného zákona.20)

(2) Osoby podliehajúce dohľadu podľa § 135 ods. 1 sú povinné, v úradom určenej lehote, odovzdať úradu ním požadované údaje, doklady a informácie potrebné pre riadny výkon tohto dohľadu.

              Dohľad na konsolidovanom základe 
§  138

(1) Dohľadom na konsolidovanom základe sa rozumie sledovanie a regulácia rizík  konsolidovaných celkov a subkonsolidovaných celkov, ktorých súčasťou sú obchodníci s cennými papiermi alebo centrálny depozitár, za účelom obmedzenia rizík, ktorým je obchodník s cennými papiermi alebo centrálny depozitár vystavený z dôvodu jeho účasti v konsolidovanom celku alebo subkonsolidovanom celku.
     
      (2) Dohľad na konsolidovanom základe nenahrádza dohľad nad jednotlivými osobami zahrnutými do konsolidovaného celku a nenahrádza sa ním výkon dohľadu nad jednotlivými obchodníkmi s cennými papiermi a pobočkami zahraničných obchodníkov s cennými papiermi podľa tohto zákona ani dohľad nad inštitúciami podľa osobitného zákona. 15) 
	
     (3) Úrad vykonáva dohľad na konsolidovanom základe nad konsolidovaným celkom obchodníka s cennými papiermi alebo centrálneho depozitára a nad subkonsolidovaným celkom obchodníka s cennými papiermi alebo centrálneho depozitára. 
	
           (4) Úrad vykonáva dohľad na konsolidovanom základe nad finančným konsolidovaným celkom, ak právnická osoba kontrolujúca konsolidovaný celok je finančnou inštitúciou, ktorá  nepodlieha dohľadu podľa osobitného zákona15) a nad finančným subkonsolidovaným celkom, ak právnická osoba kontrolujúca subkonsolidovaný celok je finančná inštitúcia, ktorá  nepodlieha dohľadu podľa osobitného zákona.15) 

	(5) Konsolidovaným celkom sa na účely tohto zákon rozumie skupina právnických osôb,51) v ktorej jedna právnická osoba kontroluje ostatné právnické osoby a ktorá nie je kontrolovaná žiadnou inou právnickou osobou.

(6) Konsolidovaným celkom obchodníka s cennými papiermi sa na účely tohto zákona rozumie konsolidovaný celok kontrolovaný obchodníkom s cennými papiermi, ku ktorému patria obchodníci s cennými papiermi, ním kontrolované osoby, ktoré sú obchodníkmi s cennými papiermi alebo  finančnými inštitúciami.
	
(7) Konsolidovaným celkom centrálneho depozitára  sa na účely tohto zákona rozumie konsolidovaný celok kontrolovaný centrálnym depozitárom, ku ktorému patria centrálny depozitár, obchodníci s cennými papiermi, ním kontrolované osoby, ktoré sú obchodníkmi s cennými papiermi alebo finančnými inštitúciami.
	
(8) Finančným konsolidovaným celkom sa na účely tohto zákona rozumie konsolidovaný celok kontrolovaný finančnou inštitúciou, ku ktorému patria prevažne obchodníci s cennými papiermi alebo finančné inštitúcie, pričom aspoň jedna kontrolovaná osoba musí byť obchodníkom s cennými papiermi alebo centrálnym depozitárom.
	
(9) Subkonsolidovaným celkom sa na účely tohto zákona rozumie skupina právnických osôb, v ktorej jedna právnická osoba  kontroluje ostatné právnické osoby a ktorá je kontrolovaná inou právnickou osobou, ktorú sama nekontroluje a táto nie je obchodníkom  s cennými papiermi ani finančnou inštitúciou so sídlom v Slovenskej republike.
	
(10) Subkonsolidovaným celkom obchodníka s cennými papiermi sa na účely tohto zákona rozumie subkonsolidovaný celok kontrolovaný obchodníkom s cennými papiermi, ku ktorému patria obchodníci s cennými papiermi, ním kontrolované osoby, ktoré sú obchodníkmi s cennými papiermi alebo finančnými inštitúciami, pričom obchodník s cennými papiermi kontrolujúci tento  celok  je  kontrolovaný   inou právnickou osobou, ktorú sám nekontroluje a táto nie je obchodníkom s cennými papiermi ani finančnou inštitúciou so sídlom v Slovenskej republike.

(11) Subkonsolidovaným celkom centrálneho depozitára  sa na účely tohto zákona rozumie subkonsolidovaný celok kontrolovaný centrálnym depozitárom, ku ktorému patria  obchodníci s cennými papiermi, ním kontrolované osoby, ktoré sú obchodníkmi s cennými papiermi alebo finančnými inštitúciami, pričom centrálny depozitár kontrolujúci tento  celok  je  kontrolovaný   inou právnickou osobou, ktorú sám nekontroluje a táto nie je obchodníkom s cennými papiermi ani finančnou inštitúciou so sídlom v Slovenskej republike.

	(12) Finančným subkonsolidovaným celkom sa na účely tohto zákona rozumie celok kontrolovaný finančnou inštitúciou, ku ktorému patria prevažne obchodníci s cennými papiermi alebo finančné inštitúcie, pričom aspoň jedna ním kontrolovaná osoba musí byť obchodníkom s cennými papiermi a ak finančná inštitúcia kontrolujúca tento celok je kontrolovaná inou právnickou osobou, ktorú sama nekontroluje a táto nie je obchodníkom s cennými papiermi  ani finančnou inštitúciou so sídlom v Slovenskej republike.

§ 139

(1) Úrad vedie zoznam finančných inštitúcií, ktoré kontrolujú konsolidované celky a subkonsolidované celky podľa § 138 ods. 4; tento zoznam úrad zasiela Národnej banke Slovenska.
 
(2) Zoznam podľa odseku 1 zasiela úrad aj orgánu dohľadu a orgánu dohľadu nad finančnými inštitúciami a poisťovňami  členských štátov a  komisii.

§ 140 
	
(1) Úrad je oprávnený nezahrnúť do  konsolidovaného celku podľa § 138 ods. 6 až 12 na účely výkonu dohľadu na konsolidovanom základe právnickú osobu,
a)	ktorá má sídlo na území iného štátu a právny poriadok tohto štátu neumožňuje výmenu informácií na účely výkonu dohľadu na konsolidovanom základe,
b)	ktorá má zanedbateľný význam na účely výkonu dohľadu na konsolidovanom  základe  najmä, ak celkové aktíva tejto právnickej osoby sú menšie ako 10 000 000 EUR alebo 1 % z celkových aktív osoby kontrolujúcej konsolidovaný celok,
c)	ktorej zaradenie do konsolidovaného celku je nevhodné z hľadiska cieľov dohľadu na konsolidovanom základe.

	(2) Úrad je  oprávnený vyňať z dohľadu na konsolidovanom základe konsolidovaný celok podľa § 138 ods. 6 až 12,  ktorý je súčasťou iného konsolidovaného celku, nad ktorým  vykonáva dohľad na konsolidovanom základe úrad alebo orgán dohľadu iného štátu na základe písomnej  dohody uzatvorenej medzi úradom a orgánom dohľadu iného štátu. 

	(3) Úrad oznámi nezahrnutie právnickej osoby podľa odseku 1 písm. b) a c) do konsolidovaného celku podľa § 138 ods. 6 až 12 tejto právnickej osobe; táto právnická osoba je povinná poskytnúť na požiadanie  informácie potrebné na výkon dohľadu na konsolidovanom základe orgánu dohľadu štátu, v ktorom má sídlo jej materská spoločnosť.

§ 141

(1) Finančná inštitúcia kontrolujúca  konsolidovaný celok podľa § 138 ods. 4 je povinná zabezpečovať, aby konsolidovaný celok dodržiaval požiadavky podľa § 74.  

(2) Právnická osoba, ktorá je zahrnutá do konsolidovaných celkov podľa § 138 ods. 6 až 12 je povinná vypracovať a predkladať úradu priamo alebo prostredníctvom  osoby kontrolujúcej konsolidovaný celok alebo obchodníka s cennými papiermi určeného úradom  všetky výkazy, hlásenia a iné správy, ktoré sú potrebné na vykonávanie dohľadu na konsolidovanom základe ustanoveným spôsobom a v ustanovených termínoch. Obchodník s cennými papiermi kontrolujúci konsolidovaný celok a finančná inštitúcia kontrolujúca konsolidovaný celok je povinná vypracovávať a predkladať úradu za konsolidovaný celok všetky výkazy, hlásenia a iné správy, ktoré sú potrebné na výkon dohľadu na konsolidovanom základe ustanoveným spôsobom a v ustanovených termínoch; Na tieto výkazy, hlásenia a iné správy sa inak vzťahuje  § 75 ods.3 a 4. 

(3) Podrobnosti o obsahu, forme, členení, termínoch, spôsoboch, postupoch a o miestach predkladania  výkazov, hlásení a správ podľa odseku 2 ustanoví všeobecne záväzný právny predpis, ktorý vydá ministerstvo.
	
(4) Audítor právnickej osoby, ktorá je zahrnutá do konsolidovaného celku podľa § 138 ods. 6 až 12, je povinný poskytnúť informácie úradu  a audítorom osoby kontrolujúcej konsolidovaný celok podľa § 138 ods. 6 až 12 na účely výkonu dohľadu na konsolidovanom základe. 
 
(4) Právnická osoba kontrolujúca konsolidovaný celok podľa § 138 ods. 6 až 12 oznámi úradu audítorov, ktorí budú vykonávať audit právnických  osôb zahrnutých do konsolidovaného celku podľa § 138 ods. 6 až 12 najneskôr do konca kalendárneho roka, za ktorý má byť audit vykonaný. 

§ 142

 (1) Právnická osoba, ktorá je zahrnutá do  konsolidovaného celku podľa § 138 ods. 6 až 12 je povinná vytvoriť kontrolné mechanizmy, ktoré zabezpečujú správnosť poskytovaných informácií na účely výkonu  dohľadu na konsolidovanom základe.

(2) Úrad je oprávnený vykonať kontrolu na mieste) alebo je oprávnený požiadať o vykonanie kontroly na mieste iný príslušný orgán dohľadu nad právnickými  osobami, ktoré sú zahrnuté do konsolidovaného celku na účely výkonu dohľadu na konsolidovanom základe; tento orgán dohľadu je povinný požadovanú kontrolu vykonať. 

(3) Obchodník s cennými papiermi alebo centrálny depozitár kontrolujúci konsolidovaný celok je povinný zabezpečiť  vykonanie auditu v právnických osobách  zahrnutých do konsolidovaného celku na účely výkonu dohľadu na konsolidovanom základe. Tieto právnické osoby sú povinné na žiadosť obchodníka s cennými papiermi alebo centrálneho depozitára kontrolujúceho konsolidovaný celok uzavrieť zmluvu o audítorskej činnosti.

§ 143

(1) Ak je obchodník s cennými papiermi alebo centrálny depozitár súčasťou konsolidovaného celku, ktorý kontroluje zahraničný obchodník s cennými papiermi alebo finančná inštitúcia, ktorá má sídlo na území iného štátu, úrad je oprávnený dohodnúť podmienky výkonu dohľadu na konsolidovanom základe v písomnej dohode uzavretej medzi úradom  a orgánom bankového dohľadu alebo orgánom dohľadu nad finančnými inštitúciami a poisťovňami iného štátu a ich vzájomnú výmenu informácii.

(2) Úrad na požiadanie príslušného orgánu dohľadu členského štátu vykoná dohľad na mieste na konsolidovanom základe alebo umožní výkon dohľadu na mieste na konsolidovanom základe povereným osobám príslušného orgánu dohľadu členského štátu v konsolidovaných celkoch podľa § 138 ods. 6 až 12; podrobnosti o výkone tohto dohľadu na mieste na konsolidovanom základe môže upraviť dohoda podľa odseku 1. 

Sankcie

§ 144

(1) Ak úrad zistí nedostatky v činnosti obchodníka s cennými papiermi alebo pobočky zahraničného obchodníka s cennými papiermi, spočívajúce v nedodržiavaní podmienok určených v povolení podľa § 55 alebo § 56 alebo v rozhodnutí o predchádzajúcom súhlase, podmienok alebo povinností vyplývajúcich z iných rozhodnutí úradu  uložených obchodníkovi s cennými papiermi alebo pobočke zahraničného obchodníka s cennými papiermi, v nedodržiavaní  podmienok  podľa  §  55  ods. 2 a 7 §  56  ods.  2 a 9 alebo v nedodržiavaní alebo v obchádzaní iných ustanovení tohto zákona,  osobitných zákonov alebo iných všeobecne záväzných právnych predpisov, ktoré sa vzťahujú na výkon činností obchodníka s cennými papiermi, môže úrad podľa závažnosti, miery zavinenia a povahy zistených nedostatkov 
a)	uložiť obchodníkovi s cennými papiermi alebo zahraničnému obchodníkovi s cennými papiermi  opatrenia na odstránenie a na nápravu zistených nedostatkov,
b)	uložiť obchodníkovi s cennými papiermi alebo zahraničnému obchodníkovi s cennými papiermi prijať opatrenia na jeho ozdravenie,
c)	uložiť obchodníkovi s cennými papiermi alebo zahraničnému obchodníkovi s cennými papiermi predkladať osobitné výkazy, hlásenia a správy,
d)	uložiť obchodníkovi s cennými papiermi alebo zahraničnému obchodníkovi s cennými papiermi skončiť nepovolenú činnosť,
e)	uložiť pokutu  obchodníkovi s cennými papiermi alebo zahraničnému obchodníkovi s cennými papiermi  až do 20 000 000 Sk,
f)	obmedziť alebo pozastaviť obchodníkovi s cennými papiermi alebo zahraničnému obchodníkovi s cennými papiermi výkon niektorej z povolených činností,
g)	odňať obchodníkovi s cennými papiermi alebo zahraničnému obchodníkovi s cennými papiermi povolenie na výkon niektorej investičnej služby, 
h)	uložiť opravu účtovnej alebo inej evidencie podľa zistení úradu alebo  audítora,
i)	uložiť uverejnenie opravy neúplnej, nesprávnej alebo nepravdivej informácie, ktorú obchodník s cennými papiermi alebo zahraničný obchodník s cennými papiermi  uverejnil na základe zákonom uloženej povinnosti,
j)	uložiť zúčtovanie strát z hospodárenia so základným  imaním po zúčtovaní strát s nerozdeleným ziskom z minulých rokov, s fondmi tvorenými zo zisku a s kapitálovými fondmi,
k)	zaviesť nútenú správu nad obchodníkom s cennými papiermi z dôvodov uvedených 
       v § 147,
l)	odňať povolenie na poskytovanie investičných služieb z dôvodov uvedených  v §  156.
 
(3)	Ak úrad zistí nedostatky v činnosti centrálneho depozitára, spočívajúce v nedodržiavaní podmienok určených v povolení podľa § 100 alebo v rozhodnutí o predchádzajúcom súhlase podľa § 102, podmienok alebo povinností vyplývajúcich z iných rozhodnutí úradu  uložených centrálnemu depozitárovi, v nedodržiavaní  podmienok  podľa  §  100  ods. 2 a 7 alebo v nedodržiavaní alebo v obchádzaní iných ustanovení tohto zákona,  osobitných zákonov alebo iných všeobecne záväzných právnych predpisov, ktoré sa vzťahujú na výkon činností centrálneho depozitára, môže úrad podľa závažnosti, miery zavinenia a povahy zistených nedostatkov 
a)   uložiť centrálnemu depozitárovi sankcie podľa odseku 1 písm. a), c) až j), 
b)	odňať povolenie na vznik a činnosť centrálneho depozitára z dôvodov uvedených
      v § 156.

(3) Ak úrad zistí nedostatky v činnosti sprostredkovateľa investičných služieb, spočívajúce v nedodržiavaní podmienok určených v povolení podľa § 61, podmienok alebo povinností vyplývajúcich z iných rozhodnutí úradu  uložených sprostredkovateľovi investičných služieb, v nedodržiavaní  podmienok  podľa  § 61 ods. 4 a 5  alebo v nedodržiavaní alebo v obchádzaní iných ustanovení tohto zákona,  osobitných zákonov alebo iných všeobecne záväzných právnych predpisov, ktoré sa vzťahujú na výkon činností , sprostredkovateľa investičných služieb, môže úrad podľa závažnosti, miery zavinenia a povahy zistených nedostatkov 
a)	uložiť sprostredkovateľovi investičných služieb sankcie podľa odseku 1 písm. a), d) a e),
b)   odňať povolenie na činnosť sprostredkovateľa investičných služieb.

(4) Ak úrad zistí nedostatky v činnosti emitenta cenných papierov, vyhlasovateľa  verejnej ponuky cenných papierov alebo vyhlasovateľa  verejnej ponuky majetkových hodnôt spočívajúce v porušení povinností uložených týmto zákonom, alebo v obchádzaní iných ustanovení tohto zákona alebo  osobitných zákonov upravujúcich povinnosti kontrolovaných subjektov ) môže úrad podľa závažnosti, miery zavinenia a povahy zistených nedostatkov 
a)   uložiť emitentovi sankcie podľa odseku 1 písm. a) e) a i),
b)	pozastaviť emitentovi cenných papierov, vyhlasovateľovi  verejnej ponuky cenných papierov alebo vyhlasovateľovi  verejnej ponuky majetkových hodnôt  vydávanie cenných papierov alebo predaj majetkových hodnôt najdlhšie na dobu jedného roka,
c)	zakázať emitentovi cenných papierov, vyhlasovateľovi  verejnej ponuky cenných papierov alebo vyhlasovateľovi verejnej ponuky majetkových hodnôt vydávanie cenných papierov alebo predaj majetkových hodnôt.

(5) Ak úrad zistí nedostatky v činnosti navrhovateľa  ponuky, spočívajúce v porušení povinností uložených týmto zákonom, alebo v obchádzaní iných ustanovení tohto zákona alebo osobitných zákonov upravujúcich povinnosti navrhovateľa ponuky113) môže úrad podľa závažnosti, miery zavinenia a povahy zistených nedostatkov 
a)	uložiť  navrhovateľovi ponuky sankcie podľa odseku 1 písm. a), e) a i) 
b)	pozastaviť ponuku, 
c)	zakázať navrhovateľovi ponuky vyhlásenie ponuky. 
  (6) Ak úrad zistí porušenie tohto zákona fondom, môže navrhnúť odvolanie členov orgánov fondu zodpovedných za zistené nedostatky. Orgán fondu alebo osoba, ktorá ich vymenovala alebo zvolila, je povinná návrhu vyhovieť bez zbytočného odkladu. 

  (7) Úrad môže uložiť členovi štatutárneho orgánu alebo členovi dozornej rady obchodníka s cennými papiermi alebo centrálneho depozitára, vedúcemu pobočky zahraničného obchodníka s cennými papiermi, prokuristovi zamestnancovi zodpovednému za výkon vnútornej kontroly alebo vedúcemu zamestnancovi51) obchodníka s cennými papiermi alebo centrálneho depozitára za porušenie povinností, ktoré im vyplývajú z tohto zákona  alebo iných všeobecne záväzných právnych  predpisov, ktoré sa vzťahujú na výkon investičných služieb, zo stanov obchodníka s cennými papiermi alebo centrálneho depozitára alebo za porušenie podmienok alebo povinností uložených rozhodnutím vydaným úradom pokutu podľa závažnosti a povahy porušenia až do 1 000 000 Sk. Osobu, ktorá právoplatným uložením pokuty prestala byť dôveryhodnou osobou podľa § 8 písm. b) je obchodník s cennými papiermi, zahraničný  obchodník s cennými papiermi alebo centrálny depozitár povinný bez zbytočného odkladu odvolať z funkcie.

(8) Pod opatreniami na ozdravenie obchodníka s cennými papiermi sa rozumie 
a)	predloženie ozdravného programu, ktorý musí obsahovať 
1. plán kapitálového posilnenia primeranosti vlastných zdrojov alebo návrh iného   opatrenia na zlepšenie primeranosti vlastných zdrojov, 
2. plán projekcie súčasného a predpokladaného vývoja ekonomickej situácie obchodníka   s cennými papiermi minimálne v rozsahu výkazov bilancií, ziskov a strát, rozpočtu, strategického obchodného plánu, analýzy rentability dosiahnutia cieľov programu,
3. iné informácie, ktoré úrad považuje za nevyhnutné,
b)	obmedzenie vyplácania dividend a akýchkoľvek odmien členom predstavenstva, členom dozornej rady a vedúcim zamestnancom,51)
c)	obmedzenie zvyšovania miezd členom predstavenstva, členom dozornej rady a všetkým zamestnancom obchodníka s cennými papiermi,
d)	zavedenie denného sledovanie vývoja finančnej situácie obchodníka s cennými papiermi,
e)	obmedzenie rozširovania nových obchodov obchodníka s cennými papiermi;  tieto obchody môže obchodník s cennými papiermi vykonávať iba po predchádzajúcom súhlase úradu.
 
(9) Úrad  je povinný vyzvať obchodníka s cennými papiermi, aby prijal opatrenia na jeho ozdravenie, ak primeranosť vlastných zdrojov obchodníka s cennými papiermi klesne pod 8 %. 

(10) Predstavenstvo obchodníka s cennými papiermi, ktorého primeranosť vlastných zdrojov klesne pod 8 % je povinný predložiť úradu ozdravný program do 30 dní od zistenia tejto skutočnosti. Ozdravný program musí byť schválený predstavenstvom a dozornou radou obchodníka s cennými papiermi. Úrad je povinný do desať dní od prijatia záväzného  ozdravného  programu tento schváliť alebo zamietnuť. Ak úrad v tejto lehote preložený ozdravný program nezamietne, považuje sa ozdravný program za schválený. 

(11) Ak pominuli dôvody, pre ktoré bol obchodníkovi s cennými papiermi, zahraničnému obchodníkovi s cennými papiermi alebo centrálnemu depozitárovi obmedzený alebo pozastavený výkon niektorej z povolených činností, úrad písomne oznámi túto skutočnosť obchodníkovi s cennými papiermi,  zahraničnému obchodníkovi s cennými papiermi alebo centrálnemu depozitárovi .

(12) Pokutu podľa odseku 1 písm. e) môže úrad uložiť aj osobám, ktoré porušili ustanovenia § 54 ods. 8, § 99 ods. 9,  § 70 alebo § 102. Uloží im  aj opatrenie na odstránenie a nápravu protiprávneho stavu.

(13)  Uložením sankcií  podľa odsekov 1 až 7 alebo  odseku 12  nie je  dotknutá zodpovednosť podľa iných právnych predpisov.)

 (14) Sankcie podľa odsekov 1 až 6 možno ukladať súbežne a opakovane.  Pokuta podľa odsekov 1 až 5, odseku 7 alebo odseku 12 je splatná do 30 dní odo dňa právoplatnosti rozhodnutia o uložení pokuty. Pokuty sú príjmom štátneho rozpočtu.

 (15) Opatrenia na nápravu a pokuty možno uložiť do dvoch rokov od zistenia nedostatkov, najneskôr však do desiatich rokov od ich vzniku. Pokutu podľa odseku  7 možno uložiť do jedného roka od zistenia nedostatkov, najneskôr však do troch rokov od ich vzniku.

(16) Úrad je oprávnený aj mimo konania o uložení sankcie prerokovať nedostatky v činnosti obchodníka s cennými papiermi, zahraničného obchodníka s cennými papiermi  alebo centrálneho depozitára s členmi predstavenstva obchodníka s cennými papiermi alebo centrálneho depozitára, vedúcim pobočky zahraničnej banky, s členmi dozornej rady obchodníka s cennými papiermi alebo centrálneho depozitára, s vedúcimi zamestnancami,51) alebo zamestnancami zodpovednými za výkon vnútornej kontroly, ktorí sú povinní poskytnúť úradu ním požadovanú súčinnosť.

(17) O každej sankcii podľa odseku 1 udelenej zahraničnému obchodníkovi s cennými papiermi  úrad  bez zbytočného odkladu informuje príslušný orgán dohľadu v štáte sídla zahraničného obchodníka s cennými papiermi.

(18) O každej sankcii podľa odseku 1 udelenej obchodníkovi s cennými papiermi, ktorý je bankou alebo zahraničnému obchodníkovi s cennými papiermi, ktorý je pobočkou zahraničnej banky  úrad  bez zbytočného odkladu písomne informuje Národnú banku Slovenska. 

§ 145

(1) Úrad  môže  uložiť právnickej  osobe, ktorá je zahrnutá do konsolidovaného celku, nad ktorým vykonáva dohľad na konsolidovanom základe podľa závažnosti, miery zavinenia a povahy zistených nedostatkov pokutu až do 20 000 000 Sk, ak táto právnická osoba
a)	neumožní vykonať dohľad na mieste, 
b)	neposkytne požadované výkazy, hlásenia a iné správy na účely výkonu dohľadu na konsolidovanom základe, 
c)	poskytne nesprávne, nepravdivé alebo neúplné výkazy, hlásenia a iné správy, prípadne nedodrží termíny na ich predloženie alebo 
d)	nesplní povinnosť podľa §  141  ods. 1.

 (2) Na  pokuty podľa odseku 1 sa vzťahujú ustanovenia § 144  ods. 12 až 14.
§ 146

(1) Fyzickej osobe a právnickej osobe, ktorá vykonala úkon, ktorým došlo k porušeniu § 70 ods. 1 písm. a), § 102 ods.1 písm. a) alebo ktorá získala predchádzajúci  súhlas podľa § 70 ods. 1 písm. a) alebo § 102 ods.1 písm. a) na základe nepravdivých údajov, môže úrad pozastaviť výkon práva zúčastniť sa a hlasovať na valnom zhromaždení obchodníka s cennými papiermi alebo centrálneho depozitára a práva požiadať o zvolanie mimoriadneho valného zhromaždenia obchodníka s cennými papiermi alebo centrálneho depozitára. Výkon týchto práv môže úrad pozastaviť aj osobe, ktorej pôsobenie týkajúce sa obchodníka s cennými papiermi alebo centrálneho depozitára je na ujmu riadneho a obozretného podnikania obchodníka s cennými papiermi alebo centrálneho depozitára
		
(2) Obchodník s cennými papiermi alebo centrálny depozitár je povinný päť dní pred dňom konania valného zhromaždenia dať príkaz na registráciu pozastavenia práva nakladať pre všetky zaknihované akcie, ktoré vydal.

(3) Obchodník s cennými papiermi alebo centrálny depozitár je povinný predložiť úradu výpis z jeho registra emitenta  a z jeho zoznamu akcionárov vyhotovený v deň, keď bol vykonaný príkaz obchodníka s cennými papiermi alebo centrálneho depozitára na registráciu pozastavenia práva nakladať pre všetky zaknihované akcie, ktoré obchodník s cennými papiermi  alebo centrálny depozitár vydal. Výpis sa nesmie vyhotoviť skôr, ako sa takáto registrácia vykonala. Tento výpis je obchodník s cennými papiermi alebo centrálny depozitár povinný doručiť úradu v deň jeho vyhotovenia. Úrad  bez zbytočného odkladu na tomto výpise písomne označí osobu, ktorej pozastavila výkon práv uvedených v odseku 1 a doručí ho obchodníkovi s cennými papiermi alebo centrálnemu depozitárovi najneskôr v deň predchádzajúci  konaniu  valného  zhromaždenia obchodníka s cennými papiermi alebo centrálneho depozitára. 

  (4) Konanie o pozastavení výkonu práv uvedených v odseku 1 je začaté ak úrad na  výpise podľa odseku 1 písomne označí osobu, u ktorej novo zistil dôvod na pozastavenie výkonu práv uvedených v odseku 1.

(5) Predbežné opatrenie) vo veci pozastavenia výkonu práv uvedených v odseku 1 doručí úrad tejto osobe a obchodníkovi s cennými papiermi alebo centrálnemu  depozitárovi  najneskôr v deň konania valného zhromaždenia. Týmto predbežným opatrením115) je obchodník s cennými papiermi alebo centrálny depozitár viazaný. Za doručenie sa považuje doručenie predbežného opatrenia113) aj zástupcovi splnomocnenému na zastupovanie tejto osoby na valnom zhromaždení.

(6) Obchodník s cennými papiermi alebo centrálny depozitár nesmie na svojom valnom zhromaždení pripustiť účasť osoby označenej úradom podľa odseku 3, ani osôb splnomocnených týmito osobami na konanie v ich mene.

(7) Akcie, s ktorými sú spojené pozastavené práva uvedené v odseku 1, sa počas pozastavenia týchto práv nepovažujú za akcie s hlasovacím právom. Na tieto akcie sa neprihliada pri posudzovaní schopnosti valného zhromaždenia uznášať sa ani pri rozhodovaní valného zhromaždenia. Na takto vzniknuté zvýšenie podielu na hlasovacích právach ostatných osôb, ktoré sú uvedené vo výpise predloženom obchodníkom s cennými papiermi alebo centrálnym depozitárom podľa odseku 3, sa nevyžaduje predchádzajúci súhlas úradu podľa § 70 ods. 1 písm. a) alebo § 102 ods.1 písm. a). 

(8) Ak pominú dôvody na pozastavenie výkonu práv uvedených v odseku 1, úrad ich pozastavenie bez zbytočného odkladu zruší. Subjekty, ktoré úrad o uverejnenie takéhoto rozhodnutia požiada sú povinné tejto žiadosti vyhovieť.

(9) Úrad je oprávnený podať súdu návrh na vyhlásenie rozhodnutia valného zhromaždenia obchodníka s cennými papiermi alebo centrálneho depozitára za neplatné z dôvodu rozporu so zákonmi, s inými všeobecne záväznými právnymi predpismi alebo so stanovami obchodníka s cennými papiermi alebo centrálneho depozitára do troch mesiacov odo dňa, keď sa o tomto rozhodnutí dozvedel, najneskôr do jedného roka od prijatia tohto rozhodnutia.

                 Nútená správa nad obchodníkom s cennými papiermi
§ 147 

(1) Účelom nútenej správy nad obchodníkom s cennými papiermi je najmä 
a)	odstránenie najvážnejších nedostatkov v riadení a činnosti obchodníka s cennými papiermi s cieľom zastaviť zhoršovanie ekonomickej situácie obchodníka s cennými papiermi,
b)	pozastavenie výkonu funkcií orgánom obchodníka s cennými papiermi zodpovedným za zhoršujúcu sa  hospodársku situáciu obchodníka s cennými papiermi,
c)	 zistenie skutočného stavu, v akom sa obchodník s cennými papiermi  nachádza vo všetkých oblastiach jeho činnosti a hospodárenia,
d)	ochrana investičných nástrojov uschovaných, spravovaných, obhospodarovaných alebo držaných obchodníkmi s cennými papiermi a peňažných prostriedkov prijatých obchodníkmi s cennými papiermi za účelom uskutočnenia investičnej služby pred vznikom alebo narastaním škody,
e)	prijatie ozdravného programu, ak je možné odôvodnene predpokladať, že jeho prijatím sa zabezpečí ekonomické ozdravenie obchodníka s cennými papiermi, vrátane prijatia a vykonania organizačných a iných opatrení, na postupnú stabilizáciu obchodníka s cennými papiermi  a obnovenie jeho likvidity, najmä v súčinnosti s akcionármi vykonávajúcimi kontrolu nad obchodníkom s cennými papiermi,
f)   zabezpečenie podmienok pre uplatnenie nárokov klientov  vyplývajúcich zo systému ochrany klientov, 
g)  vykonanie nevyhnutných úkonov smerujúcich k vyhláseniu konkurzu alebo vstúpeniu do likvidácie, ak to vyžaduje ekonomická situácia obchodníka s cennými papiermi.
(2) Úrad  je povinný  zaviesť nútenú správu nad obchodníkom s cennými papiermi, ak 
a)	primeranosť vlastných zdrojov obchodníka s cennými papiermi klesne pod 4 % alebo
b)	obchodník sa cennými papiermi dosiahne kumulatívnu stratu prevyšujúcu 30 % zo základného imania, kapitálových fondov a rezervného fondu.

(3) Úrad môže nútenú správu nad obchodníkom s cennými papiermi zaviesť aj vtedy, ak  nastane niektorá zo skutočností uvedených v  § 144 ods. 1. 

(4) Nútenú správu nad obchodníkom s cennými papiermi nemožno zaviesť nad pobočkou zahraničného obchodníka s cennými papiermi. Nútenú správu nad obchodníkom s cennými papiermi nemožno zaviesť ani nad obchodníkom s cennými papiermi alebo zahraničným obchodníkom s cennými papiermi, ktorý je bankou alebo zahraničnou bankou, ktorá má umiestnenú pobočku na území Slovenskej republiky; ak úrad zistí dôvody pre zavedenie nútenej správy nad obchodníkom s cennými papiermi, ktorý je bankou, bez zbytočného odkladu predloží útvaru bankového dohľadu Národnej banky Slovenska písomný návrh na zavedenie nútenej správy podľa osobitného zákona.15)  spolu so všetkými podkladmi o zistených skutočnostiach. 
  
(5) Nútená správa nad obchodníkom s cennými papiermi sa zavádza okamihom doručenia rozhodnutia o nútenej správe nad obchodníkom s cennými papiermi obchodníkovi s cennými papiermi a  je ihneď účinná voči obchodníkovi s cennými papiermi a iným právnickým osobám a fyzickým osobám. Začatie konania o zavedení nútenej správy nad obchodníkom s cennými papiermi sa neoznamuje.  
(6) Výrok rozhodnutia o zavedení nútenej správy nad obchodníkom s cennými papiermi úrad bez zbytočného odkladu uverejní aspoň v jednom denníku s celoštátnou pôsobnosťou uverejňujúcim burzové správy a vo verejne prístupných priestoroch obchodníka s cennými papiermi, nad ktorým bola zavedená nútená správa nad obchodníkom s cennými papiermi. Osoby, ktoré úrad o uverejnenie takéhoto rozhodnutia požiada sú povinné tejto žiadosti vyhovieť.
 
	(7) Pri výkone nútenej správu nad obchodníkom s cennými papiermi, ktorý je bankou úrad spolupracuje s Národnou bankou Slovenska.  	

§ 148
(1) Nútenú správu nad obchodníkom s cennými papiermi vykonáva nútený správca obchodníka s cennými papiermi (ďalej len “ nútený správca”) a zástupca núteného správcu. Núteného správcu a najviac troch zástupcov núteného správcu vymenúva a odvoláva úrad. Nútený správca a zástupca núteného správcu môžu byť vymenovaní aj na dobu určitú. 

   (2) Núteným správcom a zástupcom núteného správcu môže byť len fyzická osoba. Ustanovenia § 55 ods. 9 sa primerane vzťahujú na odbornú spôsobilosť núteného správcu a zástupcu núteného správcu.  

(3) Núteným správcom a zástupcom núteného správcu  nesmie byť osoba, ktorá 
a)   bola právoplatne odsúdená za úmyselný trestný čin alebo za trestný čin spáchaný z nedbanlivosti pri vykonávaní riadiacej funkcie,
b)  kedykoľvek v období posledných troch rokov vykonávala v obchodníkovi s cennými papiermi,  nad ktorým bola zavedená nútená správa, funkciu člena dozornej rady, predstavenstva, prokuristu alebo vedúceho zamestnanca,51)ak  sa výkonu tejto funkcie sama dobrovoľne nevzdala,
c)  má k obchodníkovi s cennými papiermi, nad ktorým bola zavedená nútená správa osobitný vzťah podľa § 87 ods. 8,
d)   je dlžníkom alebo veriteľom obchodníka s cennými papiermi, nad ktorým bola zavedená nútená správa, 
e)   kedykoľvek  v období posledného roka poskytovala obchodníkovi s cennými papiermi, nad ktorým bola zavedená nútená správa  audítorské služby bez vyslovenia výhrad k činnosti tohto obchodníka s cennými papiermi,
f)	je zamestnancom úradu alebo ktorá bola zamestnancom úradu, kedykoľvek v období posledných dvoch rokov. 

(4) Nútený správca je oprávnený riadiť obchodníka s cennými papiermi a jeho  zamestnancov. Kompetencie núteného správcu sú vymedzené a zmluvou o výkone činnosti núteného správcu uzatvorenou podľa § 151 ods. 1 a osobitnými predpismi. Nútený správca je viazaný obmedzeniami uvedenými v rozhodnutí úradu o zavedení nútenej správy nad obchodníkom s cennými papiermi alebo v zmluve o výkone činnosti núteného správcu. 
(5) Zástupca núteného správcu je zodpovedný za núteným správcom  zverenú oblasť činnosti obchodníka s cennými papiermi a podlieha pri výkone nútenej správy nad obchodníkom s cennými papiermi nútenému správcovi. Kompetencie núteného správcu sú vymedzené zmluvou o výkone činnosti zástupcu núteného správcu uzatvorenou s úradom podľa § 151 ods. 1. Po predchádzajúcom súhlase úradu môže nútený správca splnomocniť niektorého svojho zástupcu vykonávaním úkonov vo svojom mene, na základe písomného plnomocenstva s podpisom osvedčeným podľa osobitných predpisov); tento predchádzajúci súhlas môže byť vyjadrený priamo v zmluve o výkone činnosti núteného správcu. 
(6) V súvislosti s výkonom nútenej správy nad obchodníkom s cennými papiermi je nútený správca po predchádzajúcom súhlase úradu oprávnený v záujme urýchleného riešenia závažných problémov u obchodníka s cennými papiermi pribrať odborných  poradcov; tento predchádzajúci súhlas môže byť vyjadrený priamo v zmluve o výkone činnosti núteného správcu. 

(7) Ustanovenia § 55 ods. 9 sa primerane vzťahujú na odbornú spôsobilosť odborného poradcu. 
	
(8) Výkon funkcie núteného správcu a jeho zástupcov sa skončí dňom skončenia nútenej správy nad obchodníkom s cennými papiermi alebo uplynutím doby, na ktorú boli vymenovaní alebo ich odvolaním z funkcie. Nútený správca a zástupcovia núteného správcu môžu byť odvolaní na základe porušenia tohto zákona alebo iných všeobecne záväzných právnych predpisov alebo na základe zmluvy o výkone činnosti núteného správcu a zmluvy o výkone činnosti zástupcu núteného správcu.

§ 149
(1) Zavedením nútenej správy nad obchodníkom s cennými papiermi sa pozastavuje výkon funkcie všetkých orgánov obchodníka s cennými papiermi  a vedúcich zamestnancov obchodníka s cennými papiermi a pôsobnosť predstavenstva a dozornej rady prechádza na núteného správcu. Týmto nie je dotknuté právo predstavenstva podať opravné prostriedky proti rozhodnutiu o zavedení nútenej správy nad obchodníkom s cennými papiermi. Pri výkone pôsobnosti predstavenstva a dozornej rady sa na núteného správcu nevzťahuje  Obchodný zákonník. 

(2) Nútený správca je oprávnený zvolať valné zhromaždenie obchodníka s cennými papiermi,  riadiť jeho priebeh a má právo na ňom predkladať návrhy. Valné zhromaždenie môže prijímať rozhodnutia len po predchádzajúcom súhlase úradu a len na návrh núteného správcu.
 (3) Nútený správca je oprávnený urobiť opatrenia nevyhnutné na postupnú stabilizáciu obchodníka s cennými papiermi a obnovenie likvidity obchodníka s cennými papiermi, najmä nakladať s pohľadávkami a iným majetkom, vrátane predaja pobočky obchodníka s cennými papiermi  ako časti podniku obchodníka s cennými papiermi  alebo predaja podniku33) obchodníka s cennými papiermi  za primeranú cenu, ukončiť činnosť obchodníka s cennými papiermi alebo uzavrieť pobočku obchodníka s cennými papiermi. Súhlas valného zhromaždenia na tieto úkony sa nevyžaduje.

(4) Nútený správca je povinný najneskôr do 30 dní od zavedenia nútenej správy  nad obchodníkom s cennými papiermi predložiť úradu projekt ozdravenia obchodníka s cennými papiermi, nad ktorým bola zavedená nútená správa alebo iný návrh riešenia situácie v obchodníkovi s cennými papiermi  .

 (5) Ak to vyžaduje situácia obchodníka s cennými papiermi, môže nútený správca po predchádzajúcom súhlase úradu čiastočne alebo úplne pozastaviť nakladanie s investičnými nástrojmi klientov, najdlhšie však na dobu 30 dní .

(6) Na základe predchádzajúceho súhlasu valného zhromaždenia môže nútený správca podať návrh na vyrovnanie.)

(7) Nútený správca môže podať návrh na vyhlásenie konkurzu,) ak je obchodník s cennými papiermi v predlžení.

	(8) Nútený správca je povinný oznámiť úradu, ak zistí skutočnosti podľa § 156.

§ 150

(1) Nútený správca, zástupca núteného správcu a pribraný odborný poradca sú povinní vykonávať svoje funkcie s náležitou odbornou starostlivosťou a zodpovedajú za škodu spôsobenú svojou činnosťou. Nútený správca a ním poverený zástupca núteného správcu sú povinní pravidelne informovať úrad o úkonoch vykonaných počas nútenej správy nad obchodníkom s cennými papiermi.
(2) Nútený správca, zástupca núteného správcu a pribraný odborný poradca nesmú zneužívať informácie, ktoré získali pri výkone nútenej správy nad obchodníkom s cennými papiermi vo svoj prospech, ani v prospech iných osôb a nesmú nakladať s majetkom obchodníka s cennými papiermi vo svoj prospech a v prospech osôb im blízkych.83)

(3) Nútený správca, zástupca núteného správcu a pribraný odborný poradca sú povinní zachovávať mlčanlivosť o všetkých skutočnostiach súvisiacich s vykonávaním nútenej správy  nad obchodníkom s cennými papiermi voči všetkým osobám okrem úradu v súvislosti s plnením jeho úloh podľa tohto zákona alebo osobitného predpisu; túto povinnosť mlčanlivosti majú aj po skončení svojej činnosti súvisiacej s vykonávaním nútenej správy nad obchodníkom s cennými papiermi. Ustanovenie § 134 ods. 3  týmto nie je dotknuté.
§ 151

(1) Úrad uzatvorí s núteným správcom mandátnu zmluvu o výkone činnosti núteného správcu, ktorá podrobnejšie vymedzí jeho práva a povinnosti a upraví jeho zodpovednosť za škodu spôsobenú v súvislosti s výkonom jeho funkcie. Úrad uzatvorí so zástupcom núteného správcu mandátnu zmluvu o výkone činnosti zástupcu núteného správcu, ktorá podrobnejšie vymedzí jeho práva a povinnosti a upraví jeho zodpovednosť za škodu spôsobenú v súvislosti s výkonom jeho funkcie.
 (2) Pribranie odborných poradcov podľa § 148 ods. 6 sa uskutoční na základe zmluvy uzatvorenej s núteným správcom a za podmienok odsúhlasených úradom.

(3) Výšku odmeny núteného správcu a zástupcu núteného správcu za výkon funkcie určí úrad.

 (4) Náklady spojené s výkonom nútenej správy nad obchodníkom s cennými papiermi vrátane odmien núteného správcu, zástupcov núteného správcu a odborných poradcov uhrádza obchodník s cennými papiermi nad ktorým bola zavedená nútená správa.

§ 152
(1) Členovia predstavenstva, členovia dozornej rady, vedúci zamestnanci51) a zamestnanci zodpovední za výkon vnútornej kontroly sú povinní na požiadanie núteného správcu spolupracovať s núteným správcom, najmä poskytovať mu všetky doklady a ďalšie podklady vyžiadané správcom v súvislosti s výkonom nútenej správy nad obchodníkom s cennými papiermi.
(3) V dôsledku zavedenia nútenej správy nad obchodníkom s cennými papiermi nemôže byť členom predstavenstva a členom dozornej rady vyplatená žiadna  odmena v prípade skončenia členstva v týchto orgánoch obchodníka s cennými papiermi  vyplývajúca zo zmluvy medzi obchodníkom s cennými papiermi a členom predstavenstva alebo členom dozornej rady alebo priznaná vnútornými predpismi obchodníka s cennými papiermi.

(2) Nútený správca je oprávnený členom predstavenstva, vedúcim zamestnancom51) a zamestnancom zodpovedným za výkon vnútornej kontroly okamžite zrušiť pracovný pomer, dať im výpoveď alebo ich previesť na inú prácu.

§ 153

(1) Od zavedenia  nútenej správy nad obchodníkom s cennými papiermi nie je možné po dobu šiestich mesiacov postupovať pohľadávky voči obchodníkovi s cennými papiermi  a započítavať vzájomné pohľadávky medzi obchodníkom s cennými papiermi, nad ktorým bola zavedená nútená správa, a inými osobami. 

 (2) Nútený správca môže odporovať právnemu úkonu podľa osobitného zákona.) 

§ 154

(1) Zavedenie nútenej správy nad obchodníkom s cennými papiermi, údaje o nútenom správcovi a jeho zástupcovi, skončenie nútenej správy nad obchodníkom s cennými papiermi a s tým súvisiace zmeny sa zapisujú do obchodného registra. Návrh na zápis  nútenej správy nad obchodníkom s cennými papiermi podáva úrad; pri podaní tohto návrhu sa nepoužije ustanovenie osobitného zákona).

(2) Do obchodného registra sa zapisuje meno, priezvisko,  miesto trvalého pobytu a rodné číslo núteného správcu a zástupcu núteného správcu.

§ 155

(1) Nútená správa nad obchodníkom s cennými papiermi sa končí
a) doručením rozhodnutia úradu o skončení nútenej správy nad obchodníkom s cennými papiermi, ak pominú dôvody na jej trvanie,
b)  vyhlásením konkurzu na obchodníka a cennými papiermi alebo centrálnym depozitárom ,
c) uplynutím 12 mesiacov od zavedenia nútenej správy nad obchodníkom s cennými papiermi a
d) odňatím alebo zánikom povolenia na vznik a činnosť obchodníka s cennými papiermi.

(2) Oznámenie o skončení nútenej správy podľa odseku 1 úrad  bez zbytočného odkladu uverejní aspoň v jednom denníku s celoštátnou pôsobnosťou uverejňujúcom burzové správy  a vo verejne prístupných priestoroch sídla obchodníka s cennými papiermi, nad ktorým bola zavedená nútená správa. Osoby, ktoré úrad o uverejnenie tejto skutočnosti požiada, sú povinné tejto žiadosti vyhovieť.
	
(3) Bez zbytočného odkladu po skončení nútenej správy nad obchodníkom s cennými papiermi je obchodník s cennými papiermi povinný zvolať mimoriadne valné zhromaždenie tak, aby sa uskutočnilo do 30 dní od skončenia nútenej správy nad obchodníkom s cennými papiermi. Do programu mimoriadneho valného zhromaždenia je obchodník s cennými papiermi povinný zaradiť odvolanie doterajších a voľbu nových členov predstavenstva obchodníka s cennými papiermi a dozornej rady obchodníka s cennými papiermi; noví členovia predstavenstva obchodníka s cennými papiermi a dozornej rady obchodníka s cennými papiermi musia spĺňať podmienky uvedené v § 55 ods. 2 písm. d).

Odňatie povolenia 

§ 156 

(1) Úrad  je  povinný odňať povolenie na poskytovanie investičných služieb, ak
a)	vlastné zdroje  obchodníka s cennými papiermi klesnú pod úroveň základného imania podľa § 54, 
b)	primeranosť vlastných zdrojov obchodníka s cennými papiermi klesne pod 2 %,
c)	obchodník s cennými papiermi alebo zahraničný obchodník s cennými papiermi nezačne do šiestich mesiacov od právoplatnosti  povolenia vykonávať činnosti uvedené v povolení  alebo po dobu šiestich mesiacov tieto činnosti nevykonáva,
d)	obchodník s cennými papiermi alebo zahraničný obchodník s cennými papiermi získal povolenie na základe nepravdivých údajov uvedených v žiadosti o udelenie povolenia,
e)	ide o pobočku zahraničného  obchodníka s cennými papiermi a tento zahraničný obchodník stratil  v štáte svojho sídla oprávnenie na poskytovanie investičných služieb,
f)	ak  obchodník s cennými papiermi alebo zahraničný obchodník s cennými papiermi  v  lehote podľa § 85 ods. 7 neuhradí príspevok do   fondu. 
g)	ak bol obchodník s cennými papiermi vyhlásený za neschopného plniť záväzky voči klientom podľa § 86 ods. 3.

(2) Úrad môže odňať povolenie na poskytovanie investičných služieb pri vzniku závažných nedostatkov v činnosti obchodníka s cennými papiermi alebo pobočky zahraničného obchodníka s cennými papiermi a pri porušovaní požiadaviek na podnikanie obchodníkov s cennými papiermi  a pobočiek zahraničných obchodníkov s cennými papiermi, ak
a) obchodník s cennými papiermi neplní podmienky podľa § 55 ods. 2 alebo zahraničný obchodník s cennými papiermi neplní podmienky podľa § 56 ods. 2,
b)  obchodník s cennými papiermi alebo zahraničný obchodník s cennými papiermi neplní povinnosti podľa § 83 až 85,
c)  obchodník s cennými papiermi alebo zahraničný obchodník s cennými papiermi nedodržiava pravidlá činnosti obchodníka s cennými papiermi vo vzťahu ku klientom podľa tohto zákona,
d)  obchodník s cennými papiermi zmenil sídlo bez predchádzajúceho súhlasu úradu,
e)	obchodník s cennými papiermi dosiahne stratu prevyšujúcu 50% základného imania v jednom roku alebo 10%  v troch po sebe nasledujúcich rokoch,
f)	obchodník s cennými papiermi alebo zahraničný obchodník s cennými papiermi nesplnil podmienky na začatie činnosti v lehote určenej v povolení na poskytovanie investičných služieb.

(3) Úrad odníme povolenie podľa § 100 ods. 1, ak
a)	centrálny depozitár získal povolenie na základe nepravdivých údajov uvedených v     žiadosti o udelenie povolenia,
b)  základné   imanie   centrálneho  depozitára  klesne  pod  výšku  uvedenú v   § 100 ods. 2, písm.a),  
c)  centrálny depozitár  do šiestich mesiacov od právoplatnosti  povolenia nezačal vykonávať  činnosti uvedené v povolení  alebo po dobu šiestich mesiacov tieto činnosti nevykonáva.

§ 157 

      (1) Od okamihu doručenia  rozhodnutia o odňatí povolenia na poskytovanie investičných služieb alebo odo dňa zániku  povolenia na poskytovanie investičných služieb nesmie takáto právnická osoba poskytovať investičné služby, s výnimkou tých, ktoré sú nevyhnutné na vyrovnanie jej pohľadávok a záväzkov.

      (2) Právnická osoba, ktorej bolo odňaté  povolenie na poskytovanie investičných služieb alebo ktorej zaniklo povolenie na poskytovanie investičných služieb, vykonáva činnosti podľa odseku 1 ako obchodník s cennými papiermi alebo pobočka zahraničného obchodníka s cennými papiermi podľa tohto zákona dovtedy než vyrovná svoje pohľadávky a záväzky. Povinnosti obchodníka s cennými papiermi alebo zahraničného obchodníka s cennými papiermi predkladať účtovné výkazy a štatistické výkazy, hlásenia podľa tohto zákona sa na takúto právnickú osobu nevzťahujú.
  
(4) Rozhodnutie o odňatí povolenia na poskytovanie investičných služieb zašle právnická osoba, ktorej bolo odňaté povolenia na poskytovanie investičných služieb, na uverejnenie do 30 dní odo dňa jeho právoplatnosti Obchodnému vestníku

 (5) Právoplatné rozhodnutie o odňatí povolenia na poskytovanie investičných služieb  zahraničnému obchodníkovi s cennými papiermi oznámi úrad orgánu dohľadu v štáte, v ktorom má zahraničný obchodník s cennými papiermi sídlo. Ak je vydané rozhodnutie o odňatí  povolenia na poskytovanie investičných služieb obchodníkovi s cennými papiermi, ktorý má zriadenú pobočku v zahraničí, úrad oznámi túto skutočnosť aj orgánu dohľadu v štáte, v ktorom má obchodník s cennými papiermi, ktorému bolo odňaté povolenie na poskytovanie investičných služieb,  svoju pobočku.

(6) Odňatie povolenia na poskytovanie investičných služieb sa zapisuje do obchodného registra; to sa nevzťahuje na právnickú osobu, ktorá je bankou.  Do 15 dní od právoplatnosti rozhodnutia o odňatí  povolenia  na poskytovanie investičných služieb úrad zašle rozhodnutie s návrhom na zápis tejto skutočnosti súdu, ktorý vedie obchodný register; pri podaní tohto návrhu sa nepoužije ustanovenie osobitného zákona.120)

(7) Bez zbytočného odkladu po právoplatnosti rozhodnutia o odňatí  povolenia na poskytovanie investičných služieb úrad  podá príslušnému súdu návrh na zrušenie a likvidáciu právnickej osoby, ktorej bolo odňaté povolenie na poskytovanie investičných služieb a na vymenovanie likvidátora. Súd pred rozhodnutím o zrušení nemôže použiť postup podľa osobitného zákona.)

(8) Konanie o odňatí povolenia na poskytovanie investičných služieb sa zastaví na základe právoplatného rozhodnutia o vyhlásení konkurzu podľa osobitného zákona.21)

§ 158
Likvidácia obchodníka s cennými papiermi

(1) Na likvidáciu obchodníka s cennými papiermi sa použijú ustanovenia Obchodného zákonníka ak tento zákon alebo osobitný  zákon15) neustanovuje inak. 

 (2) Ak sa obchodník s cennými papiermi, ktorý nie je bankou zrušuje likvidáciou, návrh na menovanie a odvolanie likvidátora je oprávnený podať iba úrad. Pri podaní tohto návrhu sa nepoužije ustanovenie podľa osobitného zákona119).

  (3) Likvidátorom nesmie byť osoba, ktorá má alebo mala osobitný vzťah k obchodníkovi s cennými papiermi, ktorá je alebo bola v posledných piatich rokoch audítorom obchodníka s cennými papiermi alebo sa akýmkoľvek spôsobom na audite obchodníka s cennými papiermi podieľala bez vyslovenia výhrad k činnosti obchodníka s cennými papiermi. 

(4) S prihliadnutím na rozsah činnosti likvidátora určí úrad výšku a splatnosť jeho odmeny. 

	(5) Osoby, ktoré sa podieľajú na likvidácii obchodníka s cennými papiermi, sú povinné zachovávať mlčanlivosť o všetkých  skutočnostiach súvisiacich s vykonávaním likvidácie voči všetkým osobám okrem úradu v súvislosti s plnením jeho úloh podľa tohto zákona alebo osobitného zákona20); ustanovenia § 134  týmto nie sú dotknuté.

	(6) Likvidátor predkladá úradu bez zbytočného odkladu účtovné výkazy a doklady spracovávané v priebehu likvidácie v súlade s osobitným predpisom  a ďalšie podklady vyžadované úradom za účelom posúdenia činnosti likvidátora a priebehu likvidácie. 
		
(7) Na likvidáciu obchodníka s cennými papiermi, ktorý je bankou, sa použijú ustanovenia osobitných zákonov) na ich likvidáciu sa nepoužijú ustanovenia odsekov2 až6.

DEVIATA  ČASŤ
SPOLOČNÉ,  PRECHODNÉ  A  ZÁVEREČNÉ USTANOVENIA
                         
§ 159 

(1) Zodpovednosť  za škodu  spôsobenú porušením  povinností podľa tohto  zákona sa spravuje úpravou  náhrady škody podľa Obchodného zákonníka, ak  tento zákon neustanovuje  inak.

(2) Majetok  klienta zverený obchodníkovi  s cennými papiermi a centrálnemu depozitárovi, veci, majetkové práva a iné majetkové hodnoty súvisiace s činnosťou centrálneho depozitára podľa § 99 ods.3 nepodliehajú výkonu rozhodnutia podľa osobitných predpisov.  

(3) Bez predchádzajúceho súhlasu úradu podľa § 70 a  102 je každý  právny úkon, na ktorý sa vyžaduje predchádzajúci súhlas, neplatný. Neplatný je tiež každý úkon urobený na základe predchádzajúceho súhlasu udeleného na základe nepravdivých údajov.

  § 160

(1) Na konanie podľa tohto zákona sa vzťahujú všeobecné predpisy o správnom konaní76) ak tento zákon alebo osobitný zákon20) neustanovuje inak.   

(2) Ak tento zákon požaduje uvedenie identifikačného čísla alebo rodného čísla, tieto čísla sa neuvádzajú u osôb, ktorým neboli pridelené.  

 § 161

Ustanoveniami tohto zákona sa spravujú aj právne vzťahy vzniknuté pred nadobudnutím účinnosti tohto zákona; vznik týchto právnych vzťahov, ako aj nároky z nich vzniknuté pred nadobudnutím účinnosti tohto zákona sa však posudzujú podľa doterajších predpisov, ak tento zákon neustanovuje inak.
                                                          
§ 162

Právnické osoby a fyzické osoby sú povinné najneskôr do 30. júna 2002 zosúladiť svoju činnosť s ustanoveniami tohto zákona, ak tento zákon neustanovuje inak.

§ 163
	
(1)  Stredisko cenných papierov (ďalej len “stredisko”), ktoré vykonávalo k 1. januáru  2002 činnosť podľa doterajších predpisov, je povinné do 31. decembra 2002 podať úradu žiadosť o povolenie na vznik a činnosť centrálneho depozitára podľa § 100.

      (2) V žiadosti podľa odseku 1  sa uvedie
a)	obchodné meno a sídlo centrálneho depozitára,
b)	základné imanie,
c)	návrh, v akom rozsahu bude centrálny depozitár vykonávať činnosť,
d)	meno a priezvisko, trvalý pobyt a rodné číslo členov predstavenstva, dozornej rady a prokuristu,
e)	vecné, personálne, organizačné a technické predpoklady na činnosť centrálneho depozitára,
f)	vyhlásenie štatutárneho orgánu, že predložené údaje sú úplné a pravdivé.

(3) Prílohou žiadosti podľa odseku 1 sú
a)	stanovy,
b)	návrh prevádzkového poriadku,
c)	odborný životopis členov predstavenstva, dozornej rady a prokuristu,
d)	doklad o dosiahnutom vzdelaní a odbornej praxi člena predstavenstva, dozornej rady a prokuristu,
e)	výpis z registra trestov člena predstavenstva, dozornej rady a prokuristu, nie starší ako tri mesiace,
f)	čestné vyhlásenie člena predstavenstva, dozornej rady a prokuristu o tom, že spĺňa požiadavky ustanovené týmto zákonom,
g)	doklad o splatení základného imania.

(4) Žiadosť podľa odseku 1  podáva úradu štatutárny orgán strediska.

(5) Na rozhodovanie o žiadosti podľa odseku 1 sa primerane vzťahuje § 100.

(7)  Stredisko, ktoré vykonávalo k 1. januáru 2002 činnosť podľa doterajších predpisov, je povinné pokračovať v činnosti podľa doterajších predpisov, kým prvý centrálny depozitár zriadený podľa tohto zákona neudelí členstvo prvému členovi. 

(8) Do dňa právoplatnosti prvého rozhodnutia o udelení povolenia na vznik a činnosť centrálneho depozitára  sa spôsob zúčtovania a vyrovnania burzových obchodov vykonáva podľa doterajších predpisov. 

§ 164 

(1)  Ak má prevodca účet majiteľa zriadený podľa doterajších predpisov, od udelenia členstva prvému členovi prvým centrálnym depozitárom zriadeným podľa tohto zákona dáva tento prevodca príkaz  na registráciu  prevodu zaknihovaného cenného papiera členovi.
  
(2) Dňom právoplatnosti rozhodnutia úradu o žiadosti podľa § 163 ods. 1 centrálny depozitár nemôže vykonať na účet majiteľa zriadený podľa doterajších predpisov účtový zápis  v prospech tohto účtu. Účet majiteľa zriadený podľa doterajších predpisov zaniká okamihom, keď na ňom nie je evidovaný žiadny cenný papier. Na žiadosť majiteľa takéhoto účtu predloženú členovi do šiestich mesiacov od nadobudnutia právoplatnosti rozhodnutia úradu o žiadosti podľa § 163 ods. 1 je centrálny depozitár a člen povinný bezplatne  previesť cenné papiere z tohto účtu na účet majiteľa zriadený podľa § 105.  

§ 165

(1)Konania o uložení pokút alebo iných sankcií začaté a právoplatne neukončené pred nadobudnutím účinnosti tohto zákona sa dokončia podľa doterajších predpisov. Odo dňa nadobudnutia účinnosti tohto zákona sa nedostatky zistené v činnosti obchodníkov s cennými papiermi a iných osôb, ku ktorým došlo podľa doterajších predpisov a o ktorých sa neviedlo konanie podľa doterajších predpisov, posudzujú a prejednávajú podľa tohto zákona, ak ide o také nedostatky, ktoré sa posudzujú ako nedostatky aj podľa tohto zákona. Odo dňa účinnosti tohto zákona však možno uložiť len také opatrenie na odstránenie protiprávneho stavu, opatrenie na nápravu, pokutu alebo inú sankciu, aké umožňuje tento zákon. Právne účinky úkonov, ktoré v konaní nastali pred nadobudnutím účinnosti tohto zákona, zostávajú zachované.

(2)Na lehoty, ktoré sa v deň nadobudnutia účinnosti tohto zákona ešte neskončili, sa vzťahujú ustanovenia doterajších predpisov. Ak doterajšie predpisy neustanovovali lehoty na vydanie rozhodnutia alebo na vykonanie iných úkonov v konaniach, začatých a právoplatne neukončených pred nadobudnutím účinnosti tohto zákona, lehoty podľa tohto zákona sa uplatnia s tým, že začínajú plynúť dňom nadobudnutia účinnosti tohto zákona. 

 § 166

(1) Obchodník s cennými papiermi, ktorý vykonával  ku  dňu účinnosti tohto zákona činnosť podľa doterajších predpisov, je povinný do šiestich mesiacov  odo dňa nadobudnutia účinnosti tohto  zákona požiadať úrad o vydanie povolenia podľa § 55. Ak  žiadosť  nebude  v  tejto lehote podaná, oprávnenie  vykonávať  činnosť  obchodníka s cennými papiermi uplynutím tejto lehoty zaniká. Do dňa právoplatnosti rozhodnutia o žiadosti o povolenie na poskytovanie investičných služieb môže obchodník s cennými papiermi vykonávať činnosť podľa doterajšieho povolenia. 

(2) V žiadosti podľa odseku 1 obchodník s cennými papiermi uvedie  
a) obchodné meno a sídlo,
b) identifikačné číslo, 
c) výšku základného imania,
d) zoznam akcionárov s kvalifikovanou účasťou na obchodníkovi s cennými papiermi; v zozname sa uvedie meno, priezvisko, trvalý pobyt a rodné číslo fyzických  osôb alebo obchodné meno, sídlo a identifikačné sídlo právnických osôb a výška kvalifikovanej účasti, 
e) návrh v akom rozsahu bude obchodník s cennými papiermi poskytovať investičné služby a  vo vzťahu, ku ktorým investičným nástrojom; žiadateľ je pritom povinný uviesť najmenej jednu z hlavných investičných služieb,
f) vecné, personálne a organizačné predpoklady pre výkon  činností obchodníka s cennými
    papiermi,
g) meno a priezvisko, miesto trvalého pobytu a rodné číslo  členov  predstavenstva, členov dozornej rady, prokuristov a vedúcich zamestnancov51) obchodníka s   cennými papiermi v priamej riadiacej  pôsobnosti štatutárneho orgánu a údaje o ich odbornej spôsobilosti a dôveryhodnosti.
 h) vyhlásenie štatutárneho orgánu, že predložené údaje sú úplné a pravdivé.
   
	(4) Prílohou žiadosti podľa odseku 1 je 
a) výpis z obchodného registra,
b) stanovy,
c) organizačná štruktúra, návrh pravidiel činnosti  a obchodnej stratégie obchodníka s cennými papiermi
d) stručný odborný životopis, doklad o dosiahnutom vzdelaní a odbornej praxi osôb členov predstavenstva  a ich výpis z registra trestov nie starší ako tri mesiace, čestné vyhlásenia o tom, že spĺňajú požiadavky ustanovené týmto zákonom,
e) písomné vyhlásenie obchodníka s cennými papiermi, že na jeho majetok nebol vyhlásený  konkurz ani povolené nútené vyrovnanie,
f) doklad o splatení základného imania.

(5) Žiadosť podľa odseku 1 podáva úradu štatutárny orgán obchodníka s cennými papiermi.

(6) Na rozhodovanie o žiadosti podľa odseku 1 sa primerane vzťahuje § 55.

§  167

(1) Zahraničný obchodník s cennými papiermi, ktorý vykonával  ku  dňu účinnosti tohto zákona činnosť podľa doterajších predpisov, je povinný do šiestich mesiacov  odo dňa nadobudnutia účinnosti tohto  zákona požiadať úrad o vydanie povolenia podľa § 58. Ak  žiadosť  nebude  v  tejto lehote podaná, oprávnenie  vykonávať  činnosť  podľa doterajších predpisov uplynutím tejto lehoty zaniká. Do dňa právoplatnosti rozhodnutia o žiadosti o povolenie na poskytovanie investičných služieb môže zahraničný obchodník s cennými papiermi vykonávať činnosť podľa doterajšieho povolenia.. 

(2) V žiadosti podľa odseku 1 zahraničný obchodník s cennými papiermi uvedie údaje podľa § 56 ods. 3 a 4.  

(3) Na rozhodovanie o žiadosti podľa odseku 1 sa primerane vzťahuje § 56.

§ 168 

Odborná skúška vykonaná podľa  predpisov platných do 1. januára 2002  sa považuje za odbornú skúšku vykonanú podľa tohto zákona.

§ 169
(1) Ustanovujúcu schôdzu rady zvolá úrad do 30 dní od nadobudnutia účinnosti tohto zákona. 
 (2) Obchodníci s cennými papiermi, ktorí sú povinní zúčastniť sa na ochrane investorov podľa tohto zákona, sú povinní do 30 dní od nadobudnutia účinnosti tohto zákona uhradiť vstupný príspevok fondu na účet fondu. 
(3) Prvú splátku ročného príspevku sú obchodníci s cennými papiermi  povinní uhradiť na účet fondu do 20 dní od doručenia rozhodnutia rady o výške ročného príspevku podľa § 84  ods. 7. 

(4) Za zákonom chránený klientsky majetok, ktorý sa stal nedostupným podľa § 82 ods. 1  pred  dňom, keď uplynuli tri roky  odo dňa, keď sa Slovenská  republika stala členom Európskych spoločenstiev  a Európskej únie, patrí jednému klientovi náhrada od fondu vo výške podľa § 87 ods. 2 v súhrne však najviac vo výške dvadsaťnásobku priemernej mesačnej mzdy v Slovenskej republike za posledné štyri štvrťroky podľa zistení Štatistického úradu Slovenskej republiky známych ku dňu, keď sa klientsky majetok stal nedostupným; takto zistené násobky priemernej mzdy sa zaokrúhľujú nahor na celé 100 Sk. 

	(5)  Odseky 2 a 3 sa vzťahujú aj na zahraničných obchodníkov s cennými papiermi, ktorým vznikla povinnosť zúčastniť sa na ochrane klientov podľa tohto zákona.  

§ 170 

Cenné papiere, ktoré boli k 1. januáru 2002 verejne obchodovateľné podľa doterajších predpisov a neboli ku dňu účinnosti tohto zákona prijaté k obchodovaniu na trh kótovaných cenných papierov burzy cenných papierov sa považujú za cenné papiere vydané na základe verejnej ponuky. 

§ 171

Súd môže na návrh úradu alebo aj bez návrhu úradu zrušiť akciovú spoločnosť, ktorá nesplnila povinnosť premeniť podobu cenných papierov do 31. decembra 1999 podľa doterajších predpisov. Súd pred rozhodnutím o zrušení takejto spoločnosti môže určiť emitentovi primeranú lehotu na odstránenie  dôvodu zrušenia akciovej spoločnosti.

§ 172

     (1) Ak práva spojené
a) s  cennými papiermi  povinne uloženými podľa dekrétu prezidenta republiky č.  
    95/1945 Zb. o prihlásení vkladov a iných  peňažných pohľadávok v  peňažných 
     ústavoch, ako aj životných poistení a cenných papierov,
b)  s tuzemskými papiermi vydanými po roku 1945, 
zanikli k  1. júnu 1953  podľa ustanovení zákona  č. 41/1953 Zb. o peňažnej reforme, je ministerstvo oprávnené  podľa osobitného predpisu) rozhodnúť, ako naložiť  s listinami,  ktoré  zostali  v povinnej  úschove na území Slovenskej republiky a ktoré  obsahujú záznamy,  s ktorými  boli tieto  zaniknuté práva spojené.

     (2)  Ustanovenie odseku 1 sa  na cenné papiere a práva s nimi  spojené, ak boli dotknuté medzinárodnými zmluvami uzavretými Slovenskou republikou do dňa účinnosti tohto zákona, použije primerane.

§ 173

Cenné papiere vydané podľa doterajších predpisov alebo podľa tohto zákona alebo podľa osobitných zákonov a znejúce na takú cudziu menu členského štátu Európskej únie, ktorá v roku 2002 zanikne a bude nahradená menou euro, sa od 1.januára 2002 považujú za cenné papiere znejúce na menu euro. Menovitá  hodnota takéhoto cenného papiera sa prepočíta  na euro kurzom, ktorý je v Európskej únii stanovený pre výmenu zanikajúcej cudzaj meny, na ktorú znie cenný papier, za menu euro.   

§ 174
Zrušovacie  ustanovenia

	Zrušujú sa 
1. § 1 až 99f a § 102 zákona č. 600/1992 Zb. o cenných papieroch v znení zákona Národnej rady Slovenskej republiky č. 88/1994 Z.z., zákona Národnej rady Slovenskej republiky č. 246/1994 Z.z.,  zákona Národnej rady Slovenskej republiky č. 249/1994  Z.z., zákona Národnej rady Slovenskej republiky č. 171/1995 Z.z., zákona Národnej rady Slovenskej republiky č. 304/1995 Z.z., zákona Národnej rady Slovenskej republiky č. 58/1996 Z.z., zákona Národnej rady Slovenskej republiky č. 373/1996 Z.z., zákona č. 204/1997 Z.z., zákona č. 144/1998 Z.z., zákona č. 128/1999 Z.z., zákona č. 247/2000 Z.z., zákona č. 331/2000 Z.z. a zákona č. ..../2001 Z.z., 
     
2.  vyhláška Ministerstva financií Slovenskej republiky č. 64/1993 Z.z. o technickom vyhotovení verejne obchodovateľných listinných cenných papierov,

3.  vyhláška Ministerstva financií Slovenskej republiky č. 108/2001 Z.z. o obsahu a spôsobe vykonania odbornej  skúšky a preskúšania odbornej spôsobilosti makléra a určení úhrady za vykonanie odbornej  skúšky a preskúšania odbornej spôsobilosti makléra.

§ 175 

Tento zákon nadobúda účinnosť 1. januára 2002 s výnimkou ustanovení § 58, 63 až 69,  § 70 ods. 8, § 121 ods. 2 písm. l) a ods. 3,  § 125, § 130 ods. 12 a 13  a § 131, ktoré nadobúdajú účinnosť dňom nadobudnutia platnosti zmluvy o pristúpení Slovenskej republiky k Európskym spoločenstvám.